text:
熊黛林(Lynn)再度獲邀擔任醫學美容中心代言人,早前於影樓拍攝了一系列宣傳照,穿上多套以白色為主調的服裝,大騷完美身段.貴為人母的Lynn仍保持最弗狀態,她笑說:「以前有大job都會做gym,減肥,因為呢輪太忙喇,媽咪又返咗南京同埋屋企又少咗個工人,兩個女又好黐我,我所有嘢都鍾意落手落腳做,所以好忙.我連減肥做gym練吓腹肌都唔得,可能平時湊B嘅時候已經鍛鍊咗,當做運動,做返運動個人會健康啲,舒服啲.」
原來Lynn也有一些瘦身小秘技,她表示:「因為之前夜瞓,所以我有食宵夜嘅習慣,生完之後身體係有少少唔同嘅,例如以前夜晚食幾多都唔會肥,生完之後,Taos Sneakers 食得太飽會胃酸倒流,又會肥啲,真係唔同,所以真係要戒,唔食宵夜,當肚餓嘅時候唔好自己食,要睇人哋食,睇人哋食嘢嘅片,見到好開心就等於食咗,好過癮!哈哈…」要內外兼顧,除了節食,心態上也重要,Lynn說:「如果成日諗啲唔開心嘅嘢,會好攰,夜晚又瞓唔着,瞓唔着皮膚會唔好,又有黑眼圈,對身體唔好,係惡性循環嚟嘅.其實個人諗開啲,會瞓得好啲,皮膚靚啲,精神又好啲,係唔同嘅.」
家庭放第一位
Lynn曾有迷失的感覺,目前她已找回真正的自己:「之前因為BB細個,我都希望親自照顧佢哋,所以唔會有咁多時間去做自己嘢,要困喺屋企,包括夜晚出去食飯都唔會,冇乜私人生活,現階段囡囡開始返學,我開始有返自己私人空間,雖然返學只係得兩,三小時,我會趁呢段時間去做吓facial,做吓機,做運動,買吓自己嘅嘢,修身扮靚靚,做返自己做女嘅嘢,Propet Sneakers 我都已經好享受,甚至乎趁呢啲時間出去做嘢,好開心!唔做嘢好似同社會脫咗節,之前兩,三年有少少冇自信,出返嚟工作,搵返啲自信!」今年Lynn拍了多套電視劇,又接拍了多個廣告,要家庭事業兼顧,多得老公支持,不過她始終會將家庭放在第一位,不會因工作離開屋企太長時間.


c: text/html

text:
18歲,我想試下玩,不過玩出火: 1(修改)
給我最喜歡的你,呢嗰喺我永遠嘅小秘密
我希望你會記得曾經有一嗰我,我真係有試過鐘意一嗰人
你知唔知咩叫兩條平行線?」
「就係呢兩條線永遠唔會有結果」
18歲個年有個秘密,我永遠都唔會被人知,就係我同佢嘅事.
我好少同人坦露自己嘅感情生活
我好介意人哋會點唸我
所以當玩Ocamp 同朋友 同事講
我都係報A0
啱啱中學畢業,絕對係踏入新世界嘅時候,我好記得因為興趣我參加學會嘅Ocamp,見到大家都會好多異性好易有好感...我真係無咩特別感覺...
其實啲人都唔差...但談唔上吸引...
但喺無個一種 「啊 我好想去認識呢一個人嘅感覺」
我係自己心入面對伴侶有一套準則
現實世界無嘅 咪 虛擬世界
但如果淨係做下運動 應該無咩所謂
我聽過好多Sad嘢都係發生係交友App
但我唸只要保持理性 分開性同愛
玩下 無事嘅
我一晚掃左100個男仔
來來去去大家開場白同目的都好明確
就係Hi , Have Fun ,Chill ?
所以我都目標明確地選擇合適嘅人
「Have Fun ? 」
呢一個人張相好特別 係一個人半裸背影望住個海
佢聽嘅竟然係Cigarette after sex
唔同大家嘅Pop Song
我唔係唔鐘意Pop Song
不過更鐘意Indie
我唸就算Sp都要揾個好啲品味嘅
「Sure.」

robotstxt: allowed

filter: keep


text:
由細到大都唔係好鐘意朗誦,總覺得聽人朗誦果陣好有感情咁讀啲字出黎,就好似聽一個唔識唱歌既人唱K咁.
所以當年幼稚園揀阿囡去參加朗誦比賽自己係有少少抗拒.不過自從阿囡參加過朗誦比賽之後,的確覺得佢信心大左同大膽左,所以後來亦慢慢放下左呢一種偏見.
學校早排派通告話可以報名香港學校朗誦節既比賽,阿囡話佢都想參加,於是就幫佢報左名參賽.學校唔會係上堂時間同你練習,阿囡只有係小息時間約老師同佢練習,所以真正練習既任務落左係屋企度,老婆結果成為阿囡既「主教練」.
終於到左比賽日,去到比賽場地度見到好多唔同學校既學生參加比賽,呢個時候就發現阿囡件Polo Shirt校服真係與別不同 .我諗在場見到佢既都會以為佢係著錯件體育衫黎比賽.
踏入比賽禮堂後,所有參賽者分兩批坐好,家長就要坐係後排.主持再三叮囑唔可以出聲唔可以用電話,令肅靜既會場加多左幾分緊張感.
叮一聲,第一位參賽者出場了.參賽者朗讀既內容,同阿囡過去幾個星期係屋企不停重複既內容一樣,眼看仲有成二,三十個參賽者,不由得有一陣納悶 – 去唱K連續唱同一隻歌三十次,點頂呀?
第一位參賽者有少少緊張,不過實在難怪,畢竟成個會場既氣氛,令我覺得有如置身法庭.係呢個緊張感不斷提升既環境下,參賽者陸續跟隨叮叮聲出場.見到有啲參賽者既精彩表現真係令人咋舌,有時又會為緊張得忘記誦材既小朋友深感同情同打氣.
終於到阿囡出場了.
阿囡慢慢走到台上既十字,微微向老師躹躬然後開始.阿囡一開聲令我為之一振 ,因為之前幾位參賽者咁啱都唔算好大聲,慶幸佢洪亮既聲線帶黎好開始,同時心諗:叫你同人打招呼又無咁大聲.阿囡既聲音繼續帶動要訴說既故事;句與句既停頓,幾時大聲細聲,之前老婆話左好多次都無做到既野忽然一一做到.睇到表現同之前練習判若兩人既佢,不得不承認今次係佢超水準既演出.
平心而論,儘管阿囡表現超水準,根據觀察其他參賽者既表現,佢要問鼎三甲恐怕機會都係好微.不過比賽完結接返阿囡既時候我都係難掩興奮既心情,為佢既表現擊節讚賞,佢亦對自己既表現滿意.
主持先請評判同大家講下佢對同學既表現有乜感想.評判講出幾個重點,認為小朋友朗誦應該保持童真,好好運用聲線,更要了解故事既內容先能夠突圍而出.
評判終於公怖得獎名單,一如預期,阿囡最終三甲不入.老師跟住向同學派發分紙,攞到一睇,原來阿囡爭第三名一分.
睇到阿囡賣力,出色既表現,覺得爭一分有少少可惜.離開既路上,我問阿囡覺得呢次比賽點樣,心情如何.
佢既答案比起佢朗誦既表現更出乎我意料.
佢話其實當評判講緊有邊啲位大部分同學做得唔夠好時,佢已經預計贏唔到了,因為自知做唔到評判所講既某啲要求.失望的確有,不過佢下年仍然希望繼續參加呢個比賽.
我定神望一望阿囡,見佢神色自若面露笑容,似乎口中所講並非大話.面對如此冷靜對待賽果既佢,發覺自己正想開啟既「安慰mode」顯然係多餘了.
原來不知不覺間 – 係我覺得阿囡仲迷失於小一新環境同佢啲worksheet既同時,佢的確成熟了.或者呢個先係今次朗誦比賽我同佢既最大收穫吧.我地帶住滿足既心情,一齊返屋企向「主教練」滙報我地今日充實既經歷.
photo credit: Pixabay


text:
日本囡囡最新嘅擇偶條件就係要「三高四低」,三高係指身材高,學歷高同埋收入高,至於四低就係依賴低,風險低,姿態低同埋消費低,嚟自大富豪桑拿嘅玲玲就話:「我覺得三高都其次,四低至係如今搵男友嘅新標準!」
玲玲話:「家陣新一代嘅年輕人,個個都係草食男,平常生活唔好話照顧女朋友,經常連照顧自己都有問題,好多時同佢哋出街,都要我哋做女朋友嘅照顧番佢哋,而且一旦照顧得佢哋妥妥當當,日後大小事都會依賴晒你,到時日日湊仔,真係做女友變咗做人阿媽,唔考慮呢點真係唔得!至於風險,就係揀男朋友一定要忠厚老實,令一腳踏兩船或者被始亂終棄嘅機會降至最低,呢方面真係不可掉以輕心,感情生活好與壞全睇呢一點,加上男朋友一般情況下係冇樣睇嘅,外表點樣忠厚老實嘅都有可能行差踏錯!所以除咗要考慮男友本身嘅條件同埋心態外,做女朋友嘅都要自己落多少少工夫,例如要嚴加管教,唔好以為佢哋老實就放軟手腳,否則後悔嘅只會係自己.」
真係好有道理,剩低落嚟仲有兩點呢?玲玲話:「至於姿態低,就係要男朋友脾氣要好,EQ要高,否則動不動就肝火上升,大家兩天一小吵,三日一大吵,感情生活又點會好,除咗脾氣外,心態上太過大男人都好唔掂,因為太過大男人,佢哋就會成日管住你,去邊度玩?同邊個玩?問個不停,最差連使咗幾多錢都管住你,呢啲男人真係唔要得!至於最後一點就係消費低,男朋友收入多少並不重要,有啲人搵幾多就使幾多,咁佢搵到幾多對我都冇用,但如果佢本身消費低,搵一萬只使兩千,餘下八千可以供我哋使用,咁就唔同呀!當然,如果佢收入又高,而消費又低,咁就冇得頂啦!但有時做人唔好太貪心,收入高和消費低如果要我二選一,我係一定會選消費低嘅!」
年齡:22歲
三圍:34-24-34
撰文:小德
攝影:阿生


text:
大食女優桃乃木香奈 嚟香港第一時間食呢啲?
撰文:東方新地|圖片:Instagram,Twitter
桃乃木香奈 嚟香港第一時間食呢啲?
現年21歲的桃乃木香奈為人氣日本女優,不過小編就冇留意佢演出方面的事宜,講番佢最近原來嚟咗香港旅行(應唔係拍嘢啩?) 出名愛吃的桃乃木第一時間竟然係post咗張去7仔食嘢相!食咗燒賣同司華力腸各一兜.唔通好似香港人去日本便利店超興奮一樣,桃乃木又覺得香港七仔啲嘢好食啲呢?
前傳:桃乃木「戴套」食肉包
桃乃木之前曾上載咗幾張相片,相片中見到佢喺新幹線大快朵頤食肉包,不過就用個大透明膠袋套住自己!佢就留言表示,自己忍唔住口想食呢個馳名「551蓬莱豬肉包」,但又怕氣味影響其他乘客,所以出此下策!
為咗食肉包,究竟可以去到咁盡!唔少網民都稱讚桃乃木可愛又貼心,不過有人懷疑呢個方法係咪可有效減少氣味四溢,仲擔心桃乃木會唔會抖唔到氣呢!
贏過三上悠亞
桃乃木香奈係何許人也?小編對呢方面的女演員唔太熟悉,不過有個老朋友話佢今年21歲,身型嬌小只有153cm,但就擁有F Cup上圍,名副其實天使臉孔魔鬼身材,喺日本有極高人氣!桃乃木去年於《成人廣播獎》中勇奪「新人女優賞」,到底有幾巴閉呢?就係桃乃木係打敗現時無人不曉的三上悠亞攞呢個獎㗎!
估唔到三上悠亞都輸過俾桃乃木!
唔知大家鍾意邊個多啲呢?
出晒名大胃王
小編就唔知桃乃木啲作品如何啦,不過佢其實係AV界出晒名的大胃王,超級為食,經常都會喺社交平台上載美食照,次次都係幾個便當,幾碗拉麵,幾碗牛肉飯咁食!見到桃乃木大大啖食嘢的可愛樣,網民都高呼好想餵飽佢!


text:
遭到美帝暴政制裁的林鄭,一如所料重覆 N 日前講過的,自己不嚮往去美國,所以冇所謂.
問題唔係你鍾唔鍾意去美國旅行呀傻婆.
係香港作為國際金融中心,個首長竟然係被美國制裁呀,變咗同北韓,津巴布韋之流同級,成班官員變咗同恐怖份子,戰爭罪犯同「呢」呀.
同埋固然你去唔到美國開國際會議,其他國家,尤其係美國盟友,就算冇制裁你都可能諗多陣係咪請你啦.
仲有美國商會同企業呢?見你會否被美國政府視為勾結外國勢力?喺香港都未必想見到你,同你有咩瓜葛呀.
你仲點代表香港國際金融中心出去見人呀?甚至,搞成咁,比個咁嘅人代表,成個香港都冇哂面啦吓話?
仲有嗰個成日話要香港做國際調解中心嘅鄭若驊呀,依家你被美國制裁,出去講嘢仲有冇公信力呀?有冇人仲會想嚟香港做調解呀?
個制裁雖然係針對個人,但個影響係影響哂全香港,影響哂香港的國際聲譽呀,咁都唔明呀?咩你唔恨去美國就冇所謂,淨係識諗自己去旅行,你係代表緊香港㗎,你識唔識分公私輕重架?你學咩人做國際都會特首呀?
定係佢已經洗咗腦自己只係大灣區求其一個市長,以後只去大灣區就得?講真繼續落去,大灣區仲 show 唔 show 你都好難講呀.仲有嗰個諗到去私隱專員投訴就更低 B.香港真係冇陰公,有個咁嘅人做特首,有班咁嘅人做高官.
作者 Medium


text:
A組冠軍 大魚腩足球隊
大魚腩足球隊成立 已經超過20年, 係由一個教暑期足球班嘅教練同咁多年喺暑期足球班認識嘅球員組成. 大魚腩足球隊沒有任何贊助, 所有裝備 甚至訓練場地, 都係由我哋主教練出錢 同埋自己book場.
而家參加比賽呢班大魚腩嘅足球員, 全部都係十三四歲, 四年前 ,大家認識喺一間地區嘅足球學校.
事源我哋嘅教練喺四年前, 機緣巧合下 喺呢間足球學校教波, 被編排任教呢班小朋友. 呢班小朋友初期出去比賽基本上 每次一定都係會輸波, 有陣時甚至輸雙位數. 基於商業因素, 球隊面臨解散,但係教練覺得佢哋唔係咁差, 不過球會唔想浪費資源. 最後由家長 夾錢 出教練費, 所以球隊可以維持.
因為教練覺得佢哋之前 嘅訓練有問題, 要用好多心機幫佢地練基本功, 重新學起. 小朋友非常聽話, 刻苦耐勞. 每次訓練接近四小時, 小朋友都冇任何 怨言. 訓練期間 非常辛苦甚至嘔吐, 佢哋仍然都會喊住咁訓練. 經過半年嘅辛苦, 再次去參加比賽.
終於贏到佢哋第一個冠軍, 之後嗰幾年. 每次比賽都可以進入決賽, 甚至面對大球會例如車路士,阿仙奴足球學校, 完全不落下風.
甚至出去參加公開賽, 面對超聯球隊青年軍, 仍然可以取得勝利. 現在大部分球員, 成功考入大球會, 有幾位今年甚至攞埋 全港青少年足球聯賽冠軍.
呢班小球員, 用咗自己嘅努力.證明咗 努力可以得到回報, 就算人哋放棄你,自己都唔可以放棄自己.


text:
真假政經 - 王慧麟
半欽點半選舉
民國成立之後,大概主流都係點樣唱好革命,唱衰對家.呢種晚清官吏腐敗無能滿族滿頇無能的形象,素來係中國近代史觀的主流.講得多,大家都信咗呢套,自然就一嘢將唔支持國民革命的人士唱到一文不值.
讀書有乜用?就係學識懷疑自己過往讀嗰嘢究竟係未真係咁樣,然後就有一種動力去問個究竟.晚清時期,大清國搖搖欲墜,有壓力盡快推動君主立憲.大清國有個時間表去推動完成,無耐響1910年成立了資政院,為日後國會成立做定熱身.
我要搵資政院的議會討論內容,係因為想知道清末法律改革嗰陣,究竟嗰班議員係講過乜嘢,例如大清國國籍法.大家唔好以為,當時資政院好似香港立法會咁樣有憲報有會議紀錄.原來唔係,因為無耐大清國收檔,呢檔資政院亦都摺埋,於是又無官方會議紀錄之類留低.近年有學者將日本佬存底嘅會議速記搵到,重新編排出街,果真係研究者福音.
我要睇嘅係刑律,但都要睇埋其他討論.資政院傾得最多嘅係budget,係,係大清國的筆直,而且亦係相當認真去討論啲收入,地方稅收及支出原則等,搞到真係好鬼長,咁樣亦真係累街坊,因為拖住其他事項之討論.
睇完裡面的發言質素,就會出現一些有趣之地方.因為資政院的組成有些蠱惑,一半係由政府欽點,一半就由各省諮議局互選產生,一半一半互相制衡.各省利益又唔同,意見多是紛紜,於是有議案討論,多是口沫橫飛,保皇民選互劈.從議場紀錄可見,實際上真正的保皇黨(喂!由大清國委任的議員一定係保皇吧!)發言的次數比較少,而且質素麻麻,講啲嘢真係好唔得,成日就係想卡住討論.轉眼間,忽然見到一啲發言,字字珠璣,有紋有路,係乜傢伙?原來係民選議員,其中一個亮眼的新星,叫做雷奮.佢痛陳保皇黨唔肯支持修法以走改革之路,佢亦有能力分開法律同道德之關係,力陳法律就係法律,道德就係道德,現代法律就唔應該帶有道德性,將法律賦與道德責任係不符法之精神,與保皇黨開大火.睇完我都震一震,check下佢CV,原來佢係負笈東洋,就讀早稻田大學政法方向,難怪講起法律原則,有料到.
坦白講,呢啲說法,香港依家啲立法會議員都未必講得出.當然,雷奮呢類人士,係立憲派,響清末主流歷史論述裡面係輸家,自然冇乜人會理,而且,資政院係大清國塗脂抹粉之機構,裡面坐響度嘅人都係主張君主立憲之緩進改革人士,即係和理非非,點會有革命黨人走去參選呢?早響一百年前,搞打倒大清國獨立建立民國之革命派,都仲守住政治道德底線,頭腦好清楚.
(研究札記之三)


text:
細細個已經聽過芬蘭有個聖誕老人村 由細到大一路都好想拜訪呢個咁夢幻嘅地方 身邊有朋友講過旺季過黎玩 周圍都係遊客好迫 所以今程特登預到淡季過黎 果然有驚喜! 就等我帶大家聖誕老人村一日遊啦!
一落到車就已經滿心期待又緊張 自細訂立嘅目標今日終於可以實現喇!
聖誕老人村地圖 好夢幻嘅設計呢
想搵聖誕老人?向住呢個尖尖屋頂行就係喇!
上面大大隻字寫住:Santa is here!
知道聖誕老人嘅屋企之後,我們就可以放心周圍fing吓喇~
雪地上嘅遊樂設施 好夢幻~
就黎可以見聖誕老人啦 :S 好緊張!
聖誕老人屋企門前嘅裝飾令我諗起中國傳統技藝──轉碟XD
門前寫住Santa is here令到我地好興奮!
一入黎就見到Santas Topshop 原來聖誕老人都幾潮架喎XDD
裡面就賣一啲紀念品同明信片~無咩特別
樓下嘅紀念品店 最後見完聖誕老人都會經過呢度
入去見聖誕老人之前有不少地方可以影相打卡!
因為唔係旺季 所以完全無其他遊客 好似包左場咁 好正啊!
聖誕老人嘅禮物準備好啦! 你準備好見聖誕老人未呢? Let’s Go!
其實見聖誕老人之前 都仲要走一段幾長嘅路……
一路都有CCTV錄影住 類似紀錄住你見聖誕老人前嘅辛路歷程 哈!
最後入去聖誕老人房間前嘅門口 仲有一排凳~ 想像到旺季黎嘅話呢排凳一定坐滿住遊客……
我地呢個時候黎是完全不用等架!所以話如果唔揀聖誕節黎嘅話 反而更加可以仔細咁欣賞呢個地方呢!
話咁快就入去搵聖誕老人 一入去我地又怕羞又興奮 一種期待又怕受傷害嘅心情
因為唔係旺季 聖誕老人同我地傾左幾耐偈架 大概都有十分鐘!
聖誕老人本人真係好慈祥啊!!!
我仲好蠢咁摸佢嘅鬍鬚問佢:Is this real?
聖誕老人好官方咁答我: Of course! Everything you see here is real!
我諗佢應該都遇過唔少純真嘅細路仔問呢類問題
聖誕老人嘅魔力真係唔可以忽視 我到呢個年紀遇到聖誕老人竟然都仲會問呢種愚蠢問題XDD
然我同聖誕老人見面嘅一切片段都有錄影存證架!
同聖誕老人傾完偈影完相之後 一出房就會見到工作人員問你要唔要買Video或者相
講真果句~我黎聖誕老人村之前覺得比錢買呢啲 實在有啲晒錢 覺得用相機影相就好
但係!!! 當你真係置身其中 你先會知道咩叫人在江湖身不由己阿 LOL
即係當下你真係會覺得 比錢買這張相真係非常值得 大概係因為你體驗完而且完成左由細到大想黎嘅宏願
所以最後 我同朋友買左兩張大張嘅合照 同我地拜訪聖誕老人嘅影片總共51歐
講真係真係有啲貴啦…不過當下我地諗住兩個人分都係25.5歐嘛!
大概230蚊換一個一輩子嘅回憶 點可能洗落去!!!!
以後我就要攞住張相同我仔女講 你阿媽見過聖誕老人本人啦!
照片 即刻到手!
影片同照片嘅電子檔會放到聖誕老人嘅官網上
然後會拎到一個Code 去官網上面下載就得架喇!
我地一攞到果張Code即刻拎晒手機相機出黎影低佢~ 好驚會整唔見啊!
拜訪完聖誕老人都餓嚕 旁邊就有個Cafe可以點餐黎食~
不過啲野食太貴我地無買黎食 都洗左51歐喇 唯有慳啲洗照護吓個荷包Q.Q
聖誕老人都有午休時間架!
呢度係另一棟 入面有好多間賣紀念品嘅 都有餐廳
我地就坐係呢度寫明信片同食簡單嘅午餐
比砂石蓋住嘅北緯66.5度極圈線!
唔留神真係會忽略左佢架!
準備去聖誕老人郵局喇!
門口
一邊係一個好普通嘅郵筒 另一邊係聖誕節先會寄到嘅 但係唔肯定係邊個.
因為我放左一張明信片去聖誕節先寄到嘅郵筒比我同伴 但係佢屋企人過幾星期就收到了XDDD
如果係想要聖誕老人係聖誕節寄信比你嘅話 比6.95歐就可以預約聖誕老人嘅信件架喇
不過聽講信件內容都幾敷衍 又唔係親筆寫嘅 仲有人試過收唔到添 聽落都幾搵笨吓……
郵局入面布置得好溫馨 可以比遊客係裡面好好地寫明信片
寄到世界各地嘅信件!
寫明信片寫到趕唔到巴士 然後因為唔係好明佢巴士發車時刻表
所以我地係冷風中等左半個幾鐘先等到巴士
上演左一齣衝返酒店拎行李再趕去搭火車嘅驚險經歷……
好在最後都趕到 唔係嘅話真係會噴淚!
好啦 我嘅一日聖誕老人村行程都告一段落喇 大家有生之年都應該要黎拜訪聖誕老人啊Kekeee
#寫出你遊歷 #hutchgo資助旅費1000蚊


text:
丹麥人有特別嘅接波技巧?話說早前一位美國 YouTuber 及門將教練 Pro GK Academy 嘅 Omar Zeenni 喺佢嘅社交平台到 share 咗一段短片,就係丹麥門將卡斯帕舒米高喺國家隊集練期間,用咗一招好特別嘅上手抱波方法去接波.Omar 表示佢從未試過教人呢一招,不過如果有人用呢一招係成功嘅話亦都唔會叫佢改,最後佢就想問下大家對呢招嘅睇法.
誰不知,Omar 呢條 tweet 竟然引到高人回覆支持卡斯帕舒米高,分別就係前阿仙奴同車路士門將施治,前曼城青訓門將 Gregory Hartley 以及歐洲足協門將教練 A 牌照持有者 Steve Dale .
施治就表來呢招其實一直都存在,佢指當個波高過肚濟位,而個波嘅速度亦都令到門將準備唔切轉用抱嘅方式去接波嘅時候,就可以用呢招叫做 "High Cup" 嘅方式去接實個波.而 Gregory Hartley 就話見到卡斯帕舒米高由初初加盟曼城嗰陣已經用緊呢招.Steve Dale 就話當佢喺奧咸擔任 Dan Iversen (丹麥 U21 門將) 嘅門將教練嗰陣,佢都係一直用緊呢招,雖然睇落好奇怪,不過佢亦都無嘗試叫 Iversen 去改.因為呢招喺佢身上又真係 work,同埋 Iversen 係用呢招嘅時候亦都只有甩過一兩次手.
之後就愈黎愈多人留意呢一種技巧,最後發覺原來大部分嘅丹麥籍門將都係用呢招去接上手波,從而成為依家各人口中嘅 "Danish Catch" 丹麥式接波.
我第一次睇呢條片真係嚇一跳,明明唔係自己接都覺得心口同肋骨忍忍作痛.平時教練都係教呢個高度嘅波都係用俗稱 W 手嘅方式接波,點會咁樣等個波直接飛去個心口到,再靠轉動前臂鎖住個波架?一來已經覺得有爆肺嘅危機,二來邊有咁好反應即刻鎖得住個波呀,心諗呢招一定係卡斯帕舒米高自己練習果陣玩下試下架啫.點知原來只係自己井底之蛙,there's always something new to learn.
唔知大家又會唔會考慮下次落場嘅時候用呢招呢?等我遲啲即管試下練唔練得成呢招,睇下係咪真係比 W 手穩陣先....


text:
商台被指不愛環球歌手作品 森美稱歌好聽就播:唔係佢紅就要播
商台定於3月舉行《叱咤樂壇Brand New Live生力軍音樂會》,邀請上年出道的歌手一起參與,未料環球唱片沒有派曾比特,石山街,P1X3L等旗下歌手參與,回應事件時更直斥商台近兩年「不太喜歡」環球歌手旗下作品,引發風波.叱咤903節目主持人森美今日(20/1)現身觀塘出席活動時再次接受《香港01》訪問回應事件,稱相信大部份DJ與自己一樣,播歌只基於個人口味,往後也不會刻意統計播放次數:「我哋嘅機制真係『好聽就播』,但係會唔會有其他歌更好聽,播多咗,我哋都未必會知,因為唔會特登計住.我哋唔會話呢首歌好聽,播咗10次,然後覺得嗰首歌冇咁好聽就淨係播9次,我哋真係冇計,純粹係想聽多次就播,只係好隨心,單純咁播.同埋次數多寡都唔係容易計算到,因為有太多同事,太多日子,太多歌,所以(「專業推介」)唔係可以計算得到嘅結果,而係隨心嘅結果.」
森美又以愛情舉例子,稱一首歌播放次數較少並非衡量DJ是否喜愛作品的唯一標準:「好多人都會話朋友之間,當然係見得多啲嗰個就等於係愛佢多啲,但係你根本唔會計住大家見咗幾多次,例如見人哋係7次,見佢先得6次,到最後原來係女朋友見得最少,咁係咪代表你唔愛女朋友?唔係,只係咁啱係見得最少.」他稱自己播歌從不考慮作品出自哪位歌手,甚至不清楚歌手是來自哪一間唱片公司:「從來唔會話呢間唱片公司播3次,另一間又要播返咁多次,變咗好似指定每一間公司,歌手都要播,我哋真係冇,真係隨心,咁多年嚟都係用呢個方法做,未來都會係咁.如果你哋覺得唔公平,應該每間公司或者每個歌手都要有,我唔敢講係全公司,但係呢個唔係我嘅播歌方向.絕對唔會係因為嗰個係大歌手,係紅歌手,就要播多啲,如果唔係另外一啲歌手唔係咁紅,又冇大公司支持,佢哋嘅歌咪會冇影?」
近年MIRROR一直在頒獎禮票選獎項上佔盡優勢,歌迷也用心製作不同應援物送給DJ,森美對歌迷踴躍為偶像宣傳感高興,但強調派應援物不等於可以為歌曲換取更高播放率:「大家都會見到『我最喜愛』獎項係MIRROR,但係至尊歌同『叱咤十大』唔一定係佢哋,所以點解咁多年嚟都要分開『專業推介』同『我最喜愛』,如果播歌次數真係因為MIRROR送嘅嘢有影響,你會見到兩個結果係一模一樣.有人會問點解唔係MIRROR攞組合金,你可以話佢哋鍾意C AllStar,RubberBand啲歌多啲,所以就唔係MIRROR攞.結果話畀大家聽,你哋送咁多嘢畀我係好開心,可以繼續送啲嘢食畀我,但係要講聲唔好意思,如果咁做係想影響我播咩歌,真係唔得.(蘋果批?)係,其實《My Apple Pie》喺我嘅節目唔係播得特別多,但係佢哋嘅蘋果批我就食得特別多,哈哈.當然佢哋嘅禮物幫到我哋認識呢位歌手更加多,但係到最後,我只係諗邊首歌我更喜歡.」
將焦點再次聚焦於環球歌手,尤其聲明中提及過的Gin Lee(李幸倪)和AGA(江海迦),森美強調自己在節目上也有播AGA的歌,最後她也有一首冠軍歌及一首亞軍歌.除了Gin的成績,原來他也對鄭融《多喝水》在叱咤頒獎禮得到歌曲獎第四位感到驚訝:「我都唔介意講埋,嗰晚鄭融係令我驚訝嘅,心諗我哋真係有播咁多鄭融咩?之後我哋真係會討論返,其實係上年年頭比較少歌,而呢首歌真係好聽,嗰陣就播咗好多次,但係我哋唔會計住播咗幾多次,冇一個DJ會話自己播咗佢15次,之後有另一首更加鍾意嘅歌就播20次.好聽係好聽,但係播到咁高位就確實估唔到,而我哋都會接受我哋製造出嚟嘅呢個結果,當然我哋希望大家知道機制係點.」


text:
Welcome to 小熊酒店
我哋係一間自助式嘅時鐘酒店,提供舒適舒服舒心房間俾你同朋友仔一次過盡情地嗌..一次過盡情地High👫👭👬🤟🤟💋
每間房唔同主題,可愛浪漫溫馨,任你揀任你玩
全程自助入住,退房,唔需要見人,唔使尷尬
🤩洗乜心思思,想就黎喇!!!
「就算我哋要扑嘢,我哋都搵唔到房去扑」
當年依一句,絕對係大部分香港情侶最心底裡嘅說話.香港地寸金尺土,居住環境都係十分細小,好小小嘅話,都叫做會有自己一間房,但係同時好多人都同緊兄弟姐妹share同一間房,或上下格床.係依個環境下,如果大家帶男女朋友翻屋企,就真係尷尬囉.當你哋情到濃時,阿媽突然打開房門,問你食唔食生果,個一刻真係嚇鳩都縮埋...依家除左去酒店staycation,咁到底香港仲有咩拍拖聖地,情侶好去處呢?
小熊時租酒店,全新旺角時鐘酒店
小熊酒店係一間新式嘅主題旺角時鐘酒店,每個房間都有唔同主題設計,有小熊主題,溫馨可愛.有日式主題,解你思鄉情結.有文青主題,俾你影相擺pose.最重要係令你每次嚟都可以有唔同嘅體驗.係小熊酒店staycation,都一樣可以好chill!
我哋除左有時租外,更加有提供晚上特價過夜,俾你同伴侶,可以成晚盡情咁享受二人世界,係激情過後,相擁而睡.除左特價過夜房間,我哋亦都有提供激戰爆房時段,令你時間上唔使就住就住,可以一次又一次盡情咁同伴侶激烈戰鬥.
訂時鐘酒店,唔再係尷尬麻煩
我哋經常係電視劇,電影上面見到,通常男女主角拍拖聖地去爆房嘅時鐘酒店,都係一D好殘舊嘅裝修,白綠色地磚,一把大吊扇,再加部經典牛龜電視,最重要係,櫃檯一定會有個猥瑣鹹濕阿叔同一個鍾意評頭點足嘅阿姐,今時今日,你仲可以接受到?
現今社會,同伴侶去開房,唔再係一件麻煩事.以前爆房要睇運氣,如果咁啱上到時鐘酒店無房,除左同其他人一齊排排坐係度你眼望我眼等位外,就係另外再去搵過間,搵黎搵去,結果咩火都熄曬.但係依家已經唔需要再咁麻煩,只需要一個whatsapp,就可以隨時預約房間,入住時只需要輸入密碼,立即就可以入房做愛做嘅事啦.


text:
香港各個地區加埋有成林林總總過千間美容院,無論平定貴,大定細,都可以搵到市面上有唔同嘅供求.以激光脫毛為例,亦都有分為只係專注做脫毛嘅公司,同埋有提供脫毛療程服務嘅美容中心,Dermes價錢會稍貴但感覺會專業好多,後者嘅價錢通常平啲,但係一般情況下都唔係由專業激光治療師進行療程,感覺就無咁好.
其實香港大部分女仔都有脫毛需要,有啲人會揀愈平愈好嘅美容院做脫毛,但係其實好多平價嘅激光脫毛療程都有中伏位,往往會為咗節省成本,而犧牲咗服務質素.其實揀脫毛療程想知Dermes HAiRLESS邊間好,好簡單,只要你明白羊毛出自羊身上,始終任何買賣都係一分錢一分貨,最緊要係拎到個平衡點,搵到一間激光脫毛中心係質素好價錢又合理嘅.小編就整合咗兩間脫毛公司 Dermes HAiRLESS價錢,希望幫到想做脫毛嘅姐妹們.
如果對脫毛療程有興趣嘅話,相信你都發現激光脫毛價錢有平有貴,同一個部位由唔同公司做,由幾百蚊到幾千蚊嘅療程都有,Dermes HAiRLESS價錢就已經相差一部份.
如果係一啲中小型美容院同時提供激光脫毛療程同埋美容療程,其實好多時激光療程都唔係佢哋主打嘅服務,因為相比起普通美容,激光脫毛嘅成本高好多,包括要培訓專業嘅激光治療師,購買脫毛機同冷凍劑等等,而每次打激光脫毛亦都有機器運作嘅成本,冷凍劑亦都唔平,曾經有新聞就分享過一啲美容院會為咗節省冷凍劑嘅容量,減低每次使用嘅劑量,令到客人打激光嘅過程中感到更大痛楚.
另外呢啲美容院亦都會強行向客人推銷其他美容療程,因為呢啲療程成本較低,先至係真正為公司賺錢嘅服務,佢哋就會不停向你推銷一啲未必適合你嘅療程,小編就試過上去美容院做背部嘅激光脫毛療程,嗰時個治療師就話我皮膚比較差,背脊有啲暗瘡印,想推介我做去暗瘡療程,結果我就冇着衫咁聽佢推銷我推銷左半個鐘頭,感覺真係好差,連成個脫毛服務嘅體驗都變得好辛苦,但係去返比較大型嘅激光脫毛中心Dermes HAiRLESS就未試過有呢啲情況發生.
市面上仲常常出現另一個可以做到壓低價錢嘅方法,就係一啲小型激光脫毛公司寧願犧牲服務質素,趕時間做多幾個客,去貼返定價低而少咗嘅利潤,市場上廉價脫毛療程,好多都係求求其其提供服務,有好多位置都飛住嚟打,無辦法打到全部毛髮同毛囊,最後嘅脫毛效果一定唔會好,Dermes HAiRLESS呢啲大型激光脫毛公司就會有專業嘅治療師去進行服務,會好仔細咁為客人打走每一寸皮膚上嘅毛毛.
另外通常脫毛療程都係以一個個身體部位去計算,如果購買平價嘅激光脫毛療程,你亦要留意究竟所指嘅部份包括啲咩位置,例如小腿係指 360 度定還是有分前後當係兩個部份,或者小腿加大腿會唔會送膝頭等等,如果所包括嘅脫毛位置分得太散,變相最終埋單要比嘅價錢分分鐘仲貴過去一啲大型激光脫毛中心Dermes HAiRLESS到進行療程.
購買平價脫毛療程嘅話,你亦都要注意嗰間公司嘅治療師有冇提及過平均要打幾多次激光,先可以脫清晒啲毛毛,因為其實如果係使用先進嘅激光脫毛技術嘅話,Dermes HAiRLESS一般只需要四至六次療程就可以完全脫青身體上嘅毛毛,但係如果冇提供過相關嘅資料,或者唔夠膽作出任何承諾,你就要留意會唔會係因為佢都預咗脫毛效果唔係咁好,而要喺同一個位置重複打好多次激光先有脫毛效果.一年內重複多次打脫毛,除咗浪費時間之外,有機會傷害皮膚,甚至造成激光燒傷,灼傷嘅問題,
講完平價脫毛療程有咩風險之後,可能你都會明白到激光脫毛療程真係一分錢一分貨,不如就由 Dermes價錢為例,講解一下點解千祈唔好貪平買價錢太平嘅療程啦.
激光脫毛公司Dermes HAiRLESS嘅營運成本好高,首先有鋪租,市場推廣同廣告費,人工,培訓治療師嘅資源,脫毛機,冷凍劑等等,如果個集團資金有限,好多時就會透過削減資源嚟慳錢,例如減少對治療師嘅培訓,買二手嘅舊款脫毛機,呢啲方法都會犧牲咗服務質素同最終嘅脫毛效果.Dermes價錢就唔係喺呢啲地方扣減,反而係透過定期推出唔同嘅優惠,例如學生優惠,新客戶優惠,去回饋處於人生唔同階段嘅客人.
另一間近年新冒起嘅脫毛公司 HAiRLESS價錢就比較平,但背後原因主要因為 Dermes HAiRLESS 係用緊唔同嘅激毛脫毛技術,Derems 用緊嘅係於 2019 年最新引入嘅HPD 雙波長技術,可以雙重擊退粗幼毛髮法,只需要進行六次療程,就可以達致永久嘅脫毛效果,亦係香港第一間脫毛公司引入呢種德國技術嘅公司.而 HAiRLESS 就係用緊坊間比較常見嘅 Gentlelase PRO- U 755 nm 波長激光脫毛技術,呢種技術喺香港已經出現咗一段時間,雖然都有效擊退黑色毛髮,但係因為冇辦法針對性咁破壞毛囊,需要進行多幾次療程先可以見到有明顯嘅脫毛效果.
Dermes HAiRLESS 呢啲龍頭公司當然知道減價係最直接吸引到客人嘅方法,但最優惠嘅 Dermes價錢明白唔可以一昧盲目鬥低價,而係要用心做好服務,客人滿意最終脫毛效果,做到物超所值,先係真正幫到客人.
Dermes價錢定期會推出唔同優惠,例如學生優惠,新客戶優惠,除此之外亦都有同唔同公司合作,為客戶爭取最好嘅 Dermes價錢折扣優惠,例如EPS回贈,信用卡回贈等等.希望可以以最抵嘅價錢,為客人提供最高質素嘅脫毛療程.
唔少人都係因為Dermes價錢問題而卻步,但係可以好肯定話你知脫毛呢啲嘢真係一分錢一份貨,而且早買早享受,遲買唔會平幾舊!如果你仲係十五十六緊嘅話,不妨試吓上Dermes做個免費體驗療程先( http://bit.ly/3cWNInz ),過程中會有專業治療師分析你嘅皮膚狀況,講解脫毛原理同埋試打一個指定部位,完成試做之後, Dermes仲會額外送返一支 Bioderma 深層卸妝潔膚水做贈品,真係超抵!
BY Cherry2020-09-19
BY Frederica2020-11-06
BY Barbie2020-10-26
BY Judy2020-11-07
BY Ailsa2020-08-13
Healthy 健康
BY SELMA2020-09-27
BY EmilySarah2020-07-19
BY Alexis2020-10-19
freenewsweb
© 2022 Condé Nast


text:
作品
橫世間 啱啱考完final exam,班契弟就個個飛曬去日本grad trip. 而我,窮撚一名,就選擇留返起香港grad trip算了,畢竟我對旅行其實都無乜興趣,可去可唔去. 不過聽人講萬宜水庫靚,還掂我又未搵到工,去一去都無妨.於是我就plan好自己一個人去萬宜水庫grad trip.其實諗深一層,都唔係幾失禮啫!話曬都係香港的旅遊勝地,never mind啦! 2018年6月26日 七點,天朗氣清,我就由屋企出發了. 我由大圍直坐到烏溪沙,再轉99號,八點搭二去到西貢市中心,再等94,九點到咗麥理浩徑步行.風景都幾靚,你去日本咪又係睇埋D花花草草,所以都唔知佢哋比咁多錢去做咩?不過,無所謂啦!都唔關我事!行咗段斜路,到咗萬宜坳,我就停低飲下水食下包,之後就向右邊的萬宜路行,見到萬宜水庫,大約十二點幾,我終於到咗西壩,風景係幾靚嘅,水庫中間有D島仔,但係我就唔多識欣賞囉! 見到創興水上活動中心,講明水上活動中心,多數都係要錢,咁即係唔關我事,我就繼續行,終於行到東壩,見到好大嚿藍色石頭,係一嚿錨形紀念碑,我都唔理佢紀念D乜,繼續行,見到湖旁對面有幾個山洞,有成班人起度參觀,我見咁多人,都費事去趁熱鬧,又繼續向前行,D石一條條一層層咁,幾得意!跟住又見到防波堤上面有好多嚿巨大的錨形石排起度,唔知佢想點,不過都never mind啦!咪又係石頭,無乜特別. 跟住行下行下,就到咗東壩的涼亭,都係下晝三點幾了,但係咁難得來到咁早走又好係又D餂,咁就坐多陣,睇下D石頭先走. 太陽開始落山,其他人都開始走了,但係我又唔捨得坐的士,就跟住條路行返落山. 開始天黑,我攞個尿袋出來照住條路,周圍人影都無,車都無部,有D驚,不過都算啦!有路就行得返落去.突然,唔小心跣手,跌咗個尿袋落斜路邊.我好小心咁蹲低去執. 「啪!」我踏住個嚿石斷咗,我成個人碌咗落萬宜水庫. 屌啊!我唔識游水啊!「救命啊!救命啊!……」無人起度,跟住我就唔知發生咗咩事!


text:
更多
2021-11-27 483 瀏覽
小弟都係第一次黎食 跟同事食圍餐 初時聽到間餐廳名好似好勁好高級 但千祈唔好有期望 😪呢間餐廳實質係飯堂 只要係政府僱員就可以入黎食 咁首先要係入境處大堂出示政府部門員工證 上到20樓樓層 望到好靚好似好高級既地方 就到左喇😁但所有野都係飯堂質素 我相信長官係唔會選擇呢度開宴食飯😅 點心方面正係叫左蝦餃同燒賣蝦餃皮勁厚,燒賣勁粉 蝦肉一般 比起一般最普通既酒樓都較為失色🤐招牌靚雞一隻可以講係咁多道菜可以用「好味」黎形容 雞真係都夠滑 配蔥蓉的確一流紅燒花膠雞絲羹一道唔差既湯羹 材料都係一般粉絲,菇 最主要都係配紅醋調味 正正常常柚子芝麻骨柚子味不太重 骨煎得還可以 但始於都係味精調味其他咁多道餸全部都係味精同埋鹽 不能盡錄 睇圖🤧 特別啲班腩魚都唔新鮮 味道可以腥,苦,鹹 唔知係廚師果日心情唔好定一直都係咁 咩都係落得太重手 有一個石鍋咖喱牛筋腩 樣子外貌有期望 食左一啖會吸哂你口腔既口水 仲要隻辣好似唔係平時食開果啲辣 啲咸辣味會stay係條脷度 而其他餸菜講緊個青菜都係鹹鹹鹹同鹹🤢環境空間係靚 但衛生都真係好差 飯碗勁多漬洗得勁唔乾淨 員工啲態度都顯露不太耐煩既樣🤧 之後我問其他同
呢間餐廳實質係飯堂 只要係政府僱員就可以入黎食 咁首先要係入境處大堂出示政府部門員工證 上到20樓樓層 望到好靚好似好高級既地方 就到左喇😁
但所有野都係飯堂質素 我相信長官係唔會選擇呢度開宴食飯😅
點心方面正係叫左蝦餃同燒賣
蝦餃皮勁厚,燒賣勁粉 蝦肉一般 比起一般最普通既酒樓都較為失色🤐
招牌靚雞一隻
可以講係咁多道菜可以用「好味」黎形容 雞真係都夠滑 配蔥蓉的確一流
紅燒花膠雞絲羹
一道唔差既湯羹 材料都係一般粉絲,菇 最主要都係配紅醋調味 正正常常
柚子芝麻骨
柚子味不太重 骨煎得還可以 但始於都係味精調味
其他咁多道餸全部都係味精同埋鹽 不能盡錄 睇圖🤧 特別啲班腩魚都唔新鮮 味道可以腥,苦,鹹 唔知係廚師果日心情唔好定一直都係咁 咩都係落得太重手
有一個石鍋咖喱牛筋腩 樣子外貌有期望 食左一啖會吸哂你口腔既口水 仲要隻辣好似唔係平時食開果啲辣 啲咸辣味會stay係條脷度 而其他餸菜講緊個青菜都係鹹鹹鹹同鹹🤢
環境空間係靚 但衛生都真係好差 飯碗勁多漬洗得勁唔乾淨 員工啲態度都顯露不太耐煩既樣🤧 之後我問其他同事既反應 佢地話今餐比之前好左好多 已經叫有進步😰 怪唔之得平時都唔聽到佢地會黎食
價錢方面 最後埋單好似700幾蚊for 一圍12人用 (因為都係老闆比大概知呢個價 咁計既話 嗯 都算平既 但都係聽啲同事講呢啲飯堂承判商 都住出標 咁自然價低者得😪
張貼


text:
黎到第三章獵人日記(亦都係最後一章了),我嘅感覺就係:基本上由滅盡龍開始,一係就 Solo,一係就搵隊友打齊刷裝,如果唔係,都係咪鬼射救難,網友到底知唔知咩叫「救難」?係搵你幫拖呀,唔係搵你入黎增加死亡風險呀,呢樣嘢真係講咗十次都要再講多一次!
講起麥浚龍……我意思係滅盡龍,我發現有唔少朋友都著緊滅盡龍裝,咁當然一來滅盡BB 唔難打啦,不過我亦都發現有好多朋友同我之前一樣,整咗套裝出黎,但係技能原來唔適合自己用的,去到上位之後,去研究每套裝嘅屬性同技能真係一門學問啊(遠目)雖然我貪靚,但因為我獵人嘅實力唔容許我做外貌協會,所以……
所以炎王 I Need You!! LOL
三條古龍入面最好玩嘅我覺得係炎王,雖然個場成日蒼火+爆鱗+爆鎚亂入,但係打炎王對我黎講算係最有挑戰性的,而且我枝重弩去到 Rare 7~8 都需要炎王及冥燈素材,於是呢幾晚基本上都係炎王 Play,玩火取暖癒身心!
另外呢,我想問呢……
係咪得我一個人先覺得炎王第一次出場時個動畫,佢好似HSBC 隻獅子啊 LOL
至於另外兩條古龍,屍套龍我係三條中最早打的,因為我遠攻,所以佢啲口臭 Laser 同埋沼氣攻擊唔算好影響到我,最多要射龍擊砲時先發個松明彈換下氣,所以對我黎講唔算好難打的.不過,都係嗰句啦,次次一打親屍套龍我就鼻敏感,所以如無必要我都唔想特登去打佢,臭臭龍哼哼~
鋼龍 BB 就得個煩字,出場畫面好 Bling Bling 好靚啊,但係成日整啲龍捲風啊氣流啊出黎,真係好煩,而且我對佢無咩好嘅回憶,因為第二次打佢時,我同個朋友講「呢條友有無咁鍾意周杰倫啊?係咁出龍捲風」時,因為個 gag 太爛所以無人理我,我覺得很挫敗,所以我討厭鋼龍~LOL
打哂三條古龍,馬上就黎到遊戲中(所謂嘅)Boss 冥燈龍了.點解我話係「所謂嘅」……打咗冥燈嘅朋友應該明白我嘅講法,因為冥燈真係好易打,噴米加粒子砲(?)前,冥燈個口會有光球,光球出完幾秒先會射 Laser,咁樣基本上係比哂時間你去避,如果咁都比佢噴死嘅我真係對唔住自己隻貓茶茶(我現實中其中一隻貓都真係叫茶茶 LOL)
諗返起 1月26日出 Game 當晚,我係一個連打大兇豺狼都會貓車嘅垃圾廢柴,然後黎到 2月7日,即係我打完冥燈龍嘅當晚,我先發覺我因為《MHW》呢個遊戲而犧牲咗好多休息同埋工作嘅時間(喂)
但係值唔值得?值得,梗係值得.
因為正如我第一篇獵人日記所講,我終於明白機友們打 MH 或者講起 MH 時眉飛色舞嘅樂趣喺邊度,明白晚晚約戰嘅親切同埋默契係啲乜嘢;而最難得嘅係,我諗我唔再係一隻菠蘿雞了,相反,喺遊戲推出無耐,我成功毒到身邊兩位女性朋友走去買 PS4 黎同我打《MHW》,由以前比人 Carry,去到 Carry 朋友打上位,呢種,算唔算係我嘅成長呢?
Boss 打完了,HR解放了,然後,仲有好多種任務未做,麒麟未打,蒼紅亂麻我未打,好多套裝想做,想試新武器.我叫打爆機了嗎?按主線黎講,或者係嘅.
但係,遊戲,而家先真正開始.
不過喺大家睇到呢篇日記嘅時候,我已經收到任務係要去寫《真三國無雙八》了,所以或者要暫停獵人生涯,愛護動物一陣.
但係,寫呢三篇日記令我收到唔少讀者短訊或者留言表示有共鳴或同感,喺呢一度容許神婆向大家再次合十感謝,感謝大家睇哂三篇日記,感謝大家見證分享我第一次嘅獵人生涯.
嗚,我而家都好想放工返屋企屠龍 orz


text: 好耐冇见喇my friend, 出黎食个饭囉~~ A5和牛三文治 又鱼子又金箔on top睇落好靓,和牛系好肥滋滋,但我食𠮶旧有少少筋,同埋唔知点解牛味唔系好出.$398呢个定价真心太贵. A4和牛烧肉 lunch set 睇个menu计落条数$298有6块牛肉,肉食者贵多差唔多成倍先得8块,咁梗系叫lunch set 啦🤣 仲要lunch set 又有前菜有白饭有味噌汤有茶碗蒸.可能因为成间餐厅个得一个楼面嘅关系,冇人同我介绍乜野肉打乜野肉,佢冇漏单或者隔好耐先上菜已经偷笑. 讲返d牛肉先,每一块油花分布好平均,食落唔腻,有油脂香得黎肉味好出,share食每人两三块,小吃劲滋味. 鹅肝和牛丼 呢个就争d喇,鹅肝比较薄身,煮得太熟所以起沙,d和牛系薄切,虽然冇lunch set𠮶d咁靓,但味道唔错又冇过熟. 蕃薯雪葩 呢个好食,雪葩个味好raw,甜度啱啱好,食晒d雪葩仲可以挖d蕃薯肉食吓.但佢拎出黎𠮶阵太硬,等左15分钟左右先食到. 整体黎讲,食物质素唔错,但散叫定价太贵.个A4和牛lunch set 喺呢间野黎讲算cp值好高,可以一试.同埋而家可以做返晚市...,希望人手分配上会有改善,我见个楼面一个人serve 4枱客都冇甩漏又好招呼,真心佩服佢.更多


text:
女神呀女神!點解你可以咁「卡華依呢」架?
有村架純,日本新一代超人氣女神,憑住佢既清純外表,配上令人憐憫既兔妝,你話叫人點樣唔迷戀佢呢?
而家係日本,人人都模仿佢化兔妝,等顏值高D!
但唔係人人睇完雜誌既化妝教學就可以變成另一個有村架純!你睇!
嘩!心血少D真係俾佢嚇到魂飛魄散!
喇喇喇!我絕對唔係因為佢肥先咁講,而係因為佢化妝化到「堅離地」!
化到咁紅卜卜做咩姐?邊有兔仔係紅卜卜架?
呢個又係俾佢激到我反白眼!
係!兔仔多數係白色,但唔係就叫你化到成塊面咁樣囉!死人化妝呀?
算喇!等我黎分析一下有村架純點解咁成功啦!
1‧毛茸茸既眉
2‧好似兔仔既圓碌碌眼仔
3‧倒三角形瓜子面
4‧向上揚既嘴角
5‧半月形淚袋
6‧櫻桃小咀
如果你本身有齊以上既條件,恭喜你!你素顏已經完勝!絕對係香港版有村架純!
無既話都唔洗灰心!因為可以靠化個兔妝黎補救!
兔妝,主要著重於眉,淚袋,嘴唇!
首先,兔仔本身俾人感覺好楚楚可憐,所以眉毛方面,千其唔好畫咁深色同實色!
建議用淺啡色系列黎畫眉,以下就係個好例子喇!
之後到眼妝喇!由於兔仔係屬於大自然既,基本上唔用假眼睫毛都得!
但如果真係要用既,建議用自然系列既假眼睫毛.
因為眼妝係要好分明咁見到一條條又長又直既眼睫毛.
好似佢咁,用淺粉紅色眼影就岩哂喇!俾人感覺好似岩岩喊完黎咁!
記得淚袋位置,除左用珍珠筆打光之外,都要貼住下眼線位置掃D淺粉紅色眼影架!
最後到唇妝喇!點先有個櫻桃小咀呢?可以用比眼影深少少既粉紅色唇膏.
不過,天氣凍,唇部都會乾燥,會有唇紋或者甩皮情況.
建議先搽潤唇膏打底,然後先再搽唇膏,就能夠打造出水潤亮麗既櫻桃小咀喇!
有時間又有心機而你本身又長頭髮既話,不妨用曲髮棒夾曲D頭髮.
等頭髮有多D空氣感,配合返兔仔既毛茸茸感覺.
好喇!教就教完喇!化唔化到個兔妝變成有村架純就睇你喇!


text:
今日係復活節正式假期(紅日)既第一日! 在二月時侯我已經上網報名參加今次馬會主辦的同心同步同樂日嘉年華
記得上年錯過咗呢個活動,所以決定今年帶住佢哋兩個嚟彭福公園玩吓!
今次活動嘅安排一早在網上就可以下載嚟睇,特別係馬術表演,每個時段都有唔同嘅表演項目
所以一定要計劃好整個行程,讓今日整個旅程都可以玩個痛快
由於整個活動準時10點鐘就開始,至於第一個馬術活動就喺11點開始
所以我哋一食完早餐就出動,我哋搭港鐵到九龍塘轉東鐵
我哋冇喺沙田落車轉免費穿梭巴士,反而直接在火炭落車步行過去馬場
其實行過去一D都唔遠,我哋喺C出口過對面御龍山,跟住指示行大概10分鐘就到馬場了
只係得一條路所以唔駛驚會當失路! 去到一條天橋跟住落就會見到馬場!
嚟到馬場都只不過係9:50,仲有10分鐘先開始,哥哥見到門外呢4隻馬話好靚要同佢哋影相
相反妹妹就冇咩興趣!
去到彭福公園個石碑前影番張相,但係個保安叔叔非常盡忠職責,堅守石碑唔敢行開太遠
我見呢個情景咁攪笑,所以就連大叔都影埋入鏡!
果然咁早仲未係好多人!因為擔心下午會有太多人睇馬術表演,所以都係辛苦D早起嚟到唔駛同人逼!
先拎番Print出嚟嘅入場證俾閘外哥哥Scan個QR code
核對好身份之後就可以去入閘處排隊進場
等咗5分鐘都冇就開始進場lu...職員姐姐會俾每個入場朋友一份場刊,頸繩同手帶
場刊夾住一套五張嘅遊戲券,每張$10!如果玩咗佢指定嘅攤位遊戲就可以拎到一個襟章
襟章就係勾喺入場所派嘅藍色頸繩上面!
但係我今日嚟並非要儲襟章,嚟得呢度梗係俾小朋友睇吓馬,所以我整個朝早就放棄看台呢邊所有活動
嘩第一個入閘同景點影相先!
跟住行過去就見到今次大會預備嘅「舞動水滴」藝術裝置
每個吹氣水滴就好似不倒翁咁,裡面裝了一定重量染有顏色嘅液體
不過呢個都算係小型嘅,喺彭福公園嗰邊有個仲大仲多嘅水滴!
簡單喺度同佢哋影張相就離開看台,向彭福公園前進lu
前面仲有個氣墊城,雖然佢哋好想玩,但係我盡量唔俾佢哋見到,直接帶佢哋去睇真馬馬!
穿過行人隧道就嚟到彭福公園入口
離遠我哋就見到呢個超級大嘅大水滴,不過我就冇行過去影相lu!
因為始終今日主菜係想俾小朋友睇馬術表演(好似講咗好多次!)
嚟到「同策駿馬園」嘅第一個景點啦,就係同雪特蘭小馬合照
10:30 開始的節目我哋早幾分鐘就到咗,可以排定隊先同佢哋影靚相,當時工作人員仲拖住小馬預備緊
妹妹始終未夠膽摸摸小馬,唯有掂住哥哥當自己都有摸小馬啦!
在場工作人員都好樂意幫大家合照!兩隻馬都好乖巧,工作人員話我知佢哋仲老過我,嗰刻我真係唔信,定係佢講緊老過哥哥同妹妹咋!
不過見到咁多人排住隊同佢哋影相,我都登佢哋辛苦~
所以我哋急急腳一同小馬影完就離開,去睇下一個表演!
無端端兩個嘢又要喺度執樹枝同喺草地上跑嚟跑去
好在下個馬術障礙賽表演仲未開始,就俾佢哋玩一陣啦
到咗11:00馬術障礙賽表演開始啦,分別有4個騎師進行示範,佢哋每跨一個欄
場內觀眾即時尖叫歡呼,氣氛超好!
最後MC都好好叫哂騎師帶埋馬過嚟觀眾群間同大家打個招呼!
等大家頭先影唔到相嘅朋友可以近隔離接觸馬仔
不過今日天氣麻麻,喺度一路睇一路食風!
欣賞完馬術障礙賽示範之後就行番去另一邊欣賞韻律馬術表演
其實仲有一個活動好想參加,就係可以俾大人小朋友嘗試策騎小馬,不過今次係以抽獎形式進行,所以唔係人人都可以有呢個機會,包括我....這些機會不是我的
唯有嚟到呢邊欣賞韻律馬術啦!表演總共分為兩個,第一個係專業騎師策騎馬匹跟住音樂跳出舞步,另一場表演則由兩位年青女騎師操刀,睇佢哋個樣真係未夠秤㗎喎!但係聽講佢哋已經攞咗好多個世界級獎
雖然短短咁好快介紹咗幾個精采馬術表演,但係都已經睇咗整整一個上晝,然後我哋本來打算坐低休息一陣食少少嘢
但係發現咗一個好得意嘅比賽遊戲喎!所以就拎出我哋嘅遊戲券俾佢哋兩個玩吓喇
Photo by CANON 5D Mark III, Len | EF 24-70mm f2.8L USM
呀劍評分: 8分


text:
M記出糧 學生哥中三去紋身
59 Tattoo
簡介
個護士長推我去廁所我擰轉頭叫住佢
問佢咩事 突然護士越推越快
推我出半空倒塌緊既建築物混雜一大堆屍堆撲埋嚟
驚到扎醒咗 鬧鐘響起
我成頭額汗 汗同眼淚將我成個背同床單整濕咗
我從未試過發一個臨場感咁高嘅夢
好似親歷其景
唔緊要啦反正發夢 今日最緊要期待嘅就係
M記出糧 去紋身啦 紀念下人生第一份糧
同第一份工 當然我知道未夠秤啦
但我生得咁老積 冇事嘅 我諗住上網搵啦又打電話一聽到我未夠18歲就算咁當然
我真係未夠秤吖嘛 我了解嘅
放學之後我喺白田商場經過見到一間好老式嘅紋身店 (59Tattoo) 佢睇起嚟好似20
歲左右 我喺出面裝裝下
佢就嗌我入嚟啦 入世未深嘅我 見到成身 成面紋身(都仲見到個樣嘅)點都會驚我嘅我視線被迫望向牆身嘅畫
見到好多都用粗線黑色/彩色嘅圖案
船錨 女人頭 匕首 燕子 林林種種圖案
佢問想紋咩啊細佬 佢介紹自己Marcus
我冇答 佢我淨係點下頭
佢見我成個怕羞仔咁樣 佢搭我膊頭
唔使驚 門口叮噹郵差送信
佢行開嗰陣時 我仲考慮緊紋咩
你返嚟面對面大家坐咗喺度
瀰漫着Dead air 十幾隻烏鴉飛過
我隨手攞起紙筆畫左
我尋晚發惡夢嘅一個圖案
佢如釋重負咁望住我
之後佢準備好紋身程序 落針嘅時候
突然我問咗個好尖銳嘅問題
佢放低支紋身槍 深情咁望住我
今日你行出呢個門口就算我唔幫你紋
你總會搵一個幫到你紋
與其去啲龍蛇混集嘅地方紋甚至黑店
就係咁學壞左咁
倒不如我花少少時間同你傾吓計
俾你了解吓紋身文化仲好啦
加上呢度又冇閉路電視 我唔斷正
你話有 我話冇 根本告我唔入
而且學生哥紋身唔驚俾人捉咩
佢陰陰嘴笑你驚過我喎 靚仔
臨走前 我認真望咗佢成個人
我個頭突然痛一痛 好認真咁問佢:
我係咪見過你㗎
佢話:想溝啊我靚仔我唔係Gay架
佢走埋嚟望住個紋身篤我心口
咁我就出咗去lu 行行吓
我都奇怪點解佢冇同我講保養措施嘅
突然我見到我學校嘅訓導主任喺入邊同佢鬧緊交
我心諗都唔知見唔見到我添
唔係啦 過咗海就神仙


text:
日前,畀稱為“史上最懶港姐”嘅張舒雅就同媽媽一齊去九龍塘一家商場行街,當日張舒雅一面素顏,著上露膊衫,同媽咪“黑白配”.不過好似因為張舒雅曝光率少之又少,喺人來人往嘅商場都冇人識佢.
1985年生嘅佢喺23歲嗰陣就參加咗《2008年度香港小姐競選》,從面試就已經畀各界傳媒看好嘅佢,最后都系不負眾望順利進入決賽,有住一米八身高嘅佢更加系成為咗歷屆最高嘅港姐.
所謂港姐,畀人印象就系端莊優雅,美貌與智慧并重嘅代表.而且當選港姐后,亦要履行港姐嘅職責,不過張舒雅卻喺當選香港小姐冠軍一個月之后就向TVB請病假並且呈上家庭醫生證明,然而轉個頭就畀媒體揭發佢經常出入娛樂地方并向外聲稱冇病,只系攰得濟,而唔履行香港小姐嘅職責直到卸任.
張舒雅唔單止拒絕出席任何活動,仲退選世界小姐同國際中華小姐嘅競選,懶散嘅工作心情都徹底惹怒咗TVB,決定將佢無限期雪藏兼取消佢為新任香港小姐冠軍加冕主持儀式嘅資格.
據港媒爆料話:“當日會議上,有過半數人贊成唔畀張舒雅喺港姐競選嗰晚現身,大家初步講過都覺得搵張舒雅加冕要冒好大風險,所以都系唔搵好過,至於后冠點解交畀出爐冠軍,有人就建議喺上空空降個后冠落嚟,又或者由陳倩揚代冠軍加冕.”
成為第一位被禁替出爐港姐加冕嘅張舒雅出世于富貴家庭,家住過億嘅九龍塘獨立屋,平日更加系以名車代步.阿爸張敬猷就系大寶珠寶(遠東)有限公司嘅主席,從細身嬌肉貴嘅佢都經常發小姐脾氣,一直懶散工作嘅佢喺奪冠后就講:“今日冇咁hea,好精神.”
冇心機做幕前嘅佢,做嘢都系三分鐘熱度,冇同TVB有合約嘅佢,都曾經試過向模特界發展,曾經去美國修讀設計課程嘅佢都去過阿爸嘅公司學做生意,而較早前佢又同朋友一齊合資開設嘉年華式嘅酒吧,總嘅嚟講,張舒雅都算系積極過.
開設酒吧后,每逢周末都會前往捧場嘅張舒雅唔知酒量又如何?佢就表示話:“我想應該系家族遺傳,我都好飲得,因為我阿爸阿媽都好飲得,我冇試過飲醉,女仔飲醉最失禮就喊同似堆泥一樣,我飲得幾醉幾辛苦都自己返屋企,不過其實我唔中意飲酒,因為對身體唔好,凈系鐘意一班朋友一齊玩.”
一路幫手打理家族生意,一路投資酒吧生意佢相信都會忙到不可開交,至於感情生活方面,張舒雅就吐苦水話:“冇拍拖,好慘,你見我成日一個人就知啦,可能我太高,嗰班人見到我緊高都唔敢追我,但其實我唔介意男生矮過我,我好多男朋友都比我矮.”
唔理點樣,或者張舒雅都只系無心幕前發展,而家可以積極生活,都算系一個進步,希望佢事業發展越嚟越好,都早日揾到能夠陪伴一生嘅如意郎君,祝福!
Like MisshkNews Facebook!不出门也能知天下事~


text:
(找數真漢子)Ubisoft重整R6S公平性 兩招剷除非法玩家
唔少人都鍾情玩連線遊戲,特別係電腦或家庭遊戲機嘅玩家,真係好專注咁玩,個個都想喺遊戲排行榜上佔一席位.有啲人可能係為咗攞威,亦有玩家想幫所屬隊伍響朶,有咗呢啲目標,自然就有人走偏門!除咗用 cheats,原來連 DDoS 分散式阻斷服務攻擊都係其中一個絕招嚟!遊戲開發商 Ubisoft 為咗對付呢啲玩家,喺 9 月曾公開表示會大力打擊,而且佢唔係吹下水就算,近來真係出招找數,然後宣布成功減少 DDoS 攻擊達 93%,到底係乜招數呢?
打機用 cheat,我諗唔少人都試過,特別係好似小編呢啲弱弱玩家,有時唔用 cheat 真係過唔到版.不過,以前打機純粹係為咗爆機,但自從遊戲連線後,用 cheat 就令遊戲變得唔公平,尤其係有啲 online game 會獎賞排行榜上嘅玩家或團體添.Ubisoft 家傳戶曉嘅第一身射擊遊戲《Rainbox Six Siege(R6S)》,亦係其中一款被高度關注嘅遊戲,除咗網上有售出 cheat 程式,有玩家亦發現透過攻擊競爭對手所在嘅伺服器,可令對手出現延時甚至強制彈出遊戲,成功攞到遊戲分數,於是就透過 DDoS-as-a-Service 服務,出錢攻擊對手所在嘅 Ubisoft 伺服器.
Ubisoft 對呢啲 DDoS 大為頭痛,因為搞到好多玩家無法連線,大量流失玩家.為咗對付呢啲攻擊,Ubisoft 唔單只提升自己嘅防禦力及伺服器基建,仲追蹤提供 DDoS 攻擊嘅服務供應商,成為業界首個向呢類供應商提出起訴嘅案例.提出起訴後,Ubisoft 剛公布上月嘅 DDoS 攻擊量已大為減少 93%,相信絕大部分玩家都可以重新正常打機.
一不做二不休,Ubisoft 除咗解決 DDoS 攻擊之外,為咗改善連線遊戲嘅生態,亦控告埋提供改 game 服務嘅人,其中曾接受 BBC 訪問,聲稱每月有兩千美元收入嘅改 game 軟件達人 JVL,亦正面臨 Ubisoft 嘅起訴.不過,告 cheater 嘅案例就多喇,好似 Microsoft,Rockstar Game,EpicGames 都起訴非法售賣改 game 軟件嘅組織,而且結果都係勝訴.其實用 cheat 真係唔值得鼓勵,特別係遊戲軟件開發商會嚴打呢啲玩家,贏咗場 game,輸咗個 account,真係值得咩?


text:
講到走私,香港人就會諗起凍肉,奶粉呢類野,外國就會係毒品,槍械之類,而喺共產國家好多時係講緊各類違禁品,但不論係邊一種都需要瞞過關員或者硬闖先出入到.新作《Contraband Police》就係擔任邊境哨崗檢查員,防止任何類型嘅走私出入境,題材有趣.
《Contraband Police》由 Crazy Rocks 開發,係一款模擬管理動作遊戲,採用第一身視點.遊戲以 1980 年代架空共產國家為舞台,玩家將扮演守住邊境哨崗嘅檢查員,負責檢查每一輛出入國家嘅汽車,檢查護照證件真偽,車上有無改裝收藏違禁品,守護邊境等等,當然作為邊境檢查員,收受賄賂都係日常工作一部份,玩家可自行決定收唔收錢,非常真實.
遊戲主要部份當然係檢查過境車輛呢部份,話到明走私,咁就梗係唔會成件貨擺喺你面前,走私者會將貨品收埋喺車入面各種地方,最簡單嘅係放喺行李箱入面,較困難嘅係會改裝車內空間,例如收藏於座位入面,有時甚至係走私被通輯者,所以除咗搵貨之外,檢查證件真偽都非常重要.又因為國家政策朝令夕改,信息板會不時更新出入境政策,例如因為國家衝突,防疫政策而收緊過關條件,更有機會要求入境者遞交疫苗護照,六點後禁止堂食等條件.
除咗檢查車輛,玩家仲需要管理邊境哨站.喺今次嘅序章玩家只需要管理身處嘅哨站,當中包括日常物品採購,維護,擴建倉庫等費用,透過辦公室入面嘅電腦可以了解日常開支,僱用員工等費用,亦有升級建築物及購買新車等選項.
上面有提到,走私者除咗用假護照,收藏違禁品等方法過境,仲會硬闖,有時係衝關,亦有機會係走私集團發動大規模攻擊.面對呢個情況,遊戲就會變成第一身射擊遊戲,目標係將所有敵人擊敗.隨遊戲推進,後期敵人會越黎越強,你可以僱傭更多關員幫手,升級裝備增加生存機會(可透過完成日常工作或者收受賄賂賺錢升級).另外玩家亦可以喺休班時探索附近地圖,完成野外野外任務獲取獎勵.
《Contraband Police》預定於 2022 年第二季推出,對應平台為 PC Steam,現時有序章體驗版供免費下載.


text:
(點解漢字專用粵文對廣東話黎講係慢性自殺)
轉貼自https://www.facebook.com/100970604906256/photos/a.140902374246412/201502634853052/?type=3
乜野係「漢字專用」?「漢字專用」就係淨係用漢字黎寫野.乜野係「粵文」?「粵文」就係將粵語口語完全透過文字表現於書面嘅文.咁,「漢字專用粵文」,就係淨係用漢字黎將廣東話口語完全表現於書面嘅文.
我哋而家大部份嘅粵文都係漢字專用,譬如《迴響》,蘋果,同啲·央乎·天乎·比`(youtube)字幕嘅粵文,都係漢字專用.
[多語漢字專用嘅集體博弈不穩定]
如果廣東話以漢字專用嘅模式去書寫粵文嘅話,廣東話呢種嘅語言就會慢慢死亡.點解?因為廣東話呢者口講嘅語言,就會因為佢嘅書面語,係淨係用漢字寫.而喺一個時空之內,世間上最到只可以有一隻語言嘅書面語係漢字專用.如果世界上有多個一隻語言係漢字專用緊,就會構成唔穩定.而呢一個唔穩定嘅前鋒,會好快陷入競爭動態,到得返一個留低嗰陣先至會停止,回歸穩定.
[漢字學習成本極高,係要學嘅話就一定係學利益最高嘅]
人要考慮邊隻語言去學或者用嗰陣,我哋係無法避免利益行頭嘅成本效益衡量分析.大部分人係唔會脫離到市儈嘅效益運算.人學語言,基本上籠統而言,就梗係盡求以最少嘅成本同負擔,就可及換取到最大嘅利益.
而好多時候,一個人去學習同使用某一隻語言嘅成本,係同嗰隻語言嘅文字掛鉤.如果兩者語言都係用同一隻文字,咁佢哋就會有一樣嘅文字學習成本.而對於用開其他文字嘅人黎講,兩隻都係用漢字嘅語言,學習成本會係差唔多 -——都係圍繞住漢字嘅學習成本黎計數.
[漢字專用,客源重疊]
漢字嘅學習成本,係非常高.而個使用漢字到能夠存取利益嘅門檻,亦係非常高.基本上所有漢字專用嘅語言,都係面對住同樣嘅情況:學習成本高,啟鎖取利路途長,所需累積語言能力高.既然係咁,唔去學預計效益最高嘅語言嘅機會成本效益比就會大到難以承受—而大部分以利行頭嘅人,睇到呢一點,選擇已定.佢哋就必定係會去學效益最大嘅漢字專用語言,其他嘅都置之不理.而而家效益最大嘅漢字專用語言,係普通話,而唔係廣東話.所以,如果廣東話同普通話都一樣係漢字專用,廣東話嘅客源就必定輸畀普通話.
[漢字學習成本極高,學完一隻漢字專用語言,難會再砌另外一隻]
雖然學咗一隻再學另外一隻,譬如學完普通話再學廣東話咁,因為你已經把握咗漢字,所以學第二隻漢字專用語言嗰陣可以慳返唔少成本.但係所慳返嘅同所賺到嘅比例唔係吸引得拒無可拒,加上唔係話個個都咁有魄力去不停咁學,好大機會出現嘅情況就係一百個人學咗一隻漢字專用語言嘅人裏面,之後再去學另外一隻嘅只有極度之少.姐係話,一旦一個人去咗學普通話之後,你想佢再兜返轉頭學廣東話?想創你個心.最緊要嘅係,所有漢字專用嘅語言都純粹因為佢哋係漢字專用而係死敵.佢哋因為自己係漢字專用,而逼使咗大家互相嘅客源為同一班人.而廣東話,係因為佢嘅政治同經濟現實,唔會鬥得贏普通話架.
[中產:見利遷語,語言不忠]
仲有,以上嘅論點同分析,唔係淨係適用於外國人,而係粵語母語人士都適用.粵語為母語嘅父母,只要語言忠誠度稍微略低,比較容易見利忘義,就會表現曬上述嘅「棄粵追普」現象.加上嗰種完全無知嘅「咪都係用中文字!咪都係中文!」嘅思維,粵語為母語嘅父母就係將自己嘅子女送曬去學普通話,廣東話就係「無所謂啦」處理作罷.你見到而家幾多中產家庭由細路出世開始就淨係講英文,就已經可見端倪.粵語同普通話直接喺同一個文字體系度競爭,情況就更加差.廣東話,就會咁樣喺漢字專用嘅語文秩序度,監生被棋局餓死.一山不能藏二虎嘅規則顯然易見.漢字專用嘅語言,只可以有一個.
[要漢字專用,就要坐穩「中文」嘅帝位]
呢個亦意味,如果你想廣東話係漢字專用,你就必須使所有其他都係漢字專用語言,一係就停止漢字專用改為「漢甲混用」,一係就吞噬佢哋.要漢字專用,你就要變成「中文」.要變成「中文」,你就要將所有其他嘅變成你嘅方言.
廣東話要漢字專用,就要殺死所有其他漢字專用嘅語言.


text:
如果想留係香港渡下假但又去厭長洲, 南丫島尼啲離島? 其實香港市區都有好多隱世靚景同正既住宿, 令你可以過一個舒適既staycation! 好似香港仔咁, 自從南港島綫通車之後, 因為去香港仔相對地方便咗好多, 就多左人發現其實香港仔都有好多隱世美食同靚景! 連水上住宿 - 船屋都有, 包你可以享受一個與眾不同既假期!
全新體驗, 快D去試下船屋Staycation! 按此預訂
小編一於黎個Houseboat兩日一夜實測, 實行試下佢係咪真係咁正! 船屋入住流程 - 交通方便嗎?
首先船屋停泊在香港仔漁港, 我地需要從附近的鴨脷洲/香港仔碼頭乘坐舢舨到船屋.從鴨脷洲洪聖廟碼頭,步行到利東地鐵站A1出口大概3分鐘(220米)的路程, 所以好容易就會搵到架啦!
上到船屋我同朋友第一個反應係: 嘩真係好靚好大, 名副其實既小清新Muji風船屋!
一上到去就見到一個好chill好舒服既露台, 仲有兩張太陽櫈, 啱曬一路睇住日落一路飲杯野!
按此立即預訂
Wifi, 冷氣機, 基本餐具, 寢具-枕頭被鋪, 電磁爐及煲, 電視都有提供, 咁大家住緊既時候都可以煮下野食, 試下做一個真正既水上人!
我自己私心推介客廳一個打卡位, 真係超日式超文青風, 真係唔同人講你係香港既話, 啲人好可能會覺得你去咗日本旅行!
船屋Q&A:
Q: 船屋會不會好搖好暈? 訓覺會不會不舒服?
A: 其實我自己親身試過之後發現一啲都唔暈,唔難適應, 架船只會係其他船隻經過時,因為會有一定數量的海浪,所以會時不時感受到輕微搖擺. 但係其實船屋停泊既位置,有減低波浪的作用, 所以大部分時間都係好穩定,所以唔洗擔心!
A: 有得煮野食啦, 同睇下netflix睇下戲, 仲可以睇日落日出, 因為係海上面睇同平時睇到既一定唔同! 但其實上船屋其中一個最大既目的就係想休息下, 遠離煩囂嘛! 所以係一個咁舒適既環境下, 聽住海浪聲hea下都真係好唔錯架!
附近有咩做有咩玩? 可以參考小編香港仔必玩必食推介!
A: 以小編所知, 船屋既入住要求係最少一晚, 而小編我都只係訓咗一晚, 第二日晏就就同朋友check out咗啦! 不過如果小編有得再揀, 我都會揀留多晚 (屋主都建議2晚或以上), 咁就可以有個完整既船屋體驗! 按此查詢
A: 當然有啦, 個次我都突然醒起有啲野要買, 所以即刻打資訊包入面既舢舨號碼, 就好快有舢舨黎接我地啦!而客房服務黎講呢, 資訊包上有電話號碼,你可以通過電話或短訊隨時有專人從岸上運送食物,啤酒或任何必需品,只需比服務費就ok啦!
A: 梗係充足啦! 小編毛經過個次既兩日一夜體驗之後, 覺得船屋上面既水電同平時無咩分別, 因為船屋有24小時來自岸邊既水同電力, 同平時係屋企真係無分別!
香港仔獨家地道艇仔粉
不過上得香港仔船屋, 又點少得食香港仔獨有既艇仔粉呢? 要知道香港仔既艇仔粉已經買少見少, 以我所知好似得返兩間船有做架渣!
按此搶先預訂
船屋唔啱你心水? 我地都有好多唔同既船隻適合玩唔同種類既船P! 👉 按此了解更多


text:
無論你係購物狂定係收藏家,係時尚達人或者玩具玩家,係宅男宅女還是潮爸潮媽,你都一定會善用網上拍賣平台或者拍賣App,去搜羅你想搵嘅心頭好.同時,精明嘅你亦會將一啲有價值嘅二手或全新物品,透過網上拍賣去出售,既可以物盡其用,套回現金,又可以騰出家居空間.講起家居空間,Carousell旋轉拍賣為咗慶祝佢3歲生日,而家特別同Boxful合作推出獨家優惠,喺 Carousell 刊登產品隨時可以免費使用Boxful儲存服務!快啲睇下詳情!
Boxful公告
每次當你購物嘅時候,會唔會覺得有啲唔爽快?無論你喺超市掃零食,喺藥房購買家居用品,抑或喺電器店添置新電器,一諗起屋企空間唔多夠,即刻就想收手……咁點算?等Boxful幫你啦!而家只要你係 MoneyBack 易賞錢 會員,就可以享用以下獨家Boxful優惠去租用迷你箱或迷你倉服務,獲取額外空間去儲存物品,咁你買嘢時就唔使再驚屋企唔夠位啦!
話說 Boxful 喺香港創辦咗只係短短幾年,已經由一間初創公司發展到服務伸延到多個城市嘅實力企業.無他嘅,因為都市人家居空間不足,儲存空間有需求,係一個好普遍嘅現象,而Boxful嘅獨特服務就為大家提供咗相當好嘅解決方案.但講到Boxful嘅服務,好多人就只會諗起「迷你箱」,事實上絕對唔只咁間單,甚至可以話係好多元化,總有一種切合你需要!
- 1
- 2


text:
(我哋畢業啦)為青春留下最美一刻,分享5個影畢業相小攻略
大學畢業季嘅來臨象徵我哋人生最後嘅學生生涯準備完結,喺呢啲咁重要嘅moment,影翻一輯相留念都係一個唔錯嘅選擇嚟.但係原來要影到完美嘅畢業相都有好深學問,今日小編就搜集咗幾個影出獨特畢業照嘅小攻略,快啲bookmark定啦keke~
1.衣著好重要
其實畢業袍內嘅穿搭係深有學問ga,男仔最好就著企領的恤衫,例如標準領或對比領,咁樣就能確保條tie順之外仲可以修飾頸部,睇落更加有型.而女仔就可以變化多啲,簡單嘅連身裙/半身裙配合白色恤衫都已經可以好好睇,不過如果想著高爭鞋影相嘅女孩子最好帶多對平底鞋換啦,如果唔係著全日影相都真係幾辛苦嗚嗚.
2.妝容要持久
好多女仔為咗影相效果最好,通常都會盛「妝」打扮一番.但其實太誇張嘅妝容同畢業相其實真係有啲格格不入,其實妝容精神乾淨最重要,想花啲小心機嘅話稍微加深眼妝的顏色其實已經好夠.而髮型方面都唔好太花巧太誇張,實在無頭緒的話,youtube有好多簡易髮型/妝容教程可以做參考喔.ps.記住要好好做定妝啊,如果唔係妝花曬你張畢業相就gg.
3.搵個真係識影相嘅「攝影師」
相信影畢業相嘅時候,好多人都會求助於自己嘅好朋友/伴侶嚟幫自己做攝影師.其實呢個係無問題嘅,不過喺呢個「一生人一次」嘅重要moment,最好就揀定個真係識少少影相技巧嘅朋友仔啦!如果有資金/人脈嘅話,搵個專業攝影師幫手,用最完美角度,捕捉你同屋企人/朋友之間最自然嘅一面咁就最好不過啦~
4.練習定笑容同pose啦
對於好多人包括小編自己,都好似患咗「鏡頭尷尬症」咁,一到影相嗰刻就會各種唔自然.唔緊要,呢啲先天缺陷可以靠練習嚟矯正!肌肉其實係有記憶嘅,影相之前大家可以自己喺屋企對住塊鏡練習下,睇下邊種表情最適合自己.咁樣去到鏡頭前,就可以一招到位啦.而影相如果覺得隻手仔好尷尬,唔知擺咩post的話,不妨用啲小道具例如畢業公仔幫幫自己啦xd~
5.地點同時間要夾好
除咗喺校園入面影相,有時間嘅話校園外面都有好多唔同嘅靚景可以比大家影輯靚靚畢業相.唔同嘅海濱公園/復古建築都好值得去ga!約埋同學仔/屋企人一齊去唔同嘅地方留低倩影其實都係一件幾有意義嘅事.不過記得約影相之前要睇定天氣同埋景點開放時間喔,特別而家咁熱嘅時候可以揀朝早/下晝一啲無咁熱同曬嘅時間,盡量避開正午啦~
ps.祝大家都可以影到一輯滿意嘅畢業相啦~
- 同學仔只要係早上申請,最快可以係下午就拎到錢
- 同學仔文件交齊,98%機會申請獲批
- 提早還款唔會收同學仔任何手續費或罰息
- 整個申請到還款過程 uFinance 不會收取同學任何手續費
唔少同學都會有財務需要,例如交學費,交卡數,Hall Fee, Exchange等,uFinance 為學生提供現時市場上最簡易申請低息學生貸款滿足你嘅財務需要,讓你可以擁有一個無壓力而又充實嘅校園生活.


text:
小寶孭飛新片緊張監場
贊助商連結
陳嘉佳(小寶)自從簽咗畀王祖藍開設嘅經理人公司之後,發展穩步上揚.而目標帶領旗下藝人北上掘金嘅祖藍,有心有力,啱啱仲幫小寶接咗一套內地網絡電影,仲要係擔正做埋女主角.
套戲個名叫做《顏值當舖》,劇情仲開正小寶嗰瓣,講佢由瘦變肥,變咗個低顏值嘅大肥婆,然之後點樣搵到真愛?能唔能夠成功進軍內地市場,小寶食粥食飯都睇呢鋪.
做唔做得成內地搶手諧星,當然就要睇小寶孭飛嘅電影嘅市場反應啦!唔怪得之佢呢排為部戲開工,特別緊張,特別投入.早前,東姑喺觀塘,見到佢同張彥博一齊拍外景,雖然有場戲完全冇佢份,但小寶都一樣肉緊,企喺度畀演員望住入戲,又似監場咁巡來巡去,睇下有乜甩漏,即刻幫忙補位.東姑又見佢同現場嘅幕後人員,狂傾猛研究,似乎對幕後嘅工作都好有興趣,好虛心學嘢,認真難得.咪睇佢肥以為佢懶,扚起心肝上嚟,都可以開行turbo好積極o架!
小寶對自己首次擔正「女一」嘅電影好緊張,現場好似總指揮咁,肉緊到同台前幕後研究拍攝工作.
肉地特別厚嘅小寶,巡視拍攝現場,搞到周身大汗,趕忙吸油補粉.
小寶對於自己嘅顏值一啲都唔求其,自己補妝,務求以最佳狀態上鏡.
呢部戲嘅主要對手係同經理人公司嘅張彥博,兩個都靠晒呢部內地網片進軍內地市場.


text:
well, 01報道出左後8卦下其他人點諗
發現好多留言都係圍繞住:
“band 5″&成績
小孩行山露營都是被父母迫去
其實本身文章+我跟肥爸既育兒概念都係想講出小肥家係會身體力行帶小肥去呢到果到玩, 想佢有一個開心快樂既童年咋wo! 點解會有咁多支線出黎架哈哈.
既然有人提起咁我都講下我意見啦~
N班PG都可以學到野可以剌激發展
對好多在職家長黎講番N上PG係好過工人帶>>是的我明白, 因為我地都係在職家長, 只有放假先有時間同小肥出去遊玩, 所以我地更加珍惜時間同玩既質素.之但係我認識既某部分父母就係因為孩子平日已經上過PG, 覺得佢吸收既野夠晒, 所以決定放假日子留家中休息, 或者, 訓到中午12點, 下晝先帶孩子去商場行下食下野.唔好意思我自己實在太在意同我仔成長, 佢既成長只有一次, 我地唔希望miss左同小肥相處既時間.
我唔否認N班PG帶俾小朋友既進步同認知, 但係對我地黎講係 既問題.一講唔上N班PG就成班怪獸噴晒火話老師課程好專業.專業又點呀? 咪就係專業地教小朋友玩XD, 專業地變成父母理想中既小朋友囉! 都唔緊要, 有得玩都好過上面試班上英文班.>> 連講野都未識呀=.= 攪得出呢D課程果個究竟諗緊咩?
“band 5″&成績
鬼唔知而家冇band 5咩! 意思只係想講成績唔重要, 最緊要對得住自己.嗱, 唔好用成績黎挑戰小肥媽我, 我中學時係讀band 1英中既, 係真係睇唔起香港教育制度先出聲問我媽"而家我仲有冇機會去外國讀書"好好彩係有既, 而且唔需要俾好貴學費, 代價係我要babysit外國家中小朋友, 算叫做半工讀咁啦, 所以我地亦唔係有錢.講番成績差我知係香港會行得比較辛苦, 但係都唔代表咁細個小朋友就要俾你谷呢樣果樣又操卷又補習, 你知唔知2015新學年開始後有幾多個學童自殺呀? 係超過40個呀, 40呀, 有好多仲係學校發生! 唔好同我講而家D學生受不住壓力俾人寵慣, 唔該睇下佢地而家D功課先講,唔詳細寫自己搵料啦! 吳克儉呢個人又係提起都想D7佢 (唔好意思講左句粗口). 家長你有冇為你小朋友著想過? 我都想我仔將來成績好, 但我更想佢係快樂中成長.
至於話band 5話打人又入黑社會呢D真係回覆都費時, 重點不在這.
小孩行山露營都是被父母迫去
講得出呢句果個係咪傻架? 1.5歲可以點樣迫? 硬帶佢上山露營? BB好簡單, 佢唔想行自然會舉高雙手要抱抱, 點放佢落地佢對死人腳都會軟奶奶唔肯企, 你迫佢? 咪喊俾你睇直至滿足佢為止.如果真係迫去而佢又唔想玩唔想行, 咁最辛苦果個應該係父母囉! 唔好再扭曲正常生活喇大家!
*出呢個感想預左會有好多人唔認同, 但係實在要澄清我地觀點.
**小肥家同大部分人一樣都係貼地一家, 只不過我地會應駛得駛, 平時慳慳地咁架咋!


text:
其實我又唔係成日介紹好嘢既, 今次就講吓D親子壞去處
從遠古時代的出奇老鼠, 歡樂天地到今日既美國冒險樂園, 真係越嚟越「貴」
相信「冒險」呢兩個字用嚟形容家長個荷包就差唔多
呢日我哋約咗公公婆婆食飯但係未夠鐘, 仲有成個鐘頭唔知做咩好
記得二期呢邊有間冒險樂園, 於是諗住帶佢哋上去唱少少代幣玩吓!
起初諗住唱廿蚊都夠玩一粒鐘, 嘩點知....原來$2先得一個代幣
我係咁咦望下其中一個遊戲都見到成10個代幣先有得玩一次, 即係要廿蚊!
我仲要同時滿足兩個小朋友既願望, 即係要$40先可以一齊玩一個Game
呢個消防員救火遊戲真係噴真水落個Mon度救火
玩係好玩, 但係只係玩咗短短三分鐘就已經用咗我$40!!!!
之後過到嚟呢邊見到有部「推餅機」(我係咁稱呼佢)
但係呢部係新款的, 第一次見係喺電視節目介紹日本時睇到, 估唔到呢度有! 所以就玩吓
但係都要$12個代幣一局(即$24), 其實可唔可以有D代幣面值高D, 唔駛我入代幣入到手軟呢?
呢個新款「推餅機」係每人有兩個控制桿! 仲要喺遊戲既中段會突然跌12塊細餅落嚟好刺激!
不過開心既時間過得特別快同特別貴! 呢度絕對係一個燒錢好地方
同場都見到有朋友喺度Book場開Party, 哥哥好想爬入去一齊玩! (我心諗時間快D過早走早著)
有生之年都真係未必會再嚟玩...Bye!
Photo by CANON 5D Mark III, Len | EF 24-70mm f2.8L USM
呀劍評分: 4分


text:
羅力威趁老婆大肚大膽起雙飛!雨僑懶理IG晒超靚孕照
撰文:東方新地,圖片:東方新地/IG
羅力威連出兩首新歌
羅力威今次推出兩首風格截然不同嘅新歌〈 旅行娃娃 〉及〈 廢物女友 〉,兩首歌同樣由佢親自作曲.〈 旅行娃娃 〉歌詞講述男主角雖然唔捨得女友獨自遠行,但最後都尊重女友想法,並以「 旅行娃娃 」代替自己陪伴對方到處闖蕩.被問到會否讓老婆獨自遠行,羅力威認為一齊去旅行先開心:「 如果撇低另一半好冇意思,雖然仲有啲貓陪住,但係喺屋企想睇吓電視,食吓嘢都冇人陪,好空虛,真係會好掛住對方.我哋去親旅行都係一齊去,因為我哋覺得永遠都係一齊去先最開心.」
雨僑IG晒超靚孕照
而另一首〈 廢物女友 〉節奏較輕快,內容則講述對方將自己最單純,最真實,最直接嘅一面展示於另一半前,而並非鬧對方係廢物.講到雨僑嘅「 廢物 」一面,羅力威笑老婆欠缺生活小智慧:「 佢喺好多事情上都好聰明,但就欠缺日常小智慧,可能就係自己照顧得自己唔太好.我喺呢方面比較優勝,譬如佢會成日唔記得嘢,會撈亂嘢,唔見嘢,我通常會幫佢搵番晒啲嘢出嚟.」夫妻之間從來都係一凹一凸互補不足,咁至係 perfect match 㗎!
另一方面,懷孕已經7個月嘅雨僑近日就喺IG大晒超靚孕照.佢仲留言話感受到BB嘅重量,無論疲倦定精神都有BB陪住,覺得係一段好美好嘅時光.真係隔住個mon都feel到有幾幸福!


text:
Read full review
2021-11-14 64 views
成日都好想去啲舊式扒房懷緬下細個同屋企人食嘅感覺 但係奈何而家用鐵板嘅扒房已經買少見少 有嘅都可能好夠環境未必係最好 呢排見啲friend成日去金鳳 好似荃灣同埋D2 Place嗰間都幾新淨 前幾日就去左D2 Place懷緬過去 我七點前去已經好多人等緊位 好彩佢都去得幾快等咗唔使10分鐘到入到一點完餐佢就會放低湯同埋餐包 叫咗一個紅一個白 兩款湯都好好飲 羅宋湯入面好多料 個餐包嚟到仲係熱嘅 搽晒成盒牛油好正不過好肥招牌牛柳餐 - 叫咗七成熟 一送到黎見到個鐵板已經開心左 之後佢會喺你面前淋上蒜蓉汁 要你用張紙巾擋住費事彈到 記得以前細個都係咁 佢驚牛柳肉質都幾林但係唔係那個嗰種 有牛香 底下嘅薯條浸晒蒜蓉汁好正肉醬意粉 - 想食咗一個高質嘅港式芝士焗肉醬意粉好耐 但真係好難搵到一啲就冇芝士焗一啲個醬汁就太酸 但呢個真係好好味 個肉醬非常香濃甜甜地咁好正 面頭有有勁多芝士 好滿足 今晚嘅第一位🥇芝士焗西蘭花 - 啲西蘭花多到痴線 可能因為每樣食物嘅份量都超大 食到西蘭花已經唔係好食得落啦 有芝士係面嘅西蘭花好香 撈埋啲白汁好味 但係覺得佢嘅芝士同白汁可以唔夠多 唔夠分俾每舊西蘭花飲品
一點完餐佢就會放低湯同埋餐包 叫咗一個紅一個白 兩款湯都好好飲 羅宋湯入面好多料 個餐包嚟到仲係熱嘅 搽晒成盒牛油好正不過好肥
招牌牛柳餐 - 叫咗七成熟 一送到黎見到個鐵板已經開心左 之後佢會喺你面前淋上蒜蓉汁 要你用張紙巾擋住費事彈到 記得以前細個都係咁 佢驚牛柳肉質都幾林但係唔係那個嗰種 有牛香 底下嘅薯條浸晒蒜蓉汁好正
$118
1 views
0 likes
0 comments
肉醬意粉 - 想食咗一個高質嘅港式芝士焗肉醬意粉好耐 但真係好難搵到一啲就冇芝士焗一啲個醬汁就太酸 但呢個真係好好味 個肉醬非常香濃甜甜地咁好正 面頭有有勁多芝士 好滿足 今晚嘅第一位🥇
$78
7 views
0 likes
0 comments
芝士焗西蘭花 - 啲西蘭花多到痴線 可能因為每樣食物嘅份量都超大 食到西蘭花已經唔係好食得落啦 有芝士係面嘅西蘭花好香 撈埋啲白汁好味 但係覺得佢嘅芝士同白汁可以唔夠多 唔夠分俾每舊西蘭花
$58
3 views
0 likes
0 comments
飲品方面叫咗凍檸茶同埋加咗$18要黑牛 好少見到而家凍飲都唔使加錢 兩杯都好飲 尤其係杯凍檸茶茶味好香
$18
1 views
0 likes
0 comments
今晚餐飯既份量大到我地食完行出門口要彎住腰 飽到痴線 其實3個人食先係最岩😂
Post


text:
一班同學揀係冬天去日本,就梗係唔少得滑雪行程啦~不過今次佢地就唔係咁好彩,遇上大風雪,但原來就算遇上風雪,去滑雪場都可以以有好多野玩架,最重要係要順應教練嘅指示,下次如果滑雪遇上風雪都唔洗灰心,一樣可以玩得盡興!不過當然,如果情況真係唔許可,教練都反對嘅話,就試都唔好試!
第四日嘅行程由早上九點左右由旅館出發,大約一個鐘車程就到達目的地——五瀨高原滑雪場.滑雪場位於宮崎縣同熊本縣交界嘅高山地區,到達滑雪場嘅時候落緊冷雨,風勢後來逐漸增大,仲變埋做大風雪.雖然天氣不穩,但亦無阻我哋滑雪嘅心情.
我哋更換滑雪裝備後就徐徐坐纜車上山.滑雪場嘅登山纜車係果種只有扶手,雙腳懸空嘅款式,風雪之中大家都捉實扶手唔敢郁,上山途中遇上突如奇來嘅強風仲會令纜車停頓幾十秒至一分鐘,真係又緊張又興奮.到咗山上面,強風雪令我哋企都企唔穩,後來得知當天遇上日本宮崎數十年難得一遇嘅風暴,所以有好多旅行團都取消咗滑雪場嘅預訂.我哋喺山上面只見到另外兩三位遊客,仿如包場.由於強風沒有減弱,教練決定我哋先去進食午餐.出奇地,作為呢個山上滑雪場唯一一間餐廳,料理價錢實惠外亦十分美味,尤其是烏冬及牛肉飯,全部都係一千円有找!有啲同學更無懼寒冷天氣,竟然走去食雪糕!
大約一點左右,我們終於可以走出去外面踏上雪地啦!由於我哋大多數都係初學者,所以我哋分為三組,跟著教練嘗試喺雪地上學習步行同埋用鞋嚟滑雪.大家一個接一個慢慢滑行落山坡,看見同學們由起初腳步蹣跚到動作變得順暢,真係十分佩服,自己都玩得好開心!
可惜過咗一陣,我們就因為暴風雪要暫停.當時能見度非常低,教練就帶我哋改玩雪橇同雪兜.
雪兜有不同玩法,最基本就係兩人一齊坐,一開始因安全起見,較重嘅人坐喺前面.熟練了後,較重嘅人坐喺後面,如此一來,滑行嘅速度提升不少.後來我哋仲發掘出各種千奇百怪嘅滑法,有趴著滑行,亦有獨自坐雪兜.嚟到雪地當然唔少得必玩活動——雪球大戰!最初喺一班教練企喺滑道兩旁,用雪球攻擊滑下來嘅同學,後來排緊隊嘅同學又開始攻擊滑下來嘅同學同埋旁邊嘅教練,大家都玩到笑聲連連,樂而忘返.
三點左右,有幾位學生問教練可唔可以去滑雪.由於所剩時間唔多,風雪又未停止,基於安全考慮,教練不太建議外出滑雪,但見好多同學都係第一次嚟滑雪場,最後同意喺平地俾大家試下.大家紛紛戴上裝備,各自跟教練到雪上練習.
起初,即使係簡單嘅向前滑行都令人覺得十分吃力,途中仲跌倒幾次添,有時甚至會俾強風吹跌,但我們都冇放棄,企起身再嚟過!
雖然我們只能係平地上滑雪,到最後都能夠掌握到些少滑雪技巧,種種嘅體驗同愉快回憶亦令我哋覺得今次風雪中嘅滑雪體驗「值回票價」,不枉此行!
最後,大家回程搭返纜車落山嘅時候,天氣逐漸好轉,我們有幸地觀賞到秋冬嘅山景以及蔚藍嘅天空,為今日嘅行程畫上完美句號.
*行程由Asian Studies HSUHK 提供


text:
小弟近期行街,成日都見到有人作街頭賣藝,佢哋最鍾意自彈自唱,又或者撚番幾樣樂器!當中,吹笛亦係常見表演之一.而講到吹笛,澳門有位俏技師就話自己最拿手嘅正是玩笛,仲話當中嘅技巧可以套用到房事,令樂趣大大增加喎!
音樂科一向都係小弟我嘅弱項,皆因手指硬繃繃,最慘就係毫無節奏感,完全吹唔到笛子嘅神韻.所以,想當年被好多女同學取笑我笨拙!不過,我都唔同佢哋客氣,一於以一句戲言頂撞番佢哋,就係「講到吹,我哋男人梗係唔及你哋女仔咁叻啦!」講完之後仲大笑三聲揚長而去,一班女仔當時仲不明所以.有乜開心得過,笑完對方,對方仲懵然不知呢!澳門×池桑拿嘅伊伊就話:「老實講,吹笛呢家嘢,女仔玩真係着數啲架!至少我哋玉手纖纖,指頭靈巧好多吖嘛!」原來伊伊亦係玩笛能手.伊伊繼續話:「吹笛最難嘅地方,在於要靈巧咁控制道氣以及手指按上不同笛孔,吹氣嘅時候仲要深淺有序,咁先能夠充分將韻律帶出,情況就好似床上玩吹奏咁,嘴仔只係作出單一深度嘅吹奏,頭幾吓可能會令男方有反應,不過往後就會發現感覺單調,令快感消失.相反,如果深深淺淺互相配合,就會交織出回味悠長嘅快感旋律,感覺就開心好多啦!」
伊伊對於玩笛咁有心得,抵你可以自稱為玩笛高手.不過,我又想請教一下,好似足球小將戴志偉咁,佢話要踢好個波,就一定要對個波有感覺,將佢當係朋友,唔知伊伊你又有冇將支笛當係朋友呢?伊伊笑笑口話:「我點只當支笛係朋友,直情當佢係我老細咁細心照顧啦!唔用口吹嘅時候,我都會用玉手好溫柔咁捽吓捽吓,而捽嘅時候都有技巧,就係含情脈脈咁望住佢,同佢要有感情交流!呢一方面又同吹奏一樣,一邊手口並用,以柔和嘅節奏令對方感到無比舒服,一邊又用我對情深款款嘅眼神望住對方,咁佢就會覺得我係真心真意服侍,心頭湧現出窩心又滿足嘅感覺喇!但係,咁都未算,我仲有一絕招令對方興奮狂叫,就係由底進攻喇!笛子嘅底部有個孔可以用嚟變出不同音調,針對男人底部作刺激,亦一樣可以令佢叫到音調都變晒架!」
年齡:22歲
三圍:34-24-35
興趣:吹奏
撰文:賢
攝影:阿章


text:
最新
熱門
精選
主題
-
(隨時更新)日本小編開箱!2019年必試便利店新品速報
去日本玩嘅指定動作,當然就係去便利店尋吓寶啦~日本小編緊貼日本便利店嘅新商品情報,一有值得推介嘅必試item,就會親自開箱試食,喺呢度同大家分享.以後黐實呢篇速報,就唔怕返鄉下錯過好東西啦!
-
東京迪士尼特別活動pixar playtime主題美食介紹
東京迪士尼海洋樂園,於2019年1月11日至3月25日期間舉辦特別活動「pixar playtime」,除咗反斗奇兵,怪獸公司以及熟悉嘅迪士尼/pixar電影角色嘅演出節目,仲有期間限定嘅主題美食添.
-
期間限定 人氣冬甩店冬季甜品新作
日本Mister Donut最近同甜品大師鎧塚俊彦合作,推出misdo meets Toshi Yoroizuka Chocolate Collection,每款都有濃濃嘅朱古力味,1月9日至2月尾期
-
(東京)冬日限定丸之內燈飾×絕品梳乎里奄列
冬天去日本玩,一定唔可以錯過當地華麗嘅燈飾佈置.小編今次介紹返東京高人氣嘅丸之內燈飾同附近嘅推介餐廳.嚟緊呢兩個月去東京嘅話要bookmark定啦~
-
期間限定 人氣聖誕甜品🎄2018
踏入十二月,終於就嚟聖誕節啦!就等小編介紹番3款期間限定主題甜品俾大家,款款都好睇又好食,今個聖誕飛日本要試吓~🎄
-
京都賞紅葉景點及主題甜品推介(2018年版)
又到紅葉季,小編為大家介紹當地人必遊嘅京都絕佳賞紅葉景點,仲有秋季期間限定甜品推介,出發前一於睇定兼Bookmark喇.
-
(2018年版)京都夏季傳統 「納涼床🎐」餐廳推介
不經不覺又到咗今年京都夏季「納涼床 (川床)」登場嘅時候.每逢夏天,鴨川岸邊嘅餐廳都會架起可以欣賞河岸風景嘅露天座位,而且參與餐廳有西餐,壽司店,茶屋等.除咗鴨川納涼床之外,貴船,高雄,鷹峯等地都有舉
-
2018年春季 期間限定抹茶甜品特集
春季至初夏係新茶收成嘅季節,所以日本最近有唔少期間限定嘅抹茶甜品陸續登場.嚴選以下幾款必試推介,抹茶控一落機要手刀衝去試吓啦~抹茶甜品premium 即日起至5月下旬供應圖: 上年大獲好評嘅Miste
-
80年代sanrio角色做主角 池袋期間限定主題Cafe
由即日起至4月17日喺池袋有間sanrio期間限定Cafeサンリオ キャラクターズ ラブリーカフェ,主角係一眾80年代人氣角色.大朋友去回味吓舊時又得,帶埋小朋友去影吓相又得,得咗.日本小編今次仲名副
-
東京・京阪必睇超靚聖誕燈飾+周邊美食推介✨
喺日本過聖誕有個必遊行程,就係睇聖誕燈飾啦!日本嘅燈飾活動通常有哂主題,而且規模都有返咁上下,睇起嚟特別有氣氛.日本小編為大家精選東京,大阪,京都今年必睇聖誕燈飾,加埋周邊嘅美食推介,一於出發前Boo


text:
清水寺係日本最雄偉壯麗嘅寺廟之一,聳立於巍峨嘅東山山坡之上,俯瞰京都東部嘅祗園區.正因周圍繞有壯觀嘅山景同秀美嘅音羽瀑布,呢座佛教寺廟經常被稱為「音羽山清水寺」,意思係「淨水之寺廟」.
清水寺屬京都必遊景點,尤其係春天櫻花盛開,秋天楓葉轉紅嘅季節,放眼盡見色彩斑斕,景致份外盎然.
清水寺名列京都 24 大最佳寺廟和神社和日本十大最佳玩樂活動 (閱讀有關京都的資料)
清水寺歷史
清水寺相傳由佛教僧人延鎮上人喺平安時代 8 世紀所創,寺內供奉咗十一面千手觀音菩薩像.據說,延鎮上人喺夢中得到啟示,要到音羽山山腳霧鎖煙迷嘅森林中尋訪清泉.途中,佢遇上行睿居士,而呢位佛教居士已經喺山中潛心修行 200 年,不停咁念頌觀音菩薩嘅名號!
行睿居士將一塊靈木贈予延鎮上人,而延鎮上人就喺靈木上刻咗觀音菩薩像.後來,武官坂上田村麻呂為了俾懷孕嘅妻子補身,就到山中獵鹿,遇到延鎮上人,並被佢對觀音菩薩嘅虔誠所感動,所以佢就決定將靠近瀑布嘅屋改建成寺廟,供奉十一面千手觀音菩薩像.可惜,清水寺後來多次遭地震同埋火災蹂躪,現有寺身結構建於 1633 年—當時,德川幕府第三代將軍德川家光下令重建寺廟.清水寺前身係法相宗宗派嘅寺廟,1965 年變成獨立佛寺.
清水寺嘅特色同亮點
清水寺嘅優美環境本身已經係參觀亮點—喺到達清水寺大門之前,你要先穿過一條古色古香嘅狹窄街道,兩邊林立無數餐館,手信店同傳統日式旅館,而寺廟嘅古雅大門都係重要嘅文化遺產.有趣嘅係,呢條街部分商店自江戶時代已經存在,遊客可以喺呢度懷舊一番.清水寺佔地約 35,000 平方米,寺廟群由 30 多座建築物組成,最大賣點係供奉主神十一面千手觀音菩薩像嘅本堂.
「清水舞台」係主樓嘅一部分,獲列為國寶級建築物,呢個依山而建嘅木製平台高 15 米,企喺上面可以飽覽四周景色.然而,清水舞台真正獨特之處,都係在於佢嘅建築風格—平台採用日本柏樹建造,由 150 多枝巨型櫸木柱所支撐,連一枝鋼釘都無用過嚟固定!古人相傳:信眾只要向神明許願,然後從清水舞台一躍而下,跳入崖中,願望就會成真.到咗 1872 年,當地政策立例禁止呢種投崖自盡嘅行為.
要數清水寺嘅另一個重要必遊景點,當然非音羽瀑布莫屬,就連寺廟嘅名都源於呢個瀑布!音羽瀑布係日本十大最清澈嘅名泉之一,泉水來自音羽山,瀑布一分為三,分別代表智慧,美貌同長壽,據說飲用過泉水,就可以獲賜福.有趣嘅係,信眾只能選擇其中一道泉水;如果飲晒三道泉水,就會因為貪婪而招致惡果.
清水寺嘅景點仲包括祈求戀愛姻緣嘅「地主神社」,寺內供奉咗掌管姻緣嘅大國主命,入面仲有 2 塊戀愛石頭—據稱,單身男女只要合埋眼,成功由一塊石頭行到另一塊,就能順利覓得心心相印嘅伴侶.其他參觀景點包括洗滌心靈嘅大小噴泉,刻上佛祖釋迦牟尼腳印嘅「佛足石」,以及喺除夕會被敲響 100 多次嘅大鐘.
清水寺
位置: 日本京都市東山區清水 1 丁目
開放時間: 每日 06:00 至 18:00


text:
陳凱琳 讚鄭嘉穎厚禮冧父
撰文:東方新地
圖片:新傳媒圖片庫
陳凱琳 閨蜜互爆私事
《平安谷之詭谷傳說》一眾女角被男人們欺壓和勞役,由認命到結成復仇聯盟,聯手奮起反抗,充滿捍衞女權主義味道,陳凱琳(Grace),龔嘉欣(Katy),譚凱琪(Zoie),沈卓盈(Jessie)戲裡戲外更成為好友,friend到成立閨蜜團「少婦聯盟」,正所謂「三個女人一個墟」,四個圍埋嘈就一定啦,不過她們之間卻多了一份愛.
「少婦聯盟」這次破天荒為本刊拍攝賀年封面,過程中冇搶衫,冇批踭,出奇地只有笑聲笑聲滿載溫馨.四人中只有龔嘉欣單身多年,其餘三位姊妹都為她著急,一坐低訪問就話要力sell龔嘉欣的優點,陳凱琳先講:「嘉欣最大嘅優點就係謙虛,佢好獨立,可以保護身邊嘅男仔.」譚凱琪補充:「因為佢好保護身邊朋友,有唔公平唔make sense嘅事佢會力爭到底,唔會畀人蝦我哋.我哋相信佢會搵到適合又愛錫佢嘅人,只係緣份未到,可能 緣份一到佢快過晒我哋結婚呢!」龔嘉欣雖然愛為好友抱不平出頭,但她坦言始終想找個人保護自己,女人太強未必是好事.
甜心女友 愛整蛋糕送驚喜
年紀最細的26歲陳凱琳,每提熟男男友鄭嘉穎永遠一副甜到漏樣,甜心女友實至名歸.龔嘉欣指住陳凱琳爆料:「佢(陳凱琳)係一個超sweet嘅女仔,佢成日會畀驚喜身邊嘅人,唔一定係節日㗎喎!有時佢會突然整甜品或蛋糕送畀人,整得好靚又寫名,知道人哋唔食太甜佢會減甜,男友要keep fit佢又會整少啲健康啲!」沈卓盈亦曾被陳凱琳深深感動:「去年我生日Grace整咗個蛋糕畀我,so sweet!同埋真係好好味㗎!」
陳凱琳唔止對男友嘉穎好,仲被爆愛屋及烏,譚凱琪說:「以我所知,Grace對男友嘅屋企人同朋友全部都好好,係出自真心對待,呢樣真係好難得.」被爆識得行奶奶政策的陳凱琳自辯:「信唔信都好,我係巨蟹座,係好愛錫屋企人同顧家嘅!我都希望自己身邊嗰個都錫屋企人嘅,的而且確嘉穎都係,所以我哋好夾囉!」
沈卓盈 最buy司機男友
說話嬌嗲的沈卓盈拍拖經驗非淺,馭仔當然有一手,她被爆有個似足司機的男友,她憶述當時情況:「有次星期日約咗佢哋去整餅,因為好趕時間,一上到車我就同男友講:『鴻圖道28號吖唔該!』當時我男友狂笑,我問佢笑咩,佢話:『你好似當我係司機咁!』去到目的地我同番佢哋講,笑死佢哋.其實我男友係好想星期六,日都爭取時間陪住我,所以我去邊佢都想車我一程,佢有呢個心我係好buy嘅.」能夠令男友自願做司機,沈大師絕對不是浪得虛名.至於與男友拍拖多年的譚凱琪,竟被爆對住男友最大食,陳凱琳笑說:「我係男仔都鍾意同佢拍拖,因為佢好鍾意食嘢.通常女仔同男仔去街都會扮晒嘢話食好少嘢,或者淨係食沙律,但佢一嚟就食得多過個男仔,人哋食唔晒佢仲會食埋佢,一啲都唔扮嘢!」
陳凱琳 讚嘉穎厚禮冧父
今年情人節適逢年廿九,陳凱琳說到與嘉穎共度的第三個情人節,狂放幸福正能量:「人係向前望,我希望今年嘅情人節係最難忘嘅一個啦!嘉穎個人好sweet,但又好低調,佢畀嘅驚喜可能係煮餐飯,或者一啲簡單嘅行動啦!但對我嚟講已經好sweet.我就好鍾意畀驚喜人嘅,今年第三年一齊過情人節,我哋一直 保持好sweet嘅關係,因為佢都好錫我,所以我要諗多少少時間,睇吓今年有咩手 作可以做.」
在陳凱琳眼中,嘉穎的過人之處多到數唔晒,不過孝順肯定是優點之最,陳凱琳:「好孝順!佢(鄭嘉穎)真係好孝順,佢同我講賺錢都係為咗養媽咪同家姐,一個人賺錢養全家.我最鍾意佢嘅性格,唔會表面一樣嘢,內裡又另一樣嘢,呢個真性情我係好欣賞.佢對外界有時會起槓係因為佢以往嘅經歷所以想保護自己,佢本身真係一個好nice嘅人.」她更自爆嘉穎曾買紅酒氹其父:「我Daddy好鍾意飲紅酒嘅,嗰時啱啱拍拖都希望Daddy對嘉穎印象好,見面前嘉穎問我Daddy鍾意啲咩?我略略提過佢鍾意飲紅酒囉!佢聽完好似冇嘢咁只係『哦!』咗聲.到第一次食飯佢就買咗支好貴嘅紅酒,我Daddy收到時好似冇嘢咁望一望話:『哦!多謝你呀!』然後擺低支酒.當嘉穎出去洗手間時,Daddy再攞起支酒話:『嘩!靚嘢喎!』跟住我真係好開心呀!大家都開心,Why not?」感情好到不得了,更被傳過無數次婚訊,問陳凱琳嘉穎是否她的Mr. Right,她秒答:「Absolutely!(肯定)」隨即摸住凳連講二次「Touch Wood!」如無意外嫁硬啦!
少婦聯盟由來
「少婦聯盟」四個成員都未婚,當中陳凱琳與龔嘉欣 三十歲都未到,何解會叫自己少婦?其實源自她們合作的無綫民初劇《平安谷之詭谷傳說》,四人在劇中都已嫁作人婦,在封建傳統社會欺壓下團結起來反抗.私底下四人一拍即合,圍內又講啲師奶嘢,所以美其名叫「少婦」,眾人開了WhatsApp Group分享邊度有減價,邊度有著數,仲會約埋一齊去百貨公司shopping.唔止少婦,其實仲好師奶.


text:
有情感專家表示,男女關係最緊要識得鬆同緊,即係喺適當嘅時候放鬆啲,讓彼此有私人嘅空間,又要有時候着緊啲,先至可以令對方感受到你對佢嘅關心.不過澳門凱旋桑拿嘅西子卻話,鬆緊問題唔單止用可以用喺兩性關係上,亦可以用於床上.
鬆緊呢兩個字用喺床上,真係易明到極!事關係男人都鍾意囡囡水簾洞夠窄,若然太鬆則一啲Feel都冇,你話幾咁影響床上關係呢?點知呢句話一出,即刻引嚟西子嘅揶揄:「乜你諗嘢咁膚淺o架!不過又唔可以話你錯晒嘅,事關我所講嘅識得鬆同緊,係指囡囡嘅水簾洞識得喺適當嘅時候收縮同放鬆.」原來係講緊「收陰機」,只係呢招究竟點樣可以用喺床上關係度呢?事關一直聽班前輩話,有啲囡囡為咗能夠令男士盡快發射,便會使出呢招喎!
西子就指出其實「收陰機」唔係只用於盡快KO男士,如果用得好嘅話不但能夠令男士體驗到無比嘅快感,更可以提升佢哋嘅床上自信添!西子解釋:「因為水簾洞一收一緊之間,可以畀到男士兵器唔同嘅感覺,若然想令佢High啲嘅話可以夾緊啲,如果見到佢就快發射升空嘅話,則可以放鬆啲等佢冷卻落嚟,而喺呢種鬆緊過程中可以令佢哋體驗到無比嘅興奮感覺.」咁點樣可以令男士更有自信呢?西子笑道:「呢招感覺咁正,一般男士都忍唔到超過十分鐘.如果能夠玩到廿幾分鐘嘅話,你話係咪可以令人更有自信心先?」
身高:5呎2吋
三圍:34,24,34
撰文:魂
攝影:程


text:
團年 勁食米芝蓮中菜 點可以食住賺$1,000? @DINING娜
(Presented by Citibank)
傳統滋味中菜 團年食最啱
利苑呢幾年都長駐米芝蓮,有去過飲茶食飯嘅都知,佢哋嘅菜式可算係有質素保證,唔使擔心食得唔高興.酒家主打粵式小菜,海鮮,燉湯,長輩一定會喜歡.我同阿爺阿嫲試過新派菜,西菜,佢哋都話好食,不過都係覺得中菜最啱胃口啊~食團年飯,梗係要揀間佢哋最鍾意嘅,等佢哋食得更開心!
唔好以為粵菜冇乜特別,火候,調味,選料,有少少差池,味道已經差天共地!如果廚師功夫耍家,材料質素上乘,一道簡單嘅餸,就足以令人一直回味.食過利苑嘅餸菜,我覺得相當唔錯,一直好想試佢哋嘅招牌菜,團年飯用Citi信用卡埋單仲可以賺回贈,一於豪啲叫多幾款試!
滿足又抵食 碌卡賺HK$1,000回贈
呢餐團年飯有海鮮有肉有菜,食到舔舔脷~DINING娜我就推薦大家必試兩大招牌菜——龍騰四海,古仿鹽甑雞.尤其鍾意食海鮮嘅必試龍騰四海,原隻龍蝦上碟,未食已興奮,龍蝦拆肉烹調,部分整成蛋白蒸龍蝦球,份量十足啖啖肉,彈牙有鮮味,其餘做米網盞龍蝦崧,香口鬆脆,食到停唔到口,難怪喺全港美食節海鮮組別攞過金獎!而古仿鹽甑雞亦有驚喜,用咗傳統瓦甑焗,海鹽同多種香料味滲入雞肉,香濃嫩滑.
另一有道餸都好特別,後生嗰班唔想食白飯咁悶,點咗海鮮湯西施泡飯,香濃海鮮湯即即炸鍋巴,鮮甜香脆又滿足,轉眼就食晒!飲飽食醉,傾偈都零舍開心,滿足晒~呢個時候,我已經喺枱底準備好張Citi信用卡,準備埋單,賺番個回贈,呢餐非常抵食!
優惠去到2月28日,喺本地或者海外餐廳都用到,識食一定係咁食,快啲打電話登記啦!
登記:8228 2277


text:
我哋都知道一個道理,成功從來都唔系求求其其就信手拈來嘅.一年一度嘅香港小姐系可以成為大家關注嘅焦點,對于2018年香港小姐選美競選活動從一開始,16號佳麗黃子桐就畀人一種與眾不同嘅亮點.
據有關媒體報道,今年嘅候選嘅港姐16號佳麗黃子桐年僅23歲,人生得靚,雖然家境一般,但已經有咗好高學歷.仲讓人佩服嘅系,佢雖后生細仔,就已經系一家生物細胞再生公司嘅客戶經理,真系堪比搏命三郎丫,睇嚟misshk同各位網友大家一致認可,佢一定可以喺呢次香港小姐競選中脫穎而出,系有一定嘅道理同眼光.
黃子桐嘅家庭環境雖然算唔上殷實,但都系屬於小康之家,佢系喺屋企排行老三,上有大佬姐姐,下有一個細妹,一家有四個,喺大陸又唔多見.就喺噉嘅環境下,黃子桐擁有了堅韌嘅毅力同獨立嘅精神.佢一直認為,做任何嘢都系要付出代價嘅,我既然選擇咗就唔好后悔,為自己嘅人生去搏一鋪,自己就唔好后悔.為此佢為咗參加2018年香港小姐選拔,特登辭工,而且搬出嚟住,佢想用最好嘅狀態系表現自己,一定要將最好嘅自己留畀個舞臺同各位網友們.
喺媒體采訪中,佢當初參選嘅時候,冇問屋企,要一分錢,后尾大家知佢參選2018港姐系經過媒體報道出嚟先知曉嘅.網友們都話,噉勵志嘅女仔而家唔多見仲唔簡單,而家好多大學嘅女仔,除咗問屋企爸爸媽媽羅錢,邊有儲呀.黃子桐真系一個獨立自主嘅女仔,大家越嚟越肯定咗自己嘅眼光系冇錯嘅.
黃子桐喺大學實習期間呢,就中意去揾啲同娛樂圈有關嘅工作,曾經喺英皇旗下嘅一個商場做過公關,重幫英皇嘅歌手做過啲活動,做呢啲嘢,佢都希望自己可以多啲嘅接觸到娛樂圈,去拓展自己嘅人脈關系,了解娛樂圈.仲坦言自己都特別想做啲主持嘅工作.想做主持,有想入娛樂圈,但入呢娛樂圈唔系咁容易,不僅要遇到貴人,仲要自己堅持不懈嘅努力.
從2018香港小姐選拔賽開始,到尾去澳門集訓,黃子桐都展現出自信美麗大方魅力.喺所有20位香港小姐候選人中,好多網友都認為,黃子桐畀人一種清秀甜美,擁有好身材,端正大氣,笑起嚟特別清新可愛嘅感覺.網友們更加系比黃子桐貼咗好多標簽,如端莊大方,溫柔美貌,靚女有氣質,具有現代青春女性嘅風采同魅力,笑起嚟淺淺嘅面凹好靚,甜甜哋感覺好陽光,端正淑雅,港姐嘅名片,眾望所歸,大家一致認可支持16號黃子桐入選香港小姐攞冠軍.
都話港姐具有常人無比嘅風采,我哋喺黃子桐身上睇到嘅仲系勵志嘅精神,系值得我哋好好學嘢.雖然歷來港姐嘅命運各有千秋,有淡出娛樂圈,有D最后嫁畀富商,但喺青春嘅日子,唔去搏一鋪,呢D先系青春真正嘅風采.最后你認為黃子桐如果成功競選2018香港小姐冠軍,系會火爆娛樂圈一段時間淡出娛樂圈,還是會好似以往港姐一樣有唔錯嘅運氣嫁富豪度過一生?各位網友轉發分享!
Like MisshkNews Facebook!不出门也能知天下事~


text:
你咁天真以為Mario真係三十年都未救到Peach公主?
你以為 Peach 真係被 Bowser 捉走?
你以為Mario係個專一既老襯?
少年,你太年輕啦!
呢隻根本係一隻「捉姦在床但係又次次遲左少少等條八婆又扮受害者」既 Game.
故事由1981年講起:
Mario 係一個地盤工人,係咁奴役一隻叫Donkey Kong既猩猩幫佢做野,叫佢係咁OT,得閒又冷言冷語,屌下佢咁.
於是Donkey Kong頂唔順,決定啟動佔中發起革命,於是佢綁架左Mario條女:
阿Pauline(無錯,你心目中既痴心情長劍Mario係有前女友既!)
咁阿Mario就去救阿Pauline,救完之後,佢因為引起騷動比人炒左
由於量地,於是佢兄弟Luigi就介紹佢去Mushroom Kingdom幫人通坑渠.
咁阿Pauline就梗係唔會跟佢去通渠啦,仲收埋Donkey Kong做兵,建立佢自己既事業.
留意佢兄弟,果時頂帽仲係白色的!
咁佢兩兄弟通渠真係有一手,搞到Mushroom Kingdom既國王鬼咁高興,於是就收留左佢兩兄弟,係城堡呃飲呃食,當然,最重要既係,幫佢通渠.
點知有一日,Bowser見Mushroom Kingdom發展得咁好,就衝入去城堡諗住叫國王讓位比佢,國王梗係落閘放菇,啋你都有味啦.Bowser食左咁大個檸檬,嬲嬲豬,條氣唔順,見阿國王個女Peach公主都生得幾好樣,於是就順手捉左佢返去享用.
國王就諗起果兩個通渠佬都幾打得,叫佢地去救個女啦,救唔到,咪當政治婚姻囉.
於是Mario就山長水遠咁行去Bowser屋企,再掉左Bowser入佢屋企個熔岩池.
不過你又唔使擔心,正常人,如果唔識游水就唔會係屋企整個泳池,所以Bowser係識遊熔岩既,完全無事.只係條女就比個鬍鬚仔搶走左.
搶左條女返黎,英雄救美,Mario即刻食住上,打算將Peach公主私有化.而亦因為謎一樣既原因,佢兄弟Luigi由呢集開始買左頂綠色既帽黎寸阿Mario.
有一日,佢兩兄弟,公主同一個菇頭隨從就去野餐,發現有個山洞可以通去異世界,於是一行四人就衝左入呢個叫Subcon既異世界冒險.係人地塊田度挖人地D蘿蔔出黎掟人地.做既野仲衰過Bowser黎Mushroom Kingdom果時,成個世界比佢地搞亂晒,原本已經差唔多完全佔領Subcon既Wart比佢地既主角威能搞到功虧一貴.
呢個係Wart.
而呢集亦證明左其實Peach公主好好打,完全唔輸比佢兩兄弟,或者Bowser.
KO左個異世界之後,Mario得到Mushroom Kingdom既一塊封地,叫Mario Land,但佢唔理,決定掉低條女係Mushroom Kingdom,掉低佢兄弟係Mario Land,然後出發流浪.
條友真係去到邊,邊度就會比人侵略;今次佢去到一個叫Sarasaland既地方,有一隻叫Tatanga既東西用心控術佔領左Sarasaland,仲打算強行娶Sarasaland既公主Daisy做老婆.
佢係Tatanga.
佢係Daisy.
鬍鬚仔見Daisy幾好樣,窮心未盡,色心就起,於是就直搗黃龍,打贏Tatanga,救左Daisy,然後當然係英雄救美,以身相許,一條龍.
可憐既Luigi同Peach慘被蒙在鼓裡,唯有各有各玩,隻眼開,隻眼閉啦.
當Mario玩夠,掉低Daisy,返到Mario Land既時候,發覺Mario Land已經被一個扮佢既肥佬Wario搶左,仲偷左佢城堡六個金幣.
佢今次就唔係好管閒事啦,話晒都係自己既野,一定要拎返,於是搵返六個金幣,打贏左Wario.仲知道原來Tatanga係Wario既小兵,負責引開Mario的.
Mario由Mario Land返去Mushroom Kingdom中央諗住搵Peach公主,但發現,Bowser又黎過,又帶走左Peach公主.無理由丫,明明上次係Subcon既時候,公主好鬼打得,點會咁易比人捉?唔理啦,一夜夫妻百二蚊,都要去救嫁,咁就搵埋佢兄弟出發.
原來今次Bowser請左七個幫手(合稱Koopalings)黎侵略Mushroom Kingdom,佢地分別係(是旦啦,講完你都唔記得),總之佢地就佔領唔同既地方,然後佢兩兄弟就打贏晒佢地解放晒堆地方啦.
最後,又打到入去Bowser屋企,呃左佢跌落個坑度之後,發現Peach公主係Bowser間房,仲踎埋一邊扮喊.
頂你,臨時演員都係演員黎,專業D啦.但無證無據,Mario亦都唯有信佢真係比Bowser捉返黎啦.
Mario同Luigi一齊帶Peach公主返佢地鄉下:Yoshi’s Island.
諗住享受下陽光海灘,嘆下世界.點知…
Bowser又出現!帶同Koopalings,侵略Yoshi’s Island!
大佬,你有無咁準時呀!你係咪同條女約好嫁?個世界咁大你度度都唔去,係要去鬍鬚仔渡假果度?係你唔好彩,定鬍鬚仔唔好彩呀?
咁照舊又係打贏晒咁多個Koopalings之後,去到Bowser新屋,Bowser今次坐住架飛船黎同Mario打,當然打輸啦.但最引人入勝既係,Peach公主係果架飛船跌出黎,而架飛船只係岩岩夠遮住Bowser下半身.
咁前事不計啦,始終無證無據,唯有返Mushroom Kingdom個城堡過D平平淡淡既生活啦.
但有一日,公主叫Mario去城堡食蛋糕,但Mario去到城堡之後,先發現Bowser又黎左啦!今次佢開宗明義,係黎搵你呢個戴紅帽既鬍鬚仔報仇既!於是佢將Peach公主變成一幅教堂玻璃,偷晒城堡既力量星星,佢要報牛~~
之但係,點解唔直接殺左阿Peach公主,又或者擰斷佢D手腳丫,又或者叫個鬍鬚仔交贖金,乜都好;都應該好過將條女變做教堂玻璃黎J.而家咁樣實在太變態,又或者咁講,佢實在太愛公主啦,如果佢係靚仔總裁而唔係隻有刺既龜,大概一早就奪得美人歸啦!
結果?就係Mario捉住Bowser條尾,掉左佢埋個炸彈度,拎返晒D星星,將公主救返出黎.然後,大家都話「the cake is a lie」
咁佢兩公婆無乜野做,又去渡假啦.今次去左一個叫Isle Delfino既地方;咁Mario就比當地警察誤認為罪犯,拉左佢,仲要佢用一個叫FLUDD既裝置清潔地方.
FLUDD簡直係超級兵器,進可攻,退可守,Mario清潔完城市,仲順手用佢黎維持治安.
係呢個時候,Peach公主又比人捉左!
我個「又」字就快要用font 144,痴線,你咁好打(玩過大亂鬥既人都知Peach公主有幾勁),唔好咁易比人捉得唔得?
今次捉佢既,叫做Shadow Mario!
打完一輪之後,發現原來Shadow Mario真身其實係Bowser Jr.,Bowser既親生仔!!
更驚人既係,佢叫Peach公主:「媽媽」!
嘩屌,今次真係真相大白.
Peach公主情急智生,係Mario打贏Bowser Jr.之後講,話呢個係Bowser作出黎既故仔,為左呃Bowser Jr.黎綁架佢.
我諗到左呢一刻,Mario已經睇化晒,真又好,假又好,已經過去既就無謂諗啦,於是佢又繼續同Peach公主生活落去.
之後D故事開始唔連戲,大概好似蜘蛛俠咁reboot 完一次又一次,所以都係唔講啦,反正都係「捉姦在床但係又次次遲左少少等條八婆又扮受害者」呢個套路,分別可能係上左宇宙,又或者Bowser嫌Peach公主老,改為綁架一堆七色小蘿莉咁.
所以話,人生,睇下睇下,就會化.


text:
要保留佢既傳控踢法,要由佢條中袖線做起
開始有10m+左右transfer budget,賣咁幾個大約20m+
成個陣容最可以依靠既得分手就係Pukki,所以首先要諗點樣戰術上可以最服務到佢
打算為佢配一個前鋒撘檔,比佢專心做好Poacher/AF角式 喺禁區搵空間或走對手防線身後
而佢既撘檔就係幫佢拉後做中前場連繫,同埋有一定既技術/身體去做到hold up/推進
以諾域治既吸引力同budget,要咁全面既要求好難,最後揀左"新賓斯馬"Gouiri作為false 9既角色,其實佢最ideal同當年賓斯馬一樣都係AF角色多,但佢既技術同傳控能力,再有少少身體質素,同埋可以練埋背身同中路推進,真係一個完美為Pukki服務既撘檔
雖然犠牲左佢起腳既機會,數據唔會好靚仔,但係咁依個角色對成個中前場連繫同體系好重要
另外一個值得依賴既現有球員
就係max arrons,可以放心放佢喺弱邊比佢人少打人突破
而另外一邊就係有人數優勢既強邊以wcb(a) iwb(s) mezzala(a) 靠左f9 為主,喺左邊輔位遊走同buildup
好多時buildup到咁上下,由左路或中間既gilmour大轉向比右邊就一大片空間比arrons發揮
後防方面,除左Kabak之外
無論轉身靈活度同用波能力都係差,唔換既話唔打低位唔得,但打低位既話就對場波既控制力好有限,所以換左兩個補充上面提及既兩個弱點
平平地既Goldson,雖然能力好有限,但有一定身體對抗同速度去回追同橫移
另外Senesi(wba)就係後場出波既重心,從後buildup時好靠佢向前推進同交line-breaking pass
有依兩個補充之後就有條件壓前啲條防線同用越位陷阱,避免防守壓力長期喺後場
亦都配合埋左路強邊,確保到成個後場buildup既體系
最後有仲少少budget就平買左Baumgartner,想發揮佢後上入禁區既能力,唔洗將球隊既入球壓力淨係放喺Pukki,同埋佢有一定啲傳控能力,原意諗住佢可以喺final third護到波同有威脅,但最後我唔太覺係一個好收購,始終仲係太幼嫩同埋體能弱,明顯未跟到英超節奏
最後借多個arrons替換同買個u18輪換做長線就開季
成個體系首要係確保到控球,再利用強邊弱邊既轉向去搵空間,同埋雙前鋒既互補配合,再希望增加後上攻擊點黎執多啲機會
另外中前球員多數都係欠缺身體對抗,所以要求以最短既傳球方式去配合,同埋唔比佢地盤球,逼佢地要配合,當然上半季好多環節都需要時間去磨合,但基本既控球優勢係叫做攞到,對強隊作客都未至於太劣勢,只係未可以配合到好靚既短傳互動,轉換唔到高xG,好多場都係膠著,要搞每一兩個星期練一課既自由球去破局,同埋左路為右邊拉出黎既空位比Pukki(靠右af)去收割,但起碼左路既穩定控球確保到,大大減少左防線壓力


text:
Prestige喺2021年6月推出嘅大型新人七嶋舞,唔經唔覺出道近1年,猶記得當年被片廠寄予厚望嘅佢,一年後嘅發展係點?
21歲嘅七嶋舞,身高160厘米兼有對33D奶,只係身材並非最大嘅賣點,而係在於佢個樣夠靚,而喺呢套片中,佢便化身強制男士喺佢體內射精嘅執行官,諗起佢隻鮑魚被射滿精液,即硬!劇情講喺不久嘅將來,日本政府嚴管人類嘅性慾,如果男人嘅精液量儲存超過法定標準,便被視為違法行為,到時便會派出「射精執行官」執法!作為執行官之一嘅七嶋舞,呢日便收到出動指令,趕到一位宅男嘅屋企後,佢便用手為對方打J,跟住再含莖,然後騎喺意圖反抗嘅對方身上,一路騎一路掌摑對方,直到對方認錯並喺佢體內射精為止!不過咪以為執法行動易做,因為如果對方嘅精液儲量超多,射完一次仍超標嘅話,七嶋舞仲要做多一次,甚至幾次.見到佢隻被肉莖插到又紅又腫,兼且被射到精漬一片嘅鮑魚,真係陰公豬囉.
片名:《中出し 射精執行官 10》
片廠:Prestige
品番:PTKTABW-230
中文概譯做:《中出 射精執行官 10》嘅作品,一如呢個系列嘅作風,由頭扑嘢扑到尾.雖然劇情好似幾有劇情,但其實睇咗呢個系列幾次,大體劇情都係咁樣,反而係女優嘅演出至係重點,而七嶋舞喺片中絕對交足功課.淫勁加狠勁十足,尤其睇到佢好認真咁勁鬧個宅男點解唔多啲打J,或者去扑嘢時,真係忍唔住笑咗出嚟.順帶一提,呢套係七嶋舞首套中出片,點都要支持下嘅,係咪?


text:
[靈異] [愛情] [我同條女敦倫外傳]我屋企養左隻女鬼...: 追憶
「阿盈!唔好走…」
我企返起身諗住抓住佢,可惜乜都掂唔到,掂到嘅只有一堆冰冷嘅空氣,而呢刻我再繼續叫佢唔好走已經遲,佢已經唔係度,浴室變返一片寧靜,呢間屋又再重新變返得我一個.
「都怪我…做咩要咁衝動講左出黎,仲要咩都認晒,如果我將呢啲收埋一世咪邊個都唔會知,好似依家咁搞到佢咁難受仲要走埋為乜…都唔知仲會唔會可以見得返佢…」
可能呢啲就係一言既出,駟馬難追,講出黎嘅野就好似潑出去嘅水,之後就咩結果都有唔再收得返你講過嘅野,而今次呢個結果就係我冇估到嘅結果,竟然將個重點放左係我度…
「阿盈,你啱先仲話以前嘅你已經死左,唔會再喊,因為你已經解脫冇人再恰你,點知最後都為我呢個衰人而再喊返.」
「以為死後你黎到我身邊唔會再俾人hurt,點知hurt得你最深嘅偏偏係我,要你解脫後重新跌返落深淵,我真係對你唔住…其實我先係最壞嘅一個人.」
依家成個空間都只剩低我一個人係度自言自語懺悔.
過左一陣我慢慢開門步出浴室,我第一眼就望向櫃入面個公仔,佢移動左變成背向咁對佢我,估計阿盈真係想靜下唔想見到我.
「阿盈對唔住,係我搞到你咁難過…但你可唔可以唔好走,我當得你妹我以後都會當你妹咁照顧你,我唔會因為你係鬼而嫌棄你,可唔可以俾多次機會我去彌補返你,究竟我做乜野你先會原諒我…」
說罷周圍一片寂靜,冇任何回應,公仔依然背向住我.
呢刻嘅我就好似情侶之間我做左啲對佢唔住嘅事墾求對方原諒咁,事後鋪鑊,想留住對方唔想佢走.
「由細到大屋企淨係得我一粒仔,唔知我妹控定點,我一直都想有個妹俾我照顧下,佢有困難我幫佢解決,佢受傷害我保護佢,佢難過我安慰佢,可惜呢啲一直都只係可以ff.」
「直至遇到你,遇到同我一樣嘅同路人,而你亦肯慢慢接受我,然後我慢慢當左你係阿妹咁照顧,所以你死後到你出現返俾我地撞返真係好難得,我唔想你走,我唔想見以後都見你唔到.」
我講完呢一大堆野,公仔依然冇任何反應,今次真係鬼都怕左我,莫非呢啲就係神憎鬼厭?
.
.
.
好快過左兩日,呢日瞓醒一如既往嘅平靜,雀仔聲都冇粒,但我冇再夢見阿盈,甚至唔多記得呢兩晚夢見啲咩,可能我連夢都冇發一個都唔定,
而呢兩晚沖涼熄左盞燈對住塊鏡佢都冇出現,燈亦都冇眨,好正常咁咩動靜都冇,直到我上床瞓嗰刻亦然,公仔仲係背向住我郁都冇郁過,
熄晒燈準備入睡時亦都冇再好似初初入住嗰陣咁聽到出面有聲,感覺阿盈真係消失左唔再存在…
「阿盈呀,你仲嬲緊我仲未平復到啊?你係瞓左教定點啊?你唔會之後都唔再出返黎掛…你知唔知呢兩日冇左你係度我好唔習慣,你冇再好似之前咁入我夢,出現同我傾計.」
「你仲記唔記得啊,你中五嗰年先轉班過左黎我嗰班,嗰陣你俾阿sir調位一調就調左去角落頭,可能阿sir都覺得你似邊緣啲人,或者你都會覺得滿意.」
「之後就見你成日唔出聲,鐘意自己做自己野,亦唔同人傾計,嗰陣我就算掉紙仔俾你同向你打眼色你都唔理我.」
「之後啲人見你覺得奇疤就開始想過黎撩下你,見你都係唔多出聲就覺得你好恰,之後就開始整你,變相除左我之外依家有多一個對象俾佢地玩.」
「就係咁變左男仔負責玩我,女仔就負責玩你,所以我先覺得我地係同路人,相信大家都會明白大家,但你嗰陣應該仲未點留意我.」
「之後仲有一次成班係度抄功課因為黎緊嗰堂要交,大家好似影印機咁係咁copy,抄完自己嗰份借俾人抄,有啲直頭一個位有6-7個人圍住抄,當然我都唔例外,我會搵阿誠借俾我抄.」
「唯獨是你默默地一個係位度自己做,我見到你諗好耐先做得一題同見你諗得好辛苦咁就借俾你抄,但你搖頭示意唔要,堅決要靠自己做唔洗人幫.」
「所以我都冇理咁多啦,嗰陣見到你就覺得你好有骨氣,邊似得我地呢班凡夫俗子咁,為左交到貨見人抄就個個都抄.」
「但可惜呢個世界就係咁殘酷,最後你做唔晒交唔齊功課,而我地個個都交齊晒,之後你就要留堂兼抓你去低form班房當住咁多低form生面前做齊晒佢,真係聽見都覺得好柒,咩面都冇晒,士可殺不可辱,但佢就辱到你變地底泥…」
事關嗰陣低form臨近考試學校搞左啲補課班,所以佢地放學都要留多一個鐘自修先俾走.
「再之後有人搞你我就慢慢開始過黎幫你,因為我都睇唔過眼,我亦都正式當左你係同路人,當左你係阿妹咁照顧你,諗返起我真係好想你仲在生,好想再好似以前咁同你一齊放學…」
呢日我講左好多以前中學嘅野,希望佢會聽到記返起我以前點樣識佢,點解同佢慢慢熟,希望佢會覺得思念而出返黎,
但暫時黎講,我就算講完一大堆野,屋企都仲係一片寂靜,冇任何回應,公仔依然冇郁過,就好似得我一個人係度自言自語係度追憶.


text:
2014年8月19日 星期二
暑假入camp之旅~塘福露營車
夏天點都要去下camp先得既, 一早聽聞香港終於有車camp呢樣玩意, 但好難book! 我地都係托朋友幫手仲要一個月前book定先有位. 你話佢幾咁多人想試玩! 我一直都只聽身邊既朋友講呢到係點樣點樣, 今次終於可以親身試玩.
我地一行5人由中環坐船去梅窩, 落船仲要搭的士才先到去露營車既地點. 一落車, 陣陣既牛屎味就撲埋黎! 立即覺得好有歐瑞強既郊嘢feel! ! 之後沿住一條石磚路行, 周圍都有幾隻牛訓係草地到曬太陽. 超寫意! 原本前一日仲落緊雨, 幾驚今日都會落雨.但天公做美, 非常好天. 我地約咗2點半check in. 準時到達!
有個帶草帽既阿叔迎接我地. 帶我地穿過一段短石磚路行入營地.
營地門口係木欄做成, 都幾有農場feel
登登登登! 呢間就係我地架車, 原本我地book咗6人車, 但最終竟然變咗4人車, 有少少失望. 我地一行5人, 有3個人要逼埋同一張雙人床訓, 訓得有少少唔舒服. 係此趟旅程的敗北.
呢位就係黎迎接我地既農場阿叔, 佢好細心咁介紹車內的設備, 務求教識曬我地為止. 係好好既人, 不過佢唔係營地主人, 但我地都以為佢係, 哈哈!
車內有一張雙人床及兩張沙發床, 可打開成為兩張床, 兩個人訓就剛剛好, 3個人訓就要頭搭尾. 幾迫的!
地方細細但設備齊全既廚房, 杯杯碟碟都有齊,係爭個電飯煲, 因為我地打算夜晚打邊爐, 好彩農場叔叔係第二到班到個電飯煲比我地. 佢聽到我地話打邊爐都覺得奇怪. 因為一般黎親既都係係車出面個私人燒烤爐燒烤. 個晚其實唔太熱, 坐係出面都好舒服.
呢張就係我訓既雙人床, 訓出面個個會有少少吊腳. ^^
車內同車外係兩個世界, 車內冷氣充足, 一入黎即刻嘆返罐可樂先啦! 仲搵到達人兩個字添.
其實營地附近除咗燒嘢食同有一個沙灘之外, 就無咩其他嘢玩, 沙灘離營地幾分鐘路程, 好近! 我地等到無咁曬就落沙灘玩, 呢到都有少量蜆摸, 都好大隻, 不過朋友剩係掘到幾隻. ^^ 都係落水玩好過!
呢到一到黃昏就好靚, 旁邊架車仲有小朋友吹波波, 成個景色都好正!
營地到咗夜晚會着燈,同朋友坐係出面傾下飲下嘢都幾好FEEL!
打邊爐玩Killer之夜
早上聽到既唔係雀仔叫, 而係牛叫-_-, 走出車外見到周圍既山都比濃霧圍住, 有種隔世既感覺!


text:
中二嗰年嘅中文科老師黃樹堅重新編訂咗三本佢研究粵語嘅書,協助黃老師嘅黃師兄希望我寫番篇讀後感.原先自覺力有不逮,加上仲有其他高手寫,而且唔少傳媒已經介紹過套書嘅內容,心諗無謂獻醜.之但係師兄盛意拳拳,無得推.
為表誠意,我專登用粵語寫呢篇讀後感,亦係小弟人生第一次全用口語寫篇有成2000字嘅文.正因為咁,如果文法有唔通順,或者用字方面有唔妥當嘅地方(例如可能有人話題目入面「危機管理」呢個詞語太過西化,不過我覺得都算符合宜家香港人嘅普遍說法),希望大家包涵,亦請黃老師多多指正.
引起我注意嘅三本書
首先吸引我注意力嘅係呢三本書嘅書名:《粵語古趣談正續編合訂本》,《粵語古趣談三編》,同埋《保衛粵語.保衛方言》──三個書名各自散發唔同嘅感覺:第一本封面「古趣談正續編合訂」八個字,畀我一種圓滿考證粵語淵源嘅印象,係一本巨著;但係第二本無啦啦彈出嚟叫做「古趣談三篇」,反而令我有疑惑嘅感覺:「乜仲有嘢漏咩?」
後來睇介紹先知道,呢本《三編》因為有講廣東粗口,所以另輯一本,費事教壞細路.黃老師呢種認為應該區隔粗口嘅諗法,其實同坊間好多所謂撐廣東話嘅人嘅說法唔同:佢哋會認為講粗口都係撐粵語,認為係潮流,係一種表態,以至覺得細路講粗口都完全無問題……或者,呢啲就係為人師表同政客,KOL喺層次上嘅分別?
再睇《保衛粵語.保衛方言》呢本書嘅書名,又同另外嗰兩本嘅感覺截然不同,抗爭嘅感覺好強烈──記憶將我帶番去中二嗰年,黃樹堅老師因為聲帶勞損,所以要隨身帶咪教書,講說話既輕飄飄,亦文縐縐,而我對黃老師嘅印象亦一直停留喺嗰一點:一位非常溫文爾雅嘅中文老師.我實在好難想像,點解黃老師咁好火,要喺呢個封面兩度高呼「保衛」呢?
呢團火,用宜家嘅潮語講,係既因為佢對粵語嘅愛,亦都因為責任:因為黃老師切實咁感覺到粵語嘅危機.
呢篇文寫到呢度,如果你仲睇緊,我估你對粵語都有一定程度嘅愛,先可以睇咁耐.依我淺薄嘅理解,粵語當前嘅危機正正係:易聽,難睇,更難寫.即使撇除所有政治上嘅猜度同陰謀,粵語都一定會受市場力量擠壓:今時今日,其他國家嘅人要學中文同考中文水平試嘅話,學嘅「中文」多數係普通話而唔係粵語,呢個係市場現實.所謂「普通話/北方話霸權」嘅成因,並唔係單純來自政治因素,甚至可以話更重要嘅係市場因素.
以前參加中文朗誦比賽,有時會向黃老師請教.佢教其中一樣令我最深刻嘅教訓,係唔同詞語會令人產生唔同嘅情緒反應──我認為,無論係政治壓力定係市場壓力,用「保育」呢個角度去撐粵語,會比起用「保衛」呢種說法更加有效──因為後者會挑起某啲人出現強烈嘅情緒反應,令雙方淨係掛住鬧交,但係點先可以令到更多人深入認識粵語嘅巧妙同趣味,就反而唔記得傾,討論於是失去焦點.
推動粵語三個建議
強調粵語嘅古趣味,肯定係「保育」粵語嘅基石.至於具體點做?除咗有黃樹堅老師呢類高人繼續研究,自有甲骨文以來,好多今日粵語用緊嘅中文字,其實先係本字之外,我仲有以下三個建議:
第一,申請「以粵語朗誦宋詞」為聯合國教科文組織嘅《保護非物質文化遺產公約》之下屬於香港嘅非物質文化遺產項目──事實上好多內地人都承認,以粵語朗誦唐詩同宋詞,平仄會接近原音以及原來嘅意境(呢點黃老師嘅書入面亦有大量說明,包括南宋大儒朱熹都有咁寫過).由於香港同宋朝嘅關連,相對於唐朝嚟講比較密切,所以建議由「朗誦宋詞」為起點去保育粵語,去確立香港喺呢方面嘅角色.
第二, 設立「粵語堂」──現時香港好多學校一方面用廣東話教中文,另一方面亦有普通話堂.而從危機管理嘅角度,政治一日都嫌長,假如有日政策轉風向,出現全城都要用普通話教中文嘅時候……我哋不如今日就做定準備,鼓勵全港所有中小學以至要求教育局,將「粵語」訂明係必修科:上堂除咗教學生粵語嘅古趣味之外,亦花時間糾正發音同咬字,務求杜絕懶音.
第三,將音樂科變成「聲藝科」──呢點實際上係結合以上兩點嘅延伸:參考過去嘅美術科變做「視藝科」,我哋可以將音樂科變成「聲藝科」,教學生認識平仄,五音,朗誦以至唱出唐詩宋詞,仲可以教埋粵語流行曲嘅發展,既好玩,亦可以轉危為機.
就目前情況嚟睇,繼續用「保衛」或者「捍衛」去描繪撐粵語運動,最大風險係好易畀政客利用,將粵語同普通話,特區同國家,放喺無妥協嘅對立面.我想指出,呢個並唔係黃樹堅老師嘅主張──事實上,老師佢多次強調,學好粵語同學好普通話,根本無衝突.今日香港嘅核心問題,關鍵係點樣實施好一國兩制:為咗責任,包括維持香港作為國際都會同迎合全球市場,我哋根本唔可能唔學好普通話;當然,為咗愛,我哋亦要好好保育粵語,學好粵語,講好粵語.
之不過……你估家長同學生喺搵食同個人修養之間,佢哋會點揀?


text:
本來呢個trip 係約左d 朋友仔架,但點知被人甩哂底,一個無覆又無聽電話,一個病左,仲有一個因為大家都唔去唔想做燈膽又唔肯去,最終淨返我地兩公婆去囉!
初頭因為咁我真係有d 灰架,本來一心諗住三五好友去BBQ0下,玩下大富翁,UNO,同埋傾0下偈架嘛,點知最後個個都唔去,唉!
但後來我都接受左,咪當兩口子去渡假relax0下囉,最無奈係要兩個人住一間3層3房兩廳0既屋囉,但要畀錢架嘛,唔通唔去咩?!
既然大局已定,唯有用開開心心0既心情去啦,係咪?
果日我同老公大約下晝5點幾會合,就開始出發去長洲喇!長洲,我黎喇!
去碼頭途中見到呢架富豪雪糕車,係roxy 架!!勁sharp!!
等船果陣見到呢個模型,見有時間就同佢影張相啦!
半個鐘頭船真係好快,天未黑我地就入到長洲喇,第一步當然係去拎匙放低行李先啦!
途中見到勁大粒0既魚蛋,足有乒乓球咁大,又有d餓,就買黎食下啦!(但點解影出黎影到個效果架?!真係失敗呀!!)
一路行個太陽一路落,黃昏0既天色真係最靚0既呢!
由於我地唔太識路,搞左大輪先搵到間屋,過程勁艱巨,都無謂再提,但有樣野不得不發洩一下,就係我地去到拎匙果處,明明寫明1pm-8pm 都可以拎匙,點知個電話無人聽囉,足足等左四,五個字,先有人聽,原來果個人負責人已經返左屋企,要我地自己去拎完之後先做返登記囉,仲話我地遲入黎囉,果下我真係過火屎,佢自己未夠鐘走左去仲賴我地?!!難為我呀,已經攰架喇,果度仲荒山野嶺,又熱又多蚊又多跳跳下果d野,仲要天黑埋,等左咁耐都無人聽我幾驚今晚唔知點算,點知佢咁囉!爆嬲呀!
天色又黑哂,我地都唔敢拖時間喇,一放好d野就即刻落去搵野食.
我黎之前已經做過research,諗住搵返我記低0既果d食肆dinner,點知老公漏掉左我寫果張紙呀!!救命!!
搵野食0既途中見到一間我有mark 低0既cake shop ,見有d餓,就先買兩件cake 食住先喇!上面0既係豆腐芝士蛋糕,好香豆腐味;下面係益力多芝士奶凍,呢個勁yummy,入面仲有椰果,正!兩件加埋30蚊,仲要唔算細件,抵啦!重點係,果個老闆好得意好nice,仲好努力教我去搵果間我想去0既餐廳(雖然佢唔太識,哈!)
終於去到呢間餐廳,聽聞好好食架!不過入去係無人serve架,因為老闆煮緊野畀客,要自己同個老闆講你想叫野食,佢先會理你架!
等食期間都係影0下相喇,呢度d 掛畫好有民族色彩,我地一路睇住電視一路等,好有屋企feel呢!!
呢兩杯野勁似樣,其實一杯係荔枝椰果冰,一杯係紅毛丹椰果冰,大家分唔分到邊杯打邊杯呢?
呢個印尼撈麵好好味架,係咸少少囉,不過只係2x蚊但勁大碟囉!!
呢個印尼炒飯仲正,又香又乾爽又夠軟,good!!
呢個栗米蝦餅好脆好香口,但略咸囉!
總括間野其實都唔錯,佢門口仲有蝦片同糕點賣架,不過今次我地臨走前唔記得買,希望下次再去買到啦!!


text:
作者:認真小毒毒 | POSTED ON 18 FEBRUARY 2021
大家好,今次會開箱嘅成人用品係由MagicEyes推出嘅「超緊窄溶化體驗」,亦都係「超密着溶化體驗」嘅續作版本.
又返到嚟MagicEyes嘅開箱,今次嘅主角係「超緊窄溶化體驗」,相信有買開MagicEyes嘅朋友對呢個名一定唔陌生,無錯,佢就係「超密着溶化體驗」嘅續作啦,究竟由「密着」變成「緊窄」即係有咩分別呢?唔洗心急,而家慢慢講緊你聽.
細心留意包裝盒嘅話,外圍嘅主題風格上其實係差唔多,不過插畫就由橫向變成直向,而顏色方面就由淺色調嘅藍底變成深色調嘅紅底,咁你可能會話「喔~咪即係硬版囉」,唔好意思,咁你就大錯特錯啦,MagicEyes呢款新作可以話係落足工夫,絕對唔係就咁轉下材質咁簡單㗎!
今次嘅重點就係呢個特殊三層構造,表層以及前段約佔1/3位置嘅部分就係柔軟材質,其餘2/3嘅部分就係偏硬材質,管道再用上另一種仿黏膜嘅材質.
呢種睇見都覺得高難度嘅構造好似係從來無喺其他飛機杯身上見過,應該真係MagicEyes首創啦,成日話電子科技日新月異,其實飛機杯亦都一樣,以前啲飛機杯換個材質又一個新版本,我哋都可以用「軟版」,「硬版」嚟分辨,但以今時今日嘅技術嚟講,好多時已經唔係純粹換個材質咁簡單,直情係成個結構都唔同埋啦.
開箱
重量450g,全長約15cm.
造型基本上同「超密着溶化體驗」一樣,係會令人興奮嘅造型..嘻嘻….
(咦?有人敲門,我應一應門先)
前後段以兩種唔同硬度嘅材質合成,以肚臍位置做分界,左邊入口位置偏軟,右邊深處嘅位置就偏硬.
值得一讚嘅係,杯身表面都係以偏軟嘅材質覆蓋,所以輕輕摸落去嘅手感都唔會話無啦啦唔同咗咁,諗得非常周到.
材質帶輕微氣味同出油,加上內藏偏硬材質嘅關係,拎起可以做到挺身,但摸落又嫩滑柔軟,感覺相當特別.
入口比較細,不過前面用嘅係柔軟材質,應該唔會緊得去邊掛.
打開內部就見到另一層粉色嘅構造,緊隨其後就係半透明色嘅純潔膜,上面仲有個仿尿道口嘅裝飾設計添,見到咁精緻嘅佈局,我嘅巨龍又要蠢蠢欲動啦…
呢個杯嘅肉厚度都算有啲份量,再加上入口緊窄,令內反嘅難度大大增加 (唔想整爛個杯千祈唔好反啊),而且反出嚟之後啲紋路會撐到漲一漲,其實都好難睇得清楚箇中構造.
*內反動作只屬評測之用,請勿模仿.
*如因任何使用不當導致產品損壞,本公司恕不負責.
內部紋路都係同前作一樣啦,以大肉紋重點強化入口附近嘅緊窄度,深處再設有子宮位置增強吸吮感.
試用
入口細小嘅關係,落潤滑液嘅時候都有少少吃力,唯有喺自己身上都塗滿潤滑液做個雙重潤滑,插入之後總算明白點解MagicEyes要花咁大工夫整呢個特殊三層構造啦.
我諗本來佢哋都係想直接做個全硬版嘅,不過考慮到原版「超密着溶化體驗」嘅入口本身都設有純潔膜構造,其實已經相當緊窄,如果再加硬嘅話恐怕就會物極必反,緊到咁根本唔會舒服.
所以將前段入口保留柔軟,入面先再用偏硬材質,咁就唔會搞到入口太過緊窄之餘,又可以做到表面保持柔嫩肌膚感,內裡又帶出處女初體驗時心情緊張令內部變緊窄嘅感覺,呢個臨場感…不得了啊!
我不禁合上雙眼細心感受,佢仿佛就喺我面前一樣,軟滑嘅陰唇好輕易就將我嘅下身完全包覆,當我嘗試稍微向前推,緊密嘅純潔膜抵擋我嘅侵入,佢就好似喺度發出「唔唔」聲抗議咁,當然,我又點會咁輕易放過佢啊,我直接抱起佢,一下俐落而有力嘅插入直接撞上子宮口,突如其來嘅快感令佢嘅陰道緊緊包裹住我嘅陰莖抽搐,我亦都不甘示弱,將燙熱嘅白液全數射入佢嘅子宮內.
幻想小插曲就去到呢度告一段落啦,今次MagicEyes呢款新作真係用心良苦,三層材質將處女第一次嘅感覺完美帶出,可謂臨場感同層次感並重,雖然緊窄嘅感覺相當之正,可惜內部嘅紋路唔算突出,管道彎曲嘅幅度又唔算大,搞到硬係爭咁啲刺激咁,玩耐咗或者會有少少厭啦,如果呢方面可以再加強少少嘅話就近乎完美啦.
*試用文內容只屬用家意見,實際用感因應個人體質情況以及使用方式而異,不能保證效果完全一樣.
相關成人用品連結:超緊窄溶化體驗
想睇更多小編嘅分享?即Like 18 Gifts Facebook: www.facebook.com/18gifts
Copyright©2013 – 21 | 18 Gifts – 成人用品 | 版權所有,未經許可,不得轉載.


text:
本文只適用於香港地區的美國簽證申請人,將全篇使用廣東口語.
發文預告
今個星期除呢篇之外會多發一篇極光apps及網頁介紹,咁復活假嘅加拿大極光之旅就正式寫晒喇!
旅程預告
下星期突然好忙,因為老公個美國公務trip終於成行,我成日恨做跟得夫人同佢一齊出trip,但每次我都要番工跟唔到,今次終於跟到喇!yeah!
簽證同機票都喺今個星期搞掂晒,開始覺得實在!於是我要喺出發前處理晒自己工作上嘅手尾先,仲要番公司執吓嘢,再有時間剩的話,plan吓喺老公番緊工嘅時候我可以去邊度逛,所以下星期一定出唔到blog喇,仲以為喺未有新旅程前要寫吓食評間場添,宜家唔洗lu!
申請美國簽證流程
話時話,從來冇諗過自己會去攞美國簽證,若果唔係上次加拿大之旅會順便攞埋,世事真係難以預料嘅!
第一步──填表
下為申請美國簽證官網,有中文版,英文版,喺版頭右上方自己揀想睇中定英.
亦可以直接跳到以下網址填form,呢份非移民簽證表格叫DS-160.
份嘢啲英文唔深,可以完全唔洗查字典亦唔洗用佢網上個翻譯,但有心理準備啲問題煩到嘔.如果想睇中文的話,喺右上角可以揀,揀完係唔會全份變中文嘅,但你將滑鼠指埋去啲字度,好似下圖咁,就會譯咗做中文.
跟住逐題做,啲題目多到無可能逐題講.呢份咁嘅form,實在係form中之極品,將你由面起到落底之餘,仲起埋你阿爸阿媽底!我從來都包辦全家嘅form嚟填嘅,雖然講唔上好鍾意填form,但一定唔抗拒,遇到呢份form中之霸,我填到失常咁大叫咗幾次,相信以後都唔可能遇到一份比呢份更煩更癲嘅form!如果你可以keep住正常狀態一氣過填晒,你EQ絕對係屬於無敵級別,恭喜恭喜!
第二步──交簽證費
填完份極品form,列印張繳費單去7-11交現金,視乎唔同簽證有唔同價格,大部份人係攞旅遊,商務簽證(即B類簽證),嗰種係160蚊美金(1280港紙),如果幾個人一齊申請,可以一齊交錢都得,到約時間見領事時要輸入16位數字交錢code,入埋同一串數字就得喇(其實個系統已經自動map埋串交錢code,如果出唔到先要入).
唔好一交完錢就約見領事喎,因為處理收費要時間,睇下面截圖.
第三步──預約簽證面談
入到去上方連結嘅版面後,要開個賬戶,然後跟指示入資料,要入護照號碼,俾錢收據上嘅16個數字,同DS-160份form確認頁嘅10個數字,如果有家人一齊申請,可以一齊約見,到時一齊埋櫃位.
之前新聞報晒話美國簽證個database炒咗,變咗我哋預約見領事要等個幾月(放心,呢個係十年唔逢一次嘅情況).另外,如果你揀個日子唔合心意,可以一得閒就登入望望,隨時有人改咗時間就會放番啲唔同日子嘅位出嚟.
第四步──見領事
香港嘅美國領事館喺中環花園道26號,纜車站附近.
礙於我係專線司機只揸幾條線,於是決定搭地鐵去到最近領事館嘅中環J2出口.經過公園,過馬路,跟住行上斜,到領事館門口已經成身汗!
過程:
- 保安守門口,要show預約信,再嘟埋預約條碼紙就入得.
- 上樓梯,有保安check袋.
- 去到平台,工作人員會幫你貼label落本passport度同提你拎啲乜嘢埋counter.
- 埋counter後,工作人員會問你去美國做乜,要交公司信俾佢,然後佢會將所有要交俾領事嘅文件成疊用橡筋箍好交番俾你,沿途不斷有工作人員提唔好拆開條橡筋.另外,呢個工作人員都會決定你之前上載嘅相得唔得,但我同老公都俾佢叫再影過,話唔係近照,其實我睇極都一樣樣,張相都唔知影咗夠唔夠兩年,我見多數人都係被叫再影過!嗰度得一部快相機,排晒長龍,美國簽證規格嘅相只得兩格,收費50蚊.貴都算喇,佢話張相唔得,你都係要侷影,最麻煩係部機只食50蚊或以下嘅紙幣,冇的話要過對面馬路花店或咖啡店唱散.就算好似我哋咁兩個人,都冇得入100蚊,要一個還一個.我哋都冇散紙要過去咖啡店唱,咖啡店職員話要幫襯先得,老公話同時間遇到個男仔都係嚟唱錢侷買樽水,於是兩個好似競飲大賽咁想拿拿林飲晒過番嚟,因為領事館係唔帶得食物同液體嘅!所以大家記住帶定50蚊紙幣,包冇衰!
- 影完相要過番counter,有個工作人員會同你scan張相.
- 入領事館(入到領事館過埋安檢先需要講英文,之前全部係本地工作人員.)
- 過X光機同放低手機俾保安
- 埋counter打手指模,十隻手指都要打晒.
- 去另外幾個counter排隊見領事,當日開咗三個櫃位,唔算private,一路排一路聽到最近嗰兩個窗啲領事問乜同啲人答乜.
當日情況:
最近嗰個櫃位個領事幾靚女,剛啱一對老夫婦埋櫃位見佢,伯伯恭恭敬敬好用心咁講出佢預先準備好嘅一句英文,表示英文唔好.個靚女領事竟然同對老夫婦講普通話,仲肯定講得好過我!
另一個櫃位嘅領事係肥肥哋可愛鬼妹,埋櫃位係一對打扮比較時髦嘅老夫婦,佢哋埋counter企咗好一陣子,我努力偷聽對老夫婦答乜,但都係聽唔清,我估可能對時髦老夫婦答唔到領事問嘅嘢,大家估之後有咩出人意表嘅事發生?!
我諗大家都估到,冇錯喇,老公同我都好清楚咁聽到個領事轉咗用唔鹹唔淡嘅廣東話嚟問問題!緊接住時髦老夫婦嘅係一位操流利英語嘅太太,聽到佢之前已經攞過visa去過美國,好快問兩句就走得,跟住到我哋喇!當中第一個較遠嘅櫃位傾咗好耐未轉過人,亦都睇唔到領事個樣;第三個轉咗普通話台嘅櫃位仍然未問完.
到我哋喇,先問我同老公係咩關係,然後問男先,問佢去美國做乜,喺呢間公司做咗幾耐,然後問我哋結咗婚幾多年,最爆笑係我同老公一齊答,但兩個答案唔同,我強調番我嘅答案先啱,隨即以凌厲眼神睥一睥老公,個肥妹領事見到咁嘅場面就喺度笑,氣氛都幾輕鬆,傾落完全唔緊張,然後又係問我做乜職業,做咗幾多年,咁就問晒喇!跟住佢即時話我哋知簽證已經獲批,同我哋確認一次攞簽證嘅方式就走得.
- 離開領事館前喺X-ray保安度拎番手機,當日所見保安都好醒,已經主動拎定等我哋.
銀行月結,糧單,稅單,相片嗰啲完全冇拎過出嚟,不過穩陣啲都係帶定.
最後,可以去上面條連結度追蹤本護照去到邊,個美國簽證會貼落護照度.都好快呀,我哋星期一見完,星期三老公先行收到速遞,我就星期四收到.
結論係填form最煩最得人驚,其它步驟都冇乜難度.唔需要擔心溝通問題,一來問題淺;二來領事睇嚟識華語,態度亦好平易近人,只要你俾佢覺得旅程完咗會番香港,唔會留喺美國,咁就可以攞到簽證,我哋都批咗十年,如果去南美的話,唔洗專登避開美國,多啲航班選擇.
到美國紐約2015目錄
Copyright © 2015 by Venus. All rights reserved.
您可能會對以下博文感興趣:


text:
122
44
14
港鐵葵芳站 D 出口 繼續閱讀
營業時間
今日營業
13:00 - 22:30
星期一至日
13:00 - 22:30
付款方式
食家推介
相關文章
weeeeeeeeeeeeeee 等級1 2022-06-18
0 瀏覽
又一戟喺香港有幾間分店而今次我哋就去咗位於葵涌廣場嘅依間見到佢有個法式焦糖燉蛋口味即刻叫嚟試吓除咗有個法式焦糖燉蛋喺上邊原來仲可以揀埋雪糕!我哋最後揀咗焙茶味因為驚太甜 特登叫個姐姐加少啲朱古力醬蛋味真係超級香濃配埋下面清新嘅雪糕完全冇得彈佢個餅皮好有蛋香,食落煙韌彈牙 仲要係新鮮即刻整估唔到咁有驚喜叔叔同姐姐嘅服務態度都好好而且整嘅時間都好快唔駛等好耐就有得食整體覺得唔錯!係值得一試嘅小店 可以支持下佢哋~ 繼續閱讀
LittleChris 等級2 2022-06-04
43 瀏覽
經常食,女兒出世前就和太太通常食咸的,現在基本都點甜的和女兒share.食甜推介食草莓+朱古力雪糕;咸的話鍾意吞拿魚,而且味道賣相都很不同,所以甜咸同樣推介.而且覺得疫情後禮貌左不少,特別是台柱的那位姐姐,做事認真,讚. 繼續閱讀
估唔到呢度除咗買pancake之外最近仲新出左平價雪糕山🍦 $20就有三棟巨型雪糕 冇錯係三棟唔係三球雪糕!可以揀三款口味 不過其實味道就唔算好出色 係平時食到嘅味 但係份量真係多到兩個人都食唔晒 超抵! 繼續閱讀
喺一個星期裏邊嚟咗兩次因為朋友推介依度個開心果醬好好食所以嚟咗試平時最鍾意嘅係Brownie or 香蕉朱古力味點知一試咗開心果醬之後一試難忘第一次叫咗開心果醬加朱古力雪糕第二次叫咗開心果醬加豆腐雪糕相對嚟講,豆腐雪糕更加match因為冇咁甜但係如果係嗜甜嘅人應該會鍾意朱古力味多啲佢哋比嘅開心果醬一啲都唔手軟由頭到尾都好多十分之滿足而且開心果將入邊有個開心果碎令到口感層次都好豐富仲有啲雪糕都唔係一球咁少都俾得好多好大方加埋真係天衣無縫 繼續閱讀
Pewaffle223 等級3 2022-05-05
79 瀏覽
每次去葵廣,都要食一個香蕉Nutella 又一戟先夠開心快樂.我鍾意熱食,香蕉配熱溶咗嘅朱古力醬,配埋幼滑既榛子醬,薄薄微暖嘅pancake, 食落非常滿足.無論春夏秋冬,我都最鍾意食呢個香蕉Nutella pancake,之前試過士多啤梨配雪糕嘅pancake,但我個人就比較鍾意食熱食嘅,因為pancake皮比較軟熟,令人特別滿足.而家外賣佢仲有一個專用Pizza盒仔裝住,非常貼心,唯一嘅缺點係永遠都咁多人,愈等得耐,食嗰陣就愈覺我好食😂 繼續閱讀


text:
因為EX 我成為左一個禿頭嘅毒撚 然後遇到一隻猫: 28. 慾海
之後一兩星期Mabel都有意無意咁避開左我,不過因為始終我地都係同一班friend嘅圈子,所以我地仍然會每日見面,而過左段時間後慢慢地佢都終於好似無事咁開始同我講返野.
但衣件事並唔係咁就解決左,因為果晚後好快我就發現,原來衣件事對我都有唔少影響,好多時我都不會自覺咁諗返起果晚嘅畫面.雖然果陣係幾醉下,但當時我其實仲算係有意識,只係失去左自制能力,所以都依稀記得當晚唔少嘅畫面.對於第一次嘅我黎講,果晚嘅感覺真係好正,果種身體嘅快感同靈欲嘅高峰,每次諗起都會令我懷念非常,然後就好似迷上左毒品咁上左癮越諗越密,越諗越不可自拔…
而都唔知係因為我嘅問題定係Mabel真係改變左,之後我覺得Mabel除左著校服嘅時候平時嘅衣著都有d唔同左,短衫短褲又緊身好似好性感咁,然後我又會不自覺咁諗返起果晚佢無著衫嘅畫面… 明明初初好羞澀,但到最後又好熱情簡直將我完全溶化,而且Mabel身材原來係好好, 結果每次最後我都要去廁所解決…
一方面我接受唔到幻想自己嘅好朋友去打飛機,但另一方面我又控制唔到自己唔諗住果晚嘅畫面去打.我覺得好辛苦… 所以有d時間其實反而係到我唔太敢去見Mabel.
過左兩三個月後有晚我襯阿媽返夜自己又係度飲酒.事實上自從老豆過身後我都不自覺養成左衣個習慣,只要屋企無人我就會飲酒.然後飲飲下因為諗起果晚嘅畫面又開始思春想睇AV解決嘅時候,門鐘突然響起,一開門竟然係Mabel.
「我媽咪今日生日我地食唔晒個蛋糕佢叫我拎過黎比你食喎…」雖然我地平時好似已經無事咁,但單獨咁見其實或多或少都好似仲有少少尷尬.
「哦…多謝~ 咁幫我同Auntie講聲生日快樂呀~」我裝作無事咁講.
理論上我拎左件蛋糕Mabel應該就可以返屋企交差,但佢又好似有d唔捨得走咁.
「你…又飲酒?」佢聞到我身上有陣酒味後問.
「係呀…」好似做完曳野咁我有d唔好意思咁答.
「唔好飲咁多啦,傷身呀…」Mabel有d擔心又有d哀傷咁講.
「好…」
「咁我返屋企喇…」見無藉口Mabel就轉身諗住離開.
「Meimei…」但當我見到Mabel轉身,眼睛又不自覺咁望到佢對黑實嘅長腿.因為佢屋企過黎,所以佢只係著左條好短嘅熱褲.而因為Mabel參與好多唔同活動又成日打排球,所以佢嘅雙腿曬黑得黎係好firm亦好有線條.然後,我下意識唔想佢走所以叫住左佢.
「?」佢拎轉身一臉不解咁望住我.
「一場黎到入唔入黎坐陣? 或者陪我飲一杯?」本身就已經有d㷫烚烚,再受Mabel熱褲刺激我終於忍唔住提出左衣個提議.果刻我唔想就咁同佢講拜拜.
Mabel有d驚訝,然後感受到佢掙扎左一陣.
「好…」而最後佢都答應左我嘅提議.
當然我梗係唔會係佢一入屋就展露自己禽獸嘅一面去做d咩,事實上我亦唔太過到自己心理嘅關口,所以就繼續不停咁飲酒希望酒精可以引領我去正確嘅方向.果然好快我就發現,當我一邊斟酒比佢嘅時候,一邊自己已經不自覺咁越坐越埋,然後開始試探性咁同佢有身體接觸.終於去到某個位,我忍唔住攬住左佢… 佢有d嚇親又想掙扎,但我無比佢點掙扎就直接錫左落佢個嘴度,好快佢就好似中左槍咁突然唔再反抗,而我雙手亦把握機會好快已經伸左入佢件衫度,搓弄住佢身前兩團豐滿嘅脂肪.佢不堪我嘅挑逗輕輕呻吟左兩聲,咁比任何春藥都有效,好快我又壓住左佢係地下,然後解除晒大家身上嘅所有束縛,挺腰一伸再次進入左佢嘅身體…
不過今次事後佢無再好似上次咁要求d咩又或者有咩誤會,係我扮訓著嘅時候,佢就悄悄咁著返衫走左,或者如果過左夜佢都驚唔知點同Auntie解釋.而衣一次後,我過左段時間後又忍唔住試探性咁問佢過唔過我度玩,結果佢都會出現,然後我又乘機搵機會主動去扑左佢.
就係咁,我地好似突然由青梅竹馬嘅buddy變左做FWB.我知Mabel好鍾意我,初初我都覺得自己好衰利用佢衣點成日佔佢便宜,但隨著一次又一次欲望戰勝理智同道德,一次又一次同Mabel結合而佢又每次都無再講d咩,慢慢我都當左衣樣野係理所當然而再無感到內疚,我甚至說服左自己其實佢都enjoy同我衣家咁嘅關係,等自己可以好過d,雖然心底裏我知道事實應該唔係咁.
「…點解衣個世界嘅我會變得咁飢渴架…」天上嘅我見到事情發展成咁又帶點無語咁問.印象中我個世界同Grace發生左第一次後雖然有時我都會想要,但都唔會好似衣個世界嘅我咁成日幻想住果d畫面.
「只可以話因為你個青梅竹馬係衣方面帶比你嘅快感同你個ex係有d差距,同埋因為你會care你個ex嘅感受,驚佢覺得你咸濕然後唔鍾意你或者唔開心,但對於你個青梅竹馬你就無點理過佢嘅感受,你潛意式覺得係佢鍾意你自己送上門佢亦樂意做衣件事… 而當你完全唔控制自己嘅慾望時,佢自然亦會變得越黎越猖狂,就好似d賭徒或者變態殺人犯咁,到後期越黎越控制唔到自己.」貓仙人嘗試解釋.
「Meimei…」望住下面嘅Mabel,我有種心痛嘅感覺,心痛佢愛上左一個唔應該愛上嘅人,心痛原來佢咁愛我但自己就一直都唔知道仲狠狠咁傷左佢個心…
我地一直相安無事咁維持住衣種關係,直到我地考完AL後,有次佢事後終於忍唔住邊攬實我邊問我.
「其實我地衣家係咩關係?」
「好朋友?」我面不改容咁照攬返住佢答.
「淨係好朋友?」佢似乎並唔滿意.
「咁其實係比好朋友更好嘅…」我再加多少少.
「但就點都唔係女朋友?」不過佢都係無放過我.
「Meimei…」我知道佢今次真係有野想講,所以我叫佢Meimei,因為我知每次咁叫佢佢對我嘅怒火就會少左一半.
「其實你當我係咩? 肉器? SP?」佢面色同語氣都緩和左唔少,但問題就仍然尖銳.
「唔係呀… 我當你係我好重要嘅一個buddy,但同時間我都好鍾意同你攪野…」面對衣條問題我選擇誠實作答.
「你唔係鍾意同我攪野,你只係鍾意攪野啫,如果有第二個肯比你攪你肯定唔會介意,但衣家無其他人比你攪所以咪淨係攪我囉…」Mabel自怨自艾咁講.
「唔係咁架…」衣條我心裏面其實認同但口裏當然否認.
「知唔知點解我一直都無出聲,你想要我都盡量會比你?」過左陣Mabel又問.
「點解?」我當然知因為佢真係鍾意我但口裏就扮唔知.
「因為我諗透過親密嘅接觸話唔定有一日你會真係鍾意我… 當然對我黎講果刻可以同你咁close我都好開心,好似真係擁有左你咁…」Mabel有d傷心又有d滿足咁講.
「咁我地繼續keep住咁嘅關係唔好咩?」我不負責任咁問道.
Mabel:「我今日會主動問你,係因為我地黎緊都會上大學.你會接觸到好多唔同嘅女仔,而當你遇上一個你真係鍾意嘅人果陣,我就會變成nothing.所以係上大學之前,我想問清楚你… 雖然其實過左咁耐,我都知我嘅諗法係自己一廂情願,要鍾意嘅你都一早鍾意左我啦…」
「唔係咁架… 你對我永遠都好重要,比d時間我啦… 我對你… 唔係真係全無感覺…不過未確定到啫…」為左有得繼續仆野,我言不由衷咁講.
「真嘅?」但Mabel聽到後兩眼就突然綻放出光茫,或者佢今日好需要有d原因去說服自己繼續落去,那怕可能只係一d假嘅希望.不過人呢,從來就只係會選擇自己想相信嘅野去相信,所以佢信.
「嗯…」我錫左佢額頭一下希望咁可以增加我嘅說服力.
於是我就咁繼續拖住左Mabel,等佢繼續做我嘅FWB.而衣個世界,我一樣入左CU讀IT,Mabel則繼續係UST讀Science. 之後我亦不得不佩服Mabel嘅先見之明,正如佢所講上到大學突然接觸多左好多唔同嘅異性,會遇到一個有感覺嘅實在唔困難.而當時雖然有無數性經驗但仲係A0嘅我,一鍾意竟然就鍾意左CU當時year 1公認嘅女神Leanne.


text:
作者:高力木
自細我哋喺香港都成日去茶餐廳食下午茶,雖然通常份量少啲,但勝在價錢平,不過原來加咗「英式」兩隻字就完全變咗第二樣嘢.
英式下午茶Afternoon tea,以前係由啲英國上流社會發明(諗下都知窮人日日要打工,邊可能三四點同你慢慢嘆茶),啲貴婦阿太一邊飲住靚茶再享受住三層架上面嘅精美點心,成個畫面真係好高級.來到現代,要學貴族食個Afternoon tea亦所費不菲,你永遠唔會明白三文治,scone(英式鬆餅)同埋甜品點解可以價值幾十鎊.
或許英國喺疫情期間經濟真係好差又無哂遊客嘅關係,連皇室都幫襯嘅老字號百貨公司Fortnum & Mason都要為佢個出哂名嘅茶室The Diamond Jubilee Tea Salon推出買一送一優惠救亡,於是喺非自願嘅情況下,小弟就去咗試下佢個Afternoon tea.
佢有幾款下午茶餐揀,價錢由£60起,小弟就揀咗最傳統嘅Afternoon Tea Set,可以任飲任食茶點.最後總共試咗三款茶,分別係Queen Anne,Afternoon Blend同埋Jubilee,作為一個平時只會去茶樓飲普洱嘅人,好唔好飲我就唔識分,佢有整埋個茶隔等你唔使飲到茶葉,感覺上啲茶葉係高級嘅,女友試咗日本綠茶都有驚喜.
而三層架就由最低層講起,三文治食落唔錯,麵包都幾軟熟,有三文魚,青瓜,火腿,雞蛋同加冕雞五款.
至於中層主角scone就有原味同提子兩款,當然唔少得有clotted cream同埋士多啤利檸檬兩款果jam畀你搽.
最頂層就有幾款甜品,不過不失啦.
食完三層嘢後,最後一人可以揀一款蛋糕,食咗朱古力蛋糕唔錯,海綿蛋糕就一般.
講下服務方面,一坐低時都幾好招呼,有幾個waiters輪住服務,食完三文治都主動問要唔要添食,但到後來唔知係唔係太忙嘅關係,啲茶飲哂好耐都未有人過嚟問下(由於英國唔興舉手叫waiter,只可以用眼神攻擊),即時扣哂分.
就係咁,基於香港人乜都唔好執輸嘅性格,我哋臨走食唔哂就打包埋幾件餅(講下笑,其實個個人都拎,唔好浪費食物).最後埋單兩個人£75(連12.5%服務費),值唔值就見人見智了,畢竟小弟層次低仲未學識食環境,下次都係預我去食炸髀紅豆冰好了.


text:
本刊 2月影到劉家輝喺老友樊奕敏陪同返伊利沙伯醫院覆診,睇落去都幾精神,但係眼神有啲沉鬱.
媽咪姐
劉家輝追得番條數
Ads by Google
劉家輝 3年前因為中風搞到右半身癱瘓,佢嘅前助手兼委託人 Eva馮映華竟然私吞劉師傅近 200萬嘅血汗錢!好彩有好朋友樊奕敏出心出力,搵埋律師幫劉師傅告上法庭追數.事件擾攘咗 16個月,周二( 29日)高院續審呢單案,雙方最終傾掂數庭外和解, Eva願意退還約 180萬元.
代表劉師傅嘅樊奕敏話鬆一口氣:「其實劉師傅依家住緊護老院又要請私人護士,個個月坐底都要 6萬蚊,今次拎番啲錢,可以幫劉師傅生活過得好啲!」但有知情人士話俾媽咪姐知, Eva早喺 2012年 12月冇做劉家輝嘅資產委託人之後,用咗劉師傅成六位數字嘅積蓄,話就話用喺劉師傅屋企人身上,但使咗去邊真係冇人知!點估到 2013年 3月佢仲轉走咗劉師傅暫託喺佢名下戶口嘅 180萬元去自己嘅私人戶口.睇嚟劉師傅睇人真係唔掂,但係勝在有個真正好朋友!
星期二( 29日)樊奕敏同義助佢嘅律師團隊出席聆訊,同意 Eva嘅庭外和解,仲話:「劉師傅知道攞得番啲血汗錢都好開心,一陣買麥當勞同佢慶祝!」
馮映華原本打算同劉師傅個仔冼峻龍一齊走,但見到成班記者等緊佢,即刻帶記者遊花園,兜咗成廿分鐘,先肯分開行出高院俾記者影相,仲話:「有水落石出嘅一日,我唔係啲咁嘅人.」
庭外密斟馮映華同劉師傅個仔最後喺附近嘅餐廳會合食 lunch密密斟,唔知係咪傾緊之後點樣反擊呢?


text:
Newbie
@Leonard_Suzuki @onejpg @MihoYamamoto
香港嘅人冇軍人需要嘅特質,連達成遊擊隊嘅條件都冇,就算係有自己練開個班其實自保都成問題,全部係talker,邊有可能打得成?除咗外來軍力根本乜都唔洗諗.
結論:疊埋心水勾結外國勢力吧啦!
我以前都好信奉大愛和平,大佬,愛喎!愛係好嘢黎架嘛,有邊個唔想得到多 d 愛?付出愛又係好嘢黎喎!大家都相親相愛,咁唔好咩?
本來係好好,但可惜有立心不良嘅人打住大愛嘅旗號散播邪惡丫嘛!
咁我哋除咗愛,仲要有理智架嘛,否則咪好容易被人利用 / 玩弄囉?!
咁要點樣理智?咪就係用理性分析囉.
好簡單,一個男人口頭話愛你,但喺出面搞三搞四,咁你仲要 [因愛之名] 原諒佢七十個七次?七一得個七,七二得個柒呀!英文有教:Fool me once, shame on you; Fool me twice, shame on me 丫嘛!
又例如,個朋友話好愛你,所以你要無止境滿足佢嘅需索,否則就係你無情無義.
聽落好離譜呀可?但現實就係咁離譜嘅嘢都有人 Buy 喎.
所以呢,睇人唔好淨係靠對耳聽佢講乜乜柒柒,仲要用對眼睇埋佢嘅行為是否同佢嘅言論一致.
即係花心嘅人如果由 Day 1 已經話咗你知佢花心,咁你仲要中個頭埋去就無得怨人,係你自己嘅問題.
但開口埋口反共嘅人走去轉賣淘寶貨,呢 d 咪係言行不一囉,言行不一咪就係不義囉,你係應該離棄佢架,走得快好世界呀.
之前出嘅God of War 4憑住出色嘅劇情,以及對北歐神話嘅創新改編,叫好又叫座.不過似乎又損害到某國人民弱小心靈,搵攻略個時成日見到啲大陸人响度一陣酸味,話God of War 4冇咩咁叻,「華夏」西遊記大鬧天宮仲巴閉乜乜物物.
好心啦,响大陸人手上,淨係戲劇拍足幾廿年西遊記都係個隻拍法,冇一個演繹係有新意,已經係老土嘅代表,更加唔洗講Game.試下整隻西遊記game,用唐僧四師徒做final boss,睇下發生咩事~
仲好意思搬出黎獻醜?
圖一是隨軒的點心
圖二至四是炳勝公館的晚餐
因女友關係 上了廣州一轉 知道米芝連剛落戶廣州去了炳勝和隨軒吃飯 味道一般吧 炳勝的菜式很油 而隨軒的點心很黏 兩者的味道其實香港也不難吃到 期望廣州作為粵菜起源 可因米芝連加持而更見其味 有點失望了! #GZGourmet
冇眼睇之下睇完呢套so-called”國家隊”嘅半年番
我只想講最後果幾集完全唔知想點
一下子由群青劇變成王道番
將天元突破由copy多一次
感覺好核突
Ending之後我係到諗 之前02 Fans又好 莓Fans也好 爭執一啲意義都冇
#Amine
啱啱見人響Facebook度抱怨,一個就話Facebook成日用啲一睇就知係呃錢嘅垃圾廣告同專頁塞滿佢版面,話自己舉報舉到手軟都仲見到.另一個就係熱時啲人,怨點解科咗水賣廣告,Facebook一係就唔肯幫佢賣,一係就低engagement.再另一個就怨話之前梁天琦判刑,成個wall俾獨派啲喊苦喊忽洗版.
睇完第一個反應就係「On9,咁仲用?仲見人就add?」
Newbie
The original server operated by the Mastodon gGmbH non-profit


text:
見到7月份嘅十強名單,就知道香港人有幾掛住日本嘅美食了……10間餐廳入面有近半都係日本料理!
第10位 鮨逸(*新上榜)
圖:舔舔俐
近期Omakase大行其道,好多人都捨得食咗.首次打入十強嘅呢間廚師發辦,口碑甚高.想食得豐富啲嘅,就叫個25道菜嘅menu啦~ 由前菜到刺身,主食等都非常新鮮,而且師傅更會對應每樣食材,花心思配搭各種嘅調味.幸運嘅話,重分分鐘有活紫海膽食呢~
第9位 家後(*新上榜)
主打手工餃子嘅呢間小店,走新民路線.無論係湯餃定煎餃都有水準,餡料未必算係最特別,但皮薄餡多,好似招牌洋蔥豬肉餃咁,重好juicy添.而小店除咗賣餃子,居然重有自家手作嘅芝士蛋糕,口感軟綿.每日都唔同味架,例如原味,抹茶,開心果等.
第8位 Thaiology
繼續上榜嘅呢間泰國餐廳,佢哋嘅shake shake海鮮袋當然功不可沒.煮好嘅海鮮,混入自選醬料倒入袋內搖勻,夠晒入味.另外,亦有供應多款經典泰菜,不論係生蝦,串燒定芒果糯米飯都係人氣之選.
訂座優惠:正價88折 單點餐牌
第7位 燒肉臻
以日式燒肉為主打嘅燒肉店,最貼心就係有專人可以幫手燒,確保每塊肉都可以燒到啱啱好,大家唔使自己估估下嚿肉到底熟未.牛肉盛合同雞肉盛合都各有多款部位,要軟嫩有軟嫩,要煙韌有煙韌,可以一次過試到唔同嘅口感.食燒肉最好梗係飲埋酒,呢度有自助清酒售賣機,有成18款選擇呢.
訂座同時訂餐: [2人用]燒肉盛合
第6位 浪.居酒屋(*新上榜)
新開唔係好耐嘅居酒屋,好快就上榜,相信同佢哋嘅原條鰻魚丼不無關係.原條喎,長長der蓋過成日本產米飯,望見都吸引,食落啖啖魚油香氣.另外必食鮮味大爆發嘅Nami卷,滿到就瀉嘅餡有吞拿魚蓉,三文魚籽,海膽同魚子醬等,大滿足.
訂座優惠:消費券堂食獎賞 : 凡堂食消費滿$500 (10% 服務費前) 即可享八五折優惠
第5位 玄鮨
隔咗一年重新上榜嘅呢間日本餐廳,既有廚師發辦,亦有lunch set供應.壽司刺身款款魚材新鮮,金目鯛,銀鱈魚等款式都有機會食到.要特別介紹下鮮甜無比嘅魚湯煮烏冬,烏冬又有咬口,絕對有驚喜,而且係omakase先有得食到咋.
第4位 日月堂(*新上榜)
食台灣菜,鴨血,牛肉麵走唔甩.呢間餐廳選擇幾多,推介麻辣鴨血夠晒滑身又彈牙,索晒香辣嘅麻辣湯汁,愈食愈開胃.想一次過食多幾款牛嘅,招牌牛三寶就啱晒,牛𦟌牛筋牛肋條都有齊,湯底味道濃香,連帶麵條都掛滿湯汁,係惹味嘅.
第3位 MOO MOO(*新上榜)
漢堡一向係唔少人嘅comfort food,呢間漢堡店除咗有大路嘅肉堡,素食選擇嘅菇堡之外,亦有迎合潮流創新嘅鹹蛋黃雞堡,鹹香味道配搭剛好,有爽脆生菜,蕃茄等夾埋,令到啖啖重口鹹蛋黃味都唔會感覺太膩.有創意有質素,入三甲無懸念.
第2位 PokéToké(*新上榜)
主打低卡同高蛋白質嘅poke bowl,hit中愈嚟愈注重飲食健康嘅香港人,難怪開業冇耐就可以上榜.呢度嘅poke bowl,自選食材又得,揀官配嘅又得,唔要飯要沙律底都得,夠晒自由.不過有時自由太多,選擇困難症朋友就頭痕,咁揀大滿貫就最啱,咩都有得試少少,好似三文魚吞拿魚牛油果等等都有.
第1位 牡蠣小屋(*新上榜)
7月榜首位置係屬於呢間以日本牡蠣為主題嘅餐廳,多款菜式都以牡蠣入饌,嚟到當然要食生蠔啦,配埋海膽同三文魚子等,份外鮮甜.另外推介特色鐵盒燒生蠔,原隻蠔放入鐵盒內再加清酒,燒9分鐘,燒嘅過程已經飄出陣陣蠔香,相當吸引.


text:
1950年之後,當英國承認咗中華人民共和國,中華民國外交部嘅駐香港機構關閉之後,需要一個長駐香港嘅中國代表;正常嚟講,只要中共派個中國駐香港領事過嚟就得.但係,由於中共對外宣稱不承認包括《南京條約》,《北京條約》,《展拓香港界址專條》嘅所有不平等條約,認為喺香港設領事館即係承認條約將香港割讓咗,所以就唔願派領事,而本身喺《展拓香港界址專條》入面打算預留嚟做中國駐港領事機構所在地嘅九龍城寨,雖然直接就係中國領土,但英國亦唔想中共接管,亦都冇用到.
清乾隆初年,正值福安教案時期,澳門嚟咗一位新嘅總督文東尼 António José Teles de Meneses,呢個文東尼似乎對澳門議事公局長期對中國順從早有年聞,所以一嚟到就直接話要喺澳門大改革,而手段就係暴力恐嚇澳門嘅葡萄牙人,甚至連法官都咁捉嚟打一身,話係懲罰佢「玩忽職守」.
回憶級大作 Final Fantasy VII Remake 已經出咗成個禮拜,小弟就玩得比較慢仲未爆機(不過我知呢度只係全個故事嘅序章),只係啱啱爬咗出第陸區貧民窟;不過,玩到一半嘅時候,發現有人摷咗份SE社嘅新聞稿出嚟,話 FF VII Remake 嘅發行地區唔包「中國本土」.咁我睇咗幾眼,份新聞稿仲寫住2020年3日3日發行,即係舊聞啦;不過點都好,無論佢依家喺中國區有冇,其實大陸人玩PS4,好多都係買大陸行貨然後改香港區(係呀又係靠香港先有機打)嚟玩,中國區有冇根本冇影響.
我都唔敢質疑佢哋啲票係咪真係靠畀差佬打或者非禮而贏返嚟,話唔定真係議員閣下選舉時拉票拉得夠真呢?之不過,作為非建制區議員,係咪已經唔記得咗,2019年11月24日,因為香港人怕差佬喺當日會濫用武力,喺選舉日滋事破壞選舉,先至覺都唔敢瞓足,一早起身衝落樓去投票?可以話,今日喺議席上面嘅所有人(建制嗰啲唔知係唔係人),都係因為香港人為咗反抗警察暴力先拎得到呢個位置.至於警察暴力又係邊個揭露出嚟?心照啦.
一次過批身份證畀佢哋亦都唔合理,於是乎澳門政府就諗咗「藍卡」出嚟,要所有黑市居民向政府登記,成功登記嘅人將會獲發作為合法外勞嘅證件,只要行為良好未來就有機會獲發身份證.
作為全系列嘅結束,今日就嚟講埋最後一個同統一,分裂息息相關嘅因素:選舉.
越南人絕對可以直接同中國人講:「冇錯越南自古以來都係 貴國領土,但我哋憑自己本事獨立咗,點解仲要理你哋?」
唐朝嘅統一同漢嘅統一有少少似:都係有一個短命嘅前朝喺前面結束長期分裂,然後好快就自己都解埋體,再由漢同唐分別重新統一.
察舉制令豪強士族子弟慢慢佔有朝廷,享受權力嘅好處,和平日子亦有利豪強士族繼續擴充自己嘅田產.但漢朝末年嘅混亂,加上董卓利用武力掌權亦都打亂咗佢哋同朝廷共同建構嘅利益圈,就會啪著各地太守嘅「獨立開關」,佢哋本身就係豪強士族子弟出身(唔係邊有人推薦你去朝廷?),家族本身有實力,再認朝廷做大佬又已經冇幾多好處
今日唔係想講秦漢之際喺中原發生嘅事,而係睇下喺我哋呢頭,嶺南一帶發生嘅事.
上次講到葛劍雄《統一與分裂》提出,中共政治政確下嘅標準計,中國歷史上只係統一過81年,而依照傳統中國所講嘅統一嚟計,其實中國亦都只係統一過950年.咁即係話,無論你中意由夏后帝啟開始計,由成湯開始計,由周召共和開始計,由秦始皇開始計,定係由辛亥革命開始計,分裂都係中國嘅常態.
「支爆」呢個term,筆者都聽咗好幾年,然而每次話支爆,結果都好似不了了之咁,直至今年武漢肺炎大爆發,有朋友就開始盤點下現時中共所面對嘅所有問題,發現係歷朝歷代滅亡前夕嘅事件嘅大集合.既然係咁,筆者亦都想講下到底歷代嘅統一同分裂,背後究竟係發生咗咩事──到底一個朝廷要衰到咩地步先會分裂呢?
我哋嘅3大核心訴求,即使再加埋冇咩用嘅第4點「林鄭落台」,完全成功,帶嚟嘅結果都係將香港嘅形勢時光倒流返去6月8日之前,我哋要面對嘅問題仲有好多,而且只要下一個特首可以有更厚嘅面皮,或者係更精妙嘅立法技巧,「送中條例」遲早都會以其他面貌出現,所以除非達成更多有意義嘅訴求,否則勝利只屬表面,內涵都只係 White Peace,最終並無意義.
喺現代商業社會,一個人將近而立而冇財政獨立,而且父母以「家用」為名好似寄生蟲咁吸食子女喺社會上收獲嘅大部分成果,令仔女人生無望,係無異於殺子.


text:
HKKK每月韓國cafe推介:不一樣的特色改建Cafe
HKKK每月都為大家帶嚟各種主題嘅韓國cafe 介紹,4月亦絕不例外,今期將會走訪首爾外嘅其他市,推介更多特別嘅韓國cafe.
每間cafe都會有佢地建立嘅原因,韓國近期就出現咗好多改建後爆紅嘅cafe,甚至有啲嘅原址喺充滿歷史嘅建築,想知有邊間就繼續睇落去啦!
1. 朝陽紡織 (조양방직)
(廢棄工廠搖身變成網紅美術館café)
位於仁川江華島佔地2,000坪嘅「朝陽紡織」,可以話喺近期韓國必去網紅café之一.「朝陽紡織」前身係一間建於1933年嘅紡織廠,但後來被廢棄多年,直至2018年,老闆沿用「朝陽紡織」個名,精心改裝成cafe,搖身變成打卡熱點嘅仁川咖啡店.
Cafe 保留咗紡織廠嘅原汁原味,工業風嘅主館入面充斥住歷史痕跡,而每一個獨立空間都擺放咗各種藝術品同收藏品,就連廣場周圍都有唔少舊式木馬同英倫風電話亭,唔講以為入咗間懷舊美術館一樣.
當中有幾個非影不可嘅SNS最紅嘅打卡位,首當其衝一定係原風味木制屋頂配上長走廊,有氣派得嚟不失文青感;另一個係放滿咗懷舊玩意嘅空間,一踏入去感覺好似去咗奇幻樂園咁,部份木馬同遊戲機仲玩得添㗎!
至於cafe飲品選擇種類較多,蛋糕款式反而有限,不過都係新鮮整嘅,好似Tiramisu,士多啤梨蛋糕,Cheese cake 等.Menu有英文版本提供,咁就唔怕難order啦!
「朝陽紡織」最近更變身拍攝場地,電影《釜山行》的續集《半島》就有喺呢度取景!Twice錄綜藝嘅時候更加入過去添!歷史感,網紅感,綜藝感都齊,你點可以唔去呀?
2. Café Mokgan (카페목간)
(韓國傳統汗蒸幕變成café會係點?)
喺清洲市嘅Cafe Mokgan (카페목간) 係由一間擁有三十年歴史嘅汗蒸幕「학천탕」改建而成,老闆將一二樓改造成咖啡廳嘅同時,為咗保存父母嘅心血同建築嘅完整性,保留咗室內澡堂大部分原有嘅設計.
一樓主要係由更衣室改裝成嘅點餐區,復古嘅風格仲用上咗同年代嘅票券同號碼牌做擺設.沿住階梯一踏入二樓,就會發現成個澡堂,無論係淋浴位,浴池,甚至桑拿房都原封不動咁展現咗係你眼前,唔少人見到都會「哇〜」一聲!
至於餐點方面,款式同其他café大同小異,不過只要落單,店員都會用小木桶做飲料托盤兼附上一隻雞蛋,配埋個澡堂背景,唔講真係以為去咗汗蒸幕呀!
3. Café Friends(커피프렌즈)
(韓綜《Coffee Friends》變成真正嘅咖啡之友啦!)
2019年,演員柳演錫同孫浩俊出演嘅韓綜《Coffee Friends》喺濟洲島將一個柑橘園倉庫改建成濟洲咖啡店, 邀請咗崔智友同梁世宗幫手,每集仲有重量級part-time職員,當中包括EXO 世勳,南柱赫,姜丹尼爾,白鍾元等等!
雖然節目結束咗,但係接手嘅cafe 老闆就直接以「Cafe Friends」命名繼續經營.當你行入去,牆身貼住元老員工嘅相,加上老闆保留原有簡單清爽嘅裝修風格甚至菜單,真係好似置身綜藝嘅錄製場境咁!而大片嘅落地窗,為cafe 帶嚟充足嘅光線,可以邊嘆咖啡,邊享受柑橘綠野嘅氣氛.
食物方面,老闆努力還原節目入面出現過嘅人氣菜式,包括“柑橘咖椰醬法式吐司”, “濟州黑毛豬番茄燉菜”同“掉入牛奶裡的橘子”!“掉入牛奶裡的橘子”更係招牌飲品,做法係將橘子酿制成嘅果汁加入泡沫牛奶入面,口感新鮮.另外,佢亦用咗多款濟洲食材製作出唔少新嘅特色料理同飲品,絕對係睇得又食得.
唔知今期嘅韓國cafe推介有冇吸引到你呢?下次去韓國,都可以考慮去下其他地方嘅cafe啦!想知仲有咩韓國cafe推介,就記住留意住我地每月一期嘅韓國cafe推介!


text:
話說上星期五小小豬因為有咳,多痰,就連把聲都變左,所以我地帶左佢去睇醫生.
藥都已經食晒差唔多有一星期,前幾日都見做好啲,不過由尋日開始又發覺小小豬又開始有啲痰困住.
因為上次食藥攪到小小豬好幾日都冇便便,有便便嘅時間都係要好辛苦咁先去到,見到佢個辛苦樣但又幫唔到佢嘅時間,都真係好冇助,勁肉痛.諗返起小小豬個辛苦樣,所以我地都15/16唔知帶唔帶佢去覆診好.
小豬媽話可能係食太多西藥,所以攪到躁躁地唔到便便,所以去佢今日就買左依盒返嚟~
其實之前我睇BK媽媽介紹過,佢地好多都話依隻候棗末係好得,食左兩支之後就可以清到大半嘅痰,有效得嚟又冇味,小朋友都唔會抗拒.睇完佢都介紹都有打算買盒嚟看吓門口,不過一睇...嘩...成兩千幾蚊一盒,都真係好似貴左啲,所以當時冇即時買到,諗住考慮清楚先.
不過見依幾日小小豬啲痰仲未清晒,為左小小豬都唔可以慳依啲錢,所以都打算買盒嚟.說時遲那時快就俾小豬媽早我一步買左啦!
依個小小豬一見到個盒就以為係新玩具要拎嚟玩,不停咁拎住個盒係度又玩又錫,唔知嘅以為佢賣緊廣告添~
因為未食,所以唔知個成效係唔係真係咁得,希望真係WORK啦,因為成兩千蚊一盒,平均一支都要成二百幾蚊,仲貴過一罐奶粉呀.不過如果食得好..真係貴一貴都要買啦!


text:
我有個腦你又有個腦(我估有掛)
點解我做到嘅野你做唔到?
唔係講泊車,心算,畫畫呢類真係需要智商嘅野,
就係一樣野——行路.
我一路以為行路係人類內建背景程式,唔會佔用任何內存,
Expect無論做緊咩都可以run到(Double meaning LOL)
但偏偏好多人會行行下突然停撚咗係條路中間!
係突.然.停.低.果種,你放個屁當打燈都好呀!
個原因仲要唔係因為有咩驚天地泣鬼神嘅野發生,
而係你打緊鋪ON 9 Game或者覆緊你個死人Whatsapp!
如果部電腦一開踩地雷就會Clash左個ie,你…轉用firefox啦
I mean你都會打爆部機啦,E種人跟本等比人一巴車落去.
覆個Whatsapp對你嚟講係咪咁撚複雜?
轉邊粒珠,食邊粒糖係咪要花你咁多精神?
最仆街係見過D港女企撚咗係度睇韓劇!
我屌你老母你用100%腦力做D 100%冇腦嘅野?
一定有人睇到E度會屌我「又唔影響你係度嘈乜鳩啫」
最好笑一點係,E班人係大路玩電話係ok嘅,識行嘅,
但一去樓梯口電梯口就會Hand撚咗機企係度!
佢地仲要專揀D繁忙時間嚟企街,
大佬香港D路幾窄,繁忙時間幾多人唔係唔知架啦,
你停咗係樓梯頂即係迫我一腳撐你落去啫.
通常寫到E度D人都會加D乜大道理落去,
Sor9ry,係冇嘅.
叫得賤咀男就擺明借個Page去up D真身唔講得嘅濕鳩野.
成篇野嘅主旨就係叫D人行嘅時候醒少少,唔好阻撚住晒
如果你個腦真係咁少RAM就唔該死埋一二面玩飽佢


text:
[個人傳記] 年少荒唐回憶錄: 12. 大丈夫一生要經過,世上磨練共多少?
自從同小M發生左關係後,我地就短短咁瞹眜左一下,好快就係埋一齊.回想返我第一次puppy love既女朋友就係十五歲,宜家又再次同一個十五歲既女仔一齊,初戀呀,青春呀,果種感覺返哂黎!
但我同時都冇重色輕友,依舊成日都啲兄弟出黎玩,特別係保哥同埋大摩.我地三劍俠真係最少一星期都要見到一次,一齊去蒲,到宜家我地都仲會見面約出黎食飯傾下往事.
問題來了,我人得一個,又要同小M初戀,又要同兄弟去蒲,香港仲有件正印女朋友,而我仲係有返工訴求既市民黎生,到底我一日要有幾多時間先夠用?果段日子真係燃燒生命,日日都好似感冒童咁,越瞓就越少,訓練到宜家我一日基本上都係瞓4-6個鐘都夠用.
返正題先,咁weekend我通常都會留一日俾香港條女,咁淨返低就蒲一晚再陪小M一日,其實好多時候去蒲小M都會陪我去.大家都係出黎玩咁樣識,你話放心就真係放心唔落架啦,大家一齊去玩,咪大家互相監督大家囉.佢都會叫埋佢啲姊姊黎同我地玩,佢親家姐有時都會一齊黎,慢慢地我地都組成左一個小圈子.
可以叉開少少講下小M個親家姐先,咁我識佢果陣都已經有男朋友架啦,但你知啦,貪玩既女真係好多,有一次一齊玩次後佢識左我個朋友,有冇搞埋一齊就應該冇啦,但就成日問我幾時同個friend黎呀,佢搵個籍口鼠出黎玩.家姐都咁,我對個妹又會幾有信心呢?
何況小M都出黎玩左一排,仲要係女,識人容乜易丫.一開始相處得幾好既,飲完酒就醉醉地咁開飯,第二朝就醫肚行街,佢始終係細路女,易氹得黎使費又唔大,唔係要keep住兩岸一件都唔容易.但三幾個月之後,有時一齊出去玩佢都會自己去隔黎台或者其他場搵朋友先至再返黎陪我,even佢有幾個姊妹係度同我地玩緊.
咁你知啦,係夜場,手多多呀身體接觸就一定架啦,但出事果個唔係我,係小M.咁佢同朋友玩既時候有時俾人抽下水我睇到就梗係唔鍾意啦,果時仲要後生細仔火氣大,就變左成日嘈交,嘈多幾次之下,分手都只係遲早黎到既結局.出黎玩冇耐,果時感情都算認真,真係沉船鍾意小M既我,雖然冇諗過將來同結果.
啱啱分手果時都幾傷,唯有繼續寄情飲酒啦.好死唔死佢班姊妹又會繼續同我地玩,我同小M初時都會避開下咁,盡量少見怕尷尬,好多時都係我同佢班姊妹劈生劈死.咁佢其中有個姊妹就比小M大兩年,叫做Yanis. 我對佢印象都幾深,因為果個年代既大陸人好少會改英文名,都係果啲芬芬芳芳妮妮詩詩架啦.其次就係,佢好撚大波!
小弟對大波妹冇乜抵抗力,而且相頭其實都唔錯,真係拍得住小M.以前就話同小M一齊冇得食姐,宜家又另外一個講法啦,飲下飲下之下,我地都有啲埋身接觸,我左手拎杯,右手拎骰,忽然兩隻大湯碗隊埋黎話同我partner,咁我就放低左骰盅,俾佢幫我搖,我攬住佢玩算.
咁話哂都一班朋友一齊,我又唔做得好過份,隻手由腰,慢慢向上到波邊,雖然隔住個bra,但都feel到唔係升球大墊,入面好飽滿,過足手癮,贏輸都冇所謂啦.飲到wing wing地大家就散,我同Yanis冇一齊走,我係第二朝醒返先開始Yo佢.都係慢慢傾下計開始,到後面收工直衝上去搵佢食飯私劈,慢慢溝下氹下就同佢上左床.
諗返同佢第一次上床都幾正,佢係果種童顏巨乳既女仔,我地飲左啲酒先興起搞野,所以佢都好積極主動,如果小M係屬於初戀既清澀,Yanis就係啱啱被開發既女朋友feel,年輕又淫蕩既肉體,我諗我到宜家都唔會抵抗得到.佢一黎已經好主動錫我,由頸開始,又識啜我lin頭,仲諗都冇諗幫我含,而我地第一個招式就係觀音坐蓮.
呢個故真人真事居多啦,咁我又唔會話Yanis樣靚波大腰幼咁完美.佢坐上黎之後,會見到小小肚腩仔,但個focus當然唔會係度啦.胸前一對E甚至F Cup既湯碗型巨乳係度搖下搖下,好似係度引誘我雙手去揸落去咁,真係好撚正!但我更欣賞既係童顏既佢發揮騎功時果種淫蕩表情,果個反差睇到我好興奮.
俾佢騎左一陣,我即刻搶返個主動權,將佢成個人反轉咁推低,狗仔式咁一下一下鋤佢,控制住節制,下下都頂到最入,冇淺只有深.扒住係度既佢對奶因為地心吸力垂下,每次撞擊都猛烈搖晃,我本身都以為呢個已經係最正既享受,但當我換返做傳教士之後,先發現佢平躺果時對奶既晃動先係最好睇,因為佢cup數大,傳教士令佢對奶震動既幅度先係最適中最完美.
望住呢個畫面我真係唔想忍,Yanis都叫我快啲俾佢,要我射死佢,我原本想頂到最入再爆噴但諗一諗,想換個玩法,我豬突猛進多幾十野之後就抽返出黎,除左個套,射哂係佢對波上面,咁樣玩先完完全全滿足到我呢啲胸奴既慾望.
完事一次之後我地一齊去沖涼,Yanis問我
「你覺得我正啲定係小M正啲呀?」
Well……女人都真係鍾意問埋呢啲無聊問題
「你地兩個都各有特色架喎,點比較?但同你做果時真係好舒服,好難忍囉」.其實都係事實黎,小M係食感覺,而Yanis床技係高上幾個檔次.
「哼,不過起碼我有波佢冇先」
女人既好勝心真係唔講得笑,沖完涼佢又搞硬我要我出多一Q俾佢,搞到第二朝我地兩個都射左波冇返工.我地冇好似小M咁樣係埋一齊拍拖,反而更似係FWB.有時一齊出去玩完,大家冇著落而又想要就會搞,但次數都唔特別多.可能都係因為小M帶俾我既陰影,又或者我只係鍾意佢呢個人間性器,但唔係愛上同呢個人既感覺.


text:
有廟宇供奉玉皇大帝?
响唔少神話傳說同小說電影電視劇裡面,都有玉皇大帝呢個角色.呢位天庭「冧巴溫」其實响民間都有人供奉,香港亦有廟宇供奉玉帝. 玉皇係是道教「三清四御」四御神祇之首,其信仰最早可追溯至殷商時期「天帝」崇拜,...
區區有故講 1年前
跑馬地有個祆教墳場?
關於香港早期重要嘅人物,阿史之前就同史友們介紹過麼地,早幾日亦都講過律敦治,就咁睇呢兩個人物好似唔太有關連,但今次阿史要介紹嘅呢個地方就同佢哋兩個家族都好有關係,呢個地方就係跑馬地祆教墳場. 如果講到...
區區有故講 1年前
無救生員嘅公眾泳灘?
香港係沿海城市,因此有好多海灘,亦成為香港人假日消閒嘅好去處.現時香港有41個由康文署管理嘅公眾泳灘,不過當中就有3個係無救生員服務. 位於港島南區嘅夏萍灣,就係其中一個就係無救生員服務嘅公眾泳灘.呢個海...
區區有故講 1年前
筲箕灣命名係同用筲箕行乞有關?
提起港島最早有人聚居同埋開發嘅地區,心水清嘅史友應該都知道唔係中上環一帶,而係赤柱,黃泥涌等等,而18世紀其中一個最多人聚居嘅地方仲有筲箕灣. 早喺明朝萬曆年間《粵大記》沿海圖入面就已經有標示到古稱「稍...
區區有故講 1年前
皇后山上有座神秘印度廟?
近排流水響落羽松盛開,引嚟唔少港人前往觀賞,而其實喺呢個水塘附近,就有一座好特別嘅歷史建築,阿史今次就同大家介紹下啦! 心水清嘅史友應該都知阿史其實係想介紹位於新界粉嶺軍地嘅皇后山軍營印度廟.呢座喺196...
區區有故講 1年前
還記得海洋公園集古村嗎?
話說上星期去咗南區鴨脷洲,見到對面岸大樹灣個頭海洋公園擴建工程都搞得七七八八,阿史諗海記嘅水上樂園應該好快又再出現,以後可能會去大樹灣入口個邊多啲. 陪伴咗香港四十幾年嘅香港海洋公園,咁多年來都不斷增...
區區有故講 1年前
觀塘區「四順」即係邊度?
又係時候同史友們介紹香港嘅一啲特色地名,唔知住喺觀塘區嘅史友,有冇叫開「四順」呢個地名,又知唔知其實「四順」喺指緊邊個區域呢? 所謂嘅「四順」係指嘅觀塘區北部茶寮坳嘅一個地域,呢個實際上並唔係一個正式...
區區有故講 1年前
馬己仙峽同雜誌無關?
好耐之前阿史介紹維多利亞城界石個陣,就提及過馬己仙峽道15號界石就喺2007年被移除.阿史細個個陣一直覺得馬己仙峽道呢個名好得意,睇返個英文地名,先發現呢個名係叫Magazine Gap Road,直譯就係馬己仙峽道喇!咁...
區區有故講 1年前


text:
後庭灌洗器洗屁股就聽過,灌洗飛機杯你又聽過未? 通常非貫通同窄嘅自慰器特別難清洗... 有啲自慰器用手洗又洗唔乾淨,洗唔到最深處,但又唔可以反個內膽出黎洗,因為咁會破壞成個自慰器嘅結構組織.住所嘅水龍頭或花灑頭又未必方便清洗自慰器... … 咁點算好?
以下兩個後庭灌洗器一定幫到你!
雖然係灌洗後庭器,但洗自慰器一樣得! 仲乾淨啲添!
除左用清水清潔自慰器之外,仲可以配合Ona 自慰器清潔液,將心愛嘅自慰器徹底清潔好.
*記住記住千祈唔好用酒精清潔&消毒玩具,因為酒精會侵蝕玩具表面,形成左好多肉眼見唔到嘅細孔,更易藏菌,玩具更會變得黐笠笠.你再用返嘅話就會受感染,影響生殖器官.
超簡單! 超快! 只需要更換花灑頭!
就可洗到飛機杯最深處!
非貫通自慰器特別難風乾! 過左一日裏面仍然好濕......自慰器裏面長期潮濕嘅話,會發霉! 嚴重嘅會引致私人部位受到感染,引致下體發炎! 所以洗完一定要整乾自慰器!
呢支珪藻土極速快乾棒就可以幫到你!
乾淨之餘又慳番好多時間!
只需要放珪藻土極速快乾棒入自慰器,揉搓2/3次,就已經乾左.可多次重複使用*
想再保養得你心愛嘅自慰器好啲,可以灑啲爽身粉或者Fleshlight 保養粉末 / 純銀粒子抗菌消臭粉末喺表面去除黏黏感.
最後都建議大家將自慰器放置喺涼爽乾燥,無陽光直射嘅地方.
好好清潔同保養自慰器可以延長自慰器嘅壽命,
並可以確保自己陰莖健健康康.


text:
已經係屋企悶左兩日,所以今日真係唔可以再係咁,要出街走走咁先得啦!不過...個天氣又真係實在太凍,加上間唔中又落少少毛毛雨,所以都唔去得太遠,係屋企附近搵節目.
去玩但又唔想去室外,當然第一時間就諗到去冒險樂園玩,所以我地係附近餐廳食完LUNCH之後,就去玩啦!
睇吓佢兩父子玩得幾開心~
依個小小豬真係特別鐘意玩揸車車,仲玩得入晒神添~
玩左一陣之後我地就返屋企小睡一陣,夜晚就出APM搵食.
去到APM見個小龍嘅佈置,所以都影吓應一應節啦~
原本我地打算去食日本拉麵,不過真係勁多人,起碼要等成十幾張枱,為免小小豬等太耐,所以最後我地去左美食廣場嘅PEPPER RICE食我地嘅晚餐~
真係大鄉理,依間開左咁耐我都係第一次食,不過又真係幾好味,下次有機會都可以再食過.
依個為食嘅小小豬見到我地食嘢又點會唔想食呀?原本我地都一早準備左啲餅餅俾佢自己食,只不過我地見啲白飯都幾柔軟,所以我地就俾少少佢自己食.
大個仔就自己食啦..拎住個匙好似有文有路咁,不過個傻仔仔食到面仔都有飯~
食完飯飯就要食水水,睇吓大肥豬幾有心機..哈哈~
食完飯之後,我地行左商場一陣,之後就返屋企,就係咁就過左一個平淡但開心嘅年初三啦!


text:
(旅程日期: 2008-02-16 至 2008-02-24)
日期 : 21/02/2008 (Day 6)
行程 : 松島漁市場 ~五色沼~ 檜原湖
尋日嚟到松島見到一啲雪都無, 仲以為松島已經無雪落 點知今朝一起身望出去就見到大風雪, 心情即刻興奮番呀! 但點知我哋食完早餐啲雪又開始溶, 啲天氣真係變得快呀! 食完早餐我哋就 出發去松島漁市場, 由大觀莊去漁市場係非常之近, 10分鐘唔駛就到啦去到漁市場, 嘩~靜嬰嬰 除咗嗰度啲職員之外就得我哋四個, 係咪我哋晏得滯呢 但其實都係九點幾咋噃, 不過呢個漁市場一啲都唔吸引呀, 維妮覺得呢度似超級市場多過似漁市場囉 原本維妮都好想試下啲蠔, 但噤早, 又啱啱食完早餐真係唔係幾食得落, 所以都係算數 但我哋就買咗兩串燒牛舌, 係一啲都唔好食呀! 食完我哋就走啦, 下一站係五色沼!
喺戰戰兢兢嘅情況下, 維妮終於都揸到嚟五色沼啦, 唔好以為我哋真係噤順利去到咗五色沼, 去到我哋係咩沼都見唔到 噤我哋去到五色沼嘅案內所, 就入去問下啦, 呢個案內所我哋都差啲睇佢唔到呀, 因為啲積雪多到包住咗成間案內所噤滯呀? 我哋入到去問咗個職員, 佢教咗我哋行, 又話啲沼依家太多雪係行唔到 呢個我哋都知, 但以我哋啲資料睇起碼都可以睇到最大嗰個沼 ~ 毘沙門沼架喎! 我哋依照佢教嘅路去睇下啦, 但我哋左兜右兜都係搵唔到, 之後我哋又返番去案內所又問番個職員, 佢又教多我哋一次 之後我哋又再搵過 ~ 又搵唔到 ~ 又返去 ~ 我哋來來回回足足三次, 之後我哋行咗去個案內所後面, 見到有間旅館, 但呢間旅館竟然寫住冬季休業! 哈哈~酒店都要冬眠呀! 喺呢間冬眠咗嘅旅館對面, 我哋見到個疑似毘沙門沼呀, 但真係完全唔知道係咪, 因為我哋想行落去睇下, 但真係搵唔到路可以行落去, 周圍都係積雪, 我哋又見唔到有咩牌寫住毘沙沼! 究竟呢個係咪就係毘沙門沼呢? 到依家都係一個迷! 我哋見噤嘅環境, 所以我哋決定放棄五色沼呢個景點, 我哋直接去下一個景點檜原湖.
由五色沼去檜原湖車程都係十分鐘左右, 我哋去到見到有嘢食, 梗係醫肚先啦 呢間餐廳係可以望住個檜原湖食嘢架, 但就靜嬰嬰, 我哋又包場啦! 呢間餐廳係要自己入$落部機到買飛! 我哋一邊食一邊欣賞個檜原湖, 呢個檜原湖已經係結晒冰架啦, 啲冰厚到啲人可以起間屋仔喺入面釣魚架! 仲可以喺湖上面玩雪上電單車tim呀! 我哋見到有個牌寫住 "雪上電單車檜原湖遊覽" 哝~咪即係可以坐住架雪上電單車游個湖囉, 都幾好玩喎, 我哋一於食完嘢去睇下先!
食完嘢我哋就落番去下面, 呢度有個conter係可以租啲釣魚用具比人釣魚 我哋就去問下啲雪上電單車啦! 個怕怕啲英文又幾ok喎 1000yen十分鐘, 會喺個湖兜個圈! 噤都ok呀, 我哋一於試下啦! 我哋又要換雪靴, 換完雪靴我哋就行出去, 嘩 ~ 一行到出去勁大風呀 上到架電單車仲死, 好似十號風球噤, 啲風吹到都抖唔到氣呀, 如果話藏王大風, 喺架電單上面風馳電制就簡直係藏王嘅十陪呀! 捱咗差唔多5分鐘嘅十級風力, 我哋落車個個都變晒巔佬巔婆! 企喺個湖上面嘅感覺真係好唔安全呀 成日都好驚啲冰會裂開, 到時我哋就真係齊齊游冬泳啦! 嗰位揸電單車嘅靚仔仲用隻腳整爛啲冰比我哋睇下啲冰有幾厚呀! 真係唔該佢呀! 其實個湖有好大範圍都有繩圍住唔比人行過去, 張生仲腳多多走去踩下人哋圍住咗個範圍入面啲冰, 最後咪比人話囉! 真係修家呀! 不過原來圍住嘅位置真係比我哋企住嗰啲位置嘅冰簿啲架! 但其實只係一繩之隔咋喎, 真係越諗越唔安全呀! 我哋仲去咗睇人哋釣魚, 其實應該係釣魚毛至真! 其實見佢哋喺間屋仔入面排排坐噤釣魚毛都幾得意架喎! 影完相我哋又要坐返嗰架十號風球電單車返去, 唉~我哋又再次變做巔佬巔婆啦! 雖則要捱十級風力, 但真係好刺激, 好好玩呀!


text:
喺一項由外國做嘅最性感球員調查中,尼斯達同加度素分別被評為「意甲最性感」同埋「意甲最唔性感」球員,即係話意甲性感型男同野獸齊集AC米蘭.不過最搞嘢係迪比亞路響最性感同最唔性感都榜上有名,唔同球迷嘅睇法都真係幾極端喎.
呢個訪問咗一千二百個男女球迷嘅調查,碧咸響最性感球員一項得票最多,其次係施丹,波勒,尼斯達就排第四,只計意甲就係一哥.加度素外形粗獷,喺球場上又係鬥牛㹴,被評為最唔性感可謂「大熱勝出」.迪比亞路分別響意甲最性感同最唔性感都排第四,計正以佢外形,衣着品味同畀人嘅感覺都應該未致於唔性感,唔知係咪有啲女球迷唔鍾意佢同女友太好,因愛成恨呢?
麥基迪爆隊友係「基佬」
NBA魔術隊主將麥基迪最近接受一本雜誌訪問時,爆料話充滿男子氣概嘅NBA竟然有五個巴仙嘅球員係「基佬」,重話自己球隊裏面都有一個,但就冇透露係邊個;我求大俠就真係好懷疑佢嘅說話有幾成真,睇怕麥基迪都係估估吓,呢位球星向來都係大嘴巴見稱㗎啦!
西班牙波軍情咪盡信
前晚西甲皇家蘇斯達對桑坦德場波,明明通訊社講到皇蘇傷兵纍纍,估唔到高華斯域失驚無神復出踢正選,重傳個靚波畀迪保拿建功,你話買咗桑坦德嘅唔谷氣至奇.唔止咁,話有傷嘅李天秀亦後備上陣,所以話呢,西班牙嗰邊嘅足球資訊唔發達,就算有都咪盡信.
紅軍贏波失巴路士
利物浦作客砌低布力般,但球迷咪開心得太早,因為狀態唔錯嘅巴路士同對方巴布碰撞後足踝骨折,要施手術長唞到新年,另外加歷查響比賽中斷腳,重要唞半年㖭,兵源方面有啲壓力.講時講,巴布係由利物浦外借去布力般嘅,巴路士呢次衰響自己友手上,都咪話唔黑仔.
樸茨茅夫輸12碼唔抵
前晚各大聯賽出現唔少十二碼,最爭議都算係阿仙奴皮利斯對樸茨茅夫時博到嘅十二碼,賽後輿論普遍認為皮利斯插水.事隔幾個鐘頭,西維爾前鋒D施華對拉科時又插水,球證指完十二碼覺得唔對路,問完旁證後改變判決.拉科得到球證明察秋毫,老樸真係唔恨得咁多囉.


text:
Read full review
2021-04-02 2832 views
鍾意食burger既我,一直都覺得灣仔係食burger既天堂,隨左有Burger Joys,Burger Home,FIVE GUYS,我之前介紹過既The Butchers Club,仲有今次我覺得係灣仔最好食既burger Honbo.呢間Honbo係上年入選左美國知名數據網站bloomberg全球最佳漢堡包店嘅名單當中42間入面其中一間,全香港第一間都係唯一一間入選,Bloomberg不嬲都會根據全球米芝蓮星級廚師同其他獲得國際獎項既廚師意見,可見今次衝出國際既Honbo來頭唔小,而且佢係2019年國際旅遊網站Big 7 Travel公布既「亞洲50間最佳漢堡店」排名第13,知名度絕對唔輸過同區排名第5既Burger Joys.呢間小店喺2017年創辦,而家有三間分店,我去幫襯既呢一間係灣仔日街既本店.係灣仔讀左九年書都無行過灣仔既日月星街,可能本身近金鐘啲,而且平時無咩可能會經過,要行斜路或者樓梯先去到,但正正就係呢度隱藏左好多美食.灣仔本店係行希臘風,門面係白色同藍色拼合,設計係特登搵一間倫敦設計公司主理,Honbo係餐廳名,同時係廣東話既英文港式拼音.裝修都幾雅緻,有一面
鍾意食burger既我,一直都覺得灣仔係食burger既天堂,隨左有Burger Joys,Burger Home,FIVE GUYS,我之前介紹過既The Butchers Club,仲有今次我覺得係灣仔最好食既burger Honbo.呢間Honbo係上年入選左美國知名數據網站bloomberg全球最佳漢堡包店嘅名單當中42間入面其中一間,全香港第一間都係唯一一間入選,Bloomberg不嬲都會根據全球米芝蓮星級廚師同其他獲得國際獎項既廚師意見,可見今次衝出國際既Honbo來頭唔小,而且佢係2019年國際旅遊網站Big 7 Travel公布既「亞洲50間最佳漢堡店」排名第13,知名度絕對唔輸過同區排名第5既Burger Joys.
呢間小店喺2017年創辦,而家有三間分店,我去幫襯既呢一間係灣仔日街既本店.係灣仔讀左九年書都無行過灣仔既日月星街,可能本身近金鐘啲,而且平時無咩可能會經過,要行斜路或者樓梯先去到,但正正就係呢度隱藏左好多美食.
灣仔本店係行希臘風,門面係白色同藍色拼合,設計係特登搵一間倫敦設計公司主理,Honbo係餐廳名,同時係廣東話既英文港式拼音.裝修都幾雅緻,有一面lakemont blue牆,加上店內霓紅光管設計,用白磚枱同黃銅燈配襯,地方細細,坐滿大概係20幾個人,枱都細細張,但有齊吧枱,communal table同窗邊開揚位,感覺幾chill,但如果係同朋友一齊食會幾迫下,但我果次係一個人去,再加上限聚令左塊板,所以自己就坐到兩個人位嘅位置,叫做寬敞啲.
餐牌主要係10幾款漢堡包,最平$88,最貴$178,平日有午市套餐,包配菜同飲品,會平少少.主打本土自家製美式經典芝士漢堡,漢堡,醬汁同扒都係自家製作,招牌漢堡有honbo同cheeseburger,特色既漢堡有軟殼蟹漢堡,帶子漢堡等,漢堡包外亦有芝士薯條同厚切番薯條,飲品有唔同既lemonade,iced tea,lemon tea同手工啤酒.
-
🍔 Honbo 2.0💰168,set 208(👅: 9.5/10)
$208
82 views
2 likes
0 comments
Honbo係呢度嘅招牌漢堡包,另一個招牌就係cheeseburger,而Honbo 2.0 就係1.0 份量既兩倍,足足四塊兩安士既漢堡扒,三重芝士.
我自己個人唔算大食,其實honbo跟set都夠飽,不過第一次想食得滿足啲就叫左honbo2.0,honbo本身唔算好大個,但連埋個餐我覺得係足夠.
$168
234 views
4 likes
0 comments
食漢堡包,最緊要就係個包,但香港真係冇乜邊間餐廳講究麵包嘅品質,呢間漢堡嘅老闆就用左9個月時間發明左呢一隻包,佢係用咗25%薯粉同埋牛奶去做嘅湯種麵包,雖然成本貴D,保鮮期得48個鐘,但比起常見既牛油brioche麵包,質地堅挺啲,更有彈性,香味自然,解決左因為香港潮濕既天氣令到薯仔好易發霉既問題,更加適合用來做漢堡包同更加接近加州style.
麵包係夾餡料之前會稍為烘一烘下,所以咬落去係小小脆口,餡料既水份同埋醬汁拿捏得幾好,口感真係無可挑剔.個包嘅size同厚薄對進食來講亦係啱啱好,唔會話太大個擺唔到落口食,香港好多漢堡包都係做到勁高身,其實個口係食唔到,最後都係要切開嚟食.
麵包最出色嘅位係做到乾身,原因係因為佢醬汁既份量岩岩好之餘,仲有無落到香港好多漢堡包都有落既蕃茄,因為蕃茄一多就比較容易出水,整濕個包,今次呢個漢堡包係故意無落蕃茄,大廚有意識到呢個問題,所以解決左一個經常漢堡包會出現既一個問題,但同時因為佢哋係故意唔落蕃茄,所以如果鍾意漢堡包有蕃茄嘅你就會覺得唔啱食.
漢堡扒牛肉係美國入口香港,係用咗七成美國USDA Prime牛肩脊同牛肋條,再混合三成本地新鮮牛腩,用本地食材令到漢堡保持新鮮.牛肉每日朝早新鮮絞碎然後手搓成波,用牛肩同牛腩部份做成肉波,唔會加調味劑同添加劑,而且會用傳統既smash style大力壓扁,食落去會比較脆口.honbo漢堡扒分開兩塊,增加煎既面積,食落會乾身啲香口啲,至於店舖另一個招牌cheeseburger會一塊過煎,食落會juicy啲.牛肉夠熱辣辣,因為即叫即做,有order先會放入450度既扒爐.牛肉食落有少少肉味,漢堡扒有咬口,食得出唔似係用機打出黎,係有口感,食到一粒粒肉,見到牛肉略有嫩粉紅色,生熟程度啱啱好,突出香濃嘅肉味,調味唔多,用海鹽加上酸甜醬汁已經好夠.
至於漢堡包入邊嘅配料有洋葱,自家醃溫室青瓜同水耕菜,加上芝士同自製嘅秘制醬汁,特別一提係呢間餐廳好鍾意用本地既農產品,好似漢堡包入邊嘅水耕菜都係本地農場出品.菜唔多但食落都唔覺油膩感,可能佢本身乾身而且唔會成個包都係油,只需芝士帶出咸味已經足夠,芝士係澎湃,因為係每兩層肉中間加.
-
🍟 Fries 💰0 for set(👅: 8/10)
72 views
1 likes
0 comments
店舖最出名係炸番薯條,但我平日大概兩點坐到入去,想叫個時已經賣晒.得返普通薯條.
薯條都唔係來貨,係廚師每朝刨皮切條,即炸兩次脆,薯條表面炸到金黃香脆,食落脆口夠乾身,夠熱辣辣,粗度適中,薯味夠,甘香粉糯,就咁點茄汁已經好食.
-
🍹 Apple Pie Iced Tea +💰10(👅: 7.5/10)
$10
87 views
3 likes
0 comments
飲落肉桂味幾濃,好似真係飲緊蘋果批咁,偏甜,係茶味帶小小蘋果批香味,不過如果連冰都係茶底會更好.
$10
24 views
1 likes
0 comments
-
🌟 價錢黎講唔計2.0同set,honbo都算係香港既中價至貴價漢堡(98),對比起香港既中價連鎖漢堡包burger king,shake shack,five guys,mos burger既大約41-85價錢,但只要比多小小錢,可以食到另一個級數既漢堡係絕對值得.
呢度既優勝之處係包係烘過夠脆,做到好多漢堡做唔到嘅乾身,雖然佢配料唔似其他咁豐富,亦都唔似Five Guys咁可以自己揀配料,但佢已經係好好食,所有嘢都係恰到好處.牛肉嘅味道係足夠,唔會輸比喺扒房食到嘅牛肉.成個漢堡好食在用料同料理想法,而唔係好似Five Guys咁靠醬汁.
漢堡嘅味道絕對係水準之上,甚至係我香港食過最好食嘅漢堡,而且呢間小店係選擇食材或者處理食材上面都有自己嘅做法同諗法,會講得出點解要用呢種材料,或者點解要咁做,對比起好多餐廳廚師講唔出點解要咁煮,而食材更加只係睇個買手入啲咩平貨方便啲,其實背後冇乜原因,而呢間餐廳有自己諗法喺料理入面,已經係值得一讚.
喺薯條方面,我會覺得Five Guys更勝一籌,如果只係計原味,無論係味道上定係份量上.
飲品上選擇好多,但我個人會prefer five guys既milkshake,喺漢堡店入邊,我覺得比較難搵到嘢飲可以贏到咁邪惡嘅milkshake.
總結呢間應該打後都會成日幫襯,因為係灣仔幾方便,下次會再食honbo或者cheeseburger同佢既招牌甜番薯薯條.
-
👅味道: 9.5/10
🍴環境: 7/10
💰消費: $240 (服務費: 10%)
Post


text:
近期夾公仔機相當流行,周圍都開咗好多夾公仔店,相信好多絲打都花咗唔少錢,夾咗不少心頭好,令屋企嘅 毛公仔 數量大增!你又會點樣收納呢啲毛公仔呢?如果就咁堆埋一邊,唔單止凌亂,仲會積塵.就等Boxful介紹番幾種唔同嘅毛公仔收納方法啦!
收納
好多香港人已經租緊迷你倉或者用緊好似 Boxful 呢類儲存服務,去存放家中一啲雜物,例如換季衣物,舊書舊文件,過時擺設等等.其實,如果你再仔細諗諗,你家中可能仲有以下呢幾類物品,都可以一併存入倉內,為你進一步節省 家居空間 !
夏天臨近,相信大家已經不經不覺換咗季,又或者已經出動選購今夏新裝.有冇發現,屋企個 衣櫃 似乎唔多夠位?係時候趁開季之際,實踐一下「斷捨離」嘅原則,清一清個衣櫃.其實只要你認真啲睇睇,你個衣櫃之中有好多衣物都係應該放棄嘅,不論你係男士女生,都要留意以下呢個清單!
如果你屋企有養貓貓狗狗等毛孩做寵物,咁你就要特別注意家居衛生同收納方案.家居衛生情況,會直接影響寵物同家人嘅健康,而佢哋毛髮嘅處理亦往往係一件煩惱事.另外,點樣收納寵物嘅食物,玩具,用品等,可以令 寵物家居 保持整潔?大家一齊嚟研究下!
玩具,絕對唔係小朋友嘅專利.今時今日,好多大朋友(尤其係大男孩)都會買玩具,例如高達模型,超人Figure,動漫公仔等等,而且仲會買到一屋都係!屋企咁多 模型 Figure 玩具 ,到底應該點樣收藏同保養,先可以令佢哋歷久如新呢?以下係一啲玩具保養重點,玩具迷不可不知!
香港寸金尺土, 蝸居 處處,已經係香港人面對最嚴重嘅民生問題.當大家身處喺自己空間有限嘅家居之中,除咗設法善用空間,做好收納之外,仲有乜嘢方法可以增加室內嘅空間感,以及用盡每一寸地方呢?今次Boxful請來The Editors Company嘅室內設計專家,教大家幾招!
近期天氣潮濕,大家在收納換季衣物同家居雜物之時,有冇注意埋 防潮 措施呢?好多時我哋就咁將衣物雜物放入膠箱,然後就咁塞上櫃頂,床底,忽略咗要配合埋防潮用品,結果日後開箱之際就悔恨太遲,分分鐘發咗霉都唔知!所以Boxful提提大家, 防潮 工夫不可忽視,只要認識以下5大吸濕法寶,就唔使再怕物品發霉!
所謂「三歲定八十」,好多習慣都係自小培養出來.有啲父母發覺仔女大個咗之後,唔願意 執屋 ,從不收拾房間家居,甚至有啲唔好嘅個人生活習慣,都係因為錯過咗自小培養嘅先機.如果你仔女仲細,咁就要好好掌握關鍵期,早日教導佢哋自行收拾嘅好習慣.
香港嘅春季真係潮濕到一個點,又係時候去搜羅啲 防潮吸濕 用品,等家居嘅收納品可以保持乾爽,唔使搞到發霉.但係,大家有冇發覺,市面上啲吸濕防潮用品其實都幾貴下,走去買一堆吸濕盒,活性炭,防潮珠咁,居然都要幾百蚊找數!其實,有啲既環保又慳錢嘅代替品,一樣可以幫你防潮吸濕!等Boxful為大家介紹番:
每逢我哋要執拾家居,收納雜物,存貨入迷你倉等,又或者搬屋,搬廠,搬寫字樓,總會利用到紙箱或膠箱.當中,膠製嘅儲物箱比紙箱更實用,因為可以重覆使用,便於清潔,同時又可防水防塵,實在係收納首選,成為咗家居用品店嘅熱賣產品.Boxful一次過為大家比較下市面上出售嘅 儲物膠箱 ,睇下邊款適合你需求.


text:
大家唔好以為淨係民間商家佬先至會搵笨喎,官方大寶號其實同樣蠱蠱惑惑.即係咁,名義上係職位空缺,實際上有職位冇空缺,就好似龜苓膏有龜冇苓.唔明?咁就要講古仔嘞.
話說環保署透過勞工處刊登招聘廣告,講明有職位空缺,聘請月薪三萬二千元嘅行政經理.有一位賴小姐,報名應徵啦,經過勞工處安排,仲預約咗面試添.點不知,奇怪嘅事情發生嘞,賴小姐忽然收到環保署職員電話,話原本嘅面試取消咗喎.更加奇怪嘅係,招聘廣告即日刪除!
據賴小姐所講,環保署係連佢嘅履歷都未睇過嘅,即係話署方根本唔知道應徵者有幾多斤両.到底發生乜嘢事呢?面試點解取消呢?廣告點解刪除呢?唔使出動神探伽利略都可以推論得出一個好有嫌疑嘅陰謀,所謂招聘廣告係假嘅,環保署根本一早有內定人選,賴小姐上咗當,幫人做咗一齣戲.呢嗱嗱嗱,呢啲就係鼎鼎大名嘅黑箱作業嘞,亦係香港官場習以為常嘅私相授受,自己人益自己人.
明白冇?環保署嘅職位空缺,就好似全無土茯苓成分嘅龜苓膏咁,只有職位,並無空缺.
講到自己人益自己人咯喎,功夫茶仲有一個古仔可以提供.深水埗民政事務處有一名月薪大約一萬元嘅二級工人,竟然可以做兼職做足十九年,兼任時薪三十四元嘅助理社區幹事,長期兩份人工.難得民政總署夠坦白,佢哋一方面表示,員工兼職有效期一般只係六個月,另一方面又承認,的確有人兼職長達十九年.規矩係六個月,實際係十九年,一個咁匪夷所思嘅古怪現象應該點樣解釋呢?民政總署梗係唔肯講啦,不如又由功夫茶扮一扮神探,邏輯推論一下:嗯……嗰個二級工人肯定係好有人緣嘅,尤其深得上司愛戴,而佢嘅上司又係好有人品嘅,非常痛錫下屬,姣婆遇着脂粉客,相親相愛十九年!
唉,長期兼職呢家嘢其實可大可小,大家睇睇平日撞到鬼哭神號嘅奪命車禍吖,十之八九係因為司機過度疲勞,有人身兼兩職,有人身兼三職,鐵人都會瞌眼瞓啦!
弊弊弊,家陣連曾蔭權都有兼職,撈埋禁毒專員嗰瓣,會唔會過度疲勞瞌眼瞓㗎?記住喎,撞板好喇,唔好撞車!


text:
[靈異] [愛情] [我同條女敦倫外傳]我屋企養左隻女鬼...: 悔恨當初(上)
「唉,講起呢樣野真係一言難盡,我唔配做佢阿媽,我好後悔以前對佢咁差.」
呢啲係咪就係所謂失去左先識得珍惜,但已經太遲.
「嗯,你慢慢講唔洗急.」
「其實阿盈真係好好,佢好乖女好孝順,我地成日對佢發脾氣但都冇反駁過我地,反而仲會自己拎錢同佢老豆睇醫生.」
「我之所以成日拎阿盈出氣…都係因為個死佬係出面搞三搞四,我自認自己係一個小女人,就算佢係出面搞三搞四我都由佢,我好愛佢.」
真係睇唔出伯母上左年紀原來都仲係個痴情嘅女人.
「但因為咁我成日同佢嘈,我成日好嬲好燥,雖然係咁但我仍然乜都聽佢枝笛,佢鬧阿盈打阿盈屈阿盈我都會配合佢一齊鬧佢.」
「加上我嗰陣的確好燥冇地方宣泄所以亦都係一個好好嘅渠道間接宣泄落佢度,我以為咁樣個死佬會因為我同佢同聲同氣會覺得佢同夾而重新愛返我唔再係出面搞三搞四.」
「直到阿盈死左,佢同我搬左去第二度住,話呢度係凶宅唔想見到污糟野,佢一啲感情都冇,個女死左佢可以當一啲事都冇發生.」
「可能佢都知自己對個女有幾衰,做左幾多虧心事,所以即刻搬走,驚個女變成鬼搵佢尋仇.」
「但我都冇理咁多,我覺得個死佬肯同我一齊走一定會重新愛返我,然後我就割愛地離開左呢個住左咁多年嘅地方.」
「走之後佢變本加厲覺得我冇威嚇地更加密出去搞三搞四,仲經常發脾氣,佢冇左個女出氣就成日搵我出氣,打我鬧我屈我,同當年佢對個女嘅情況一樣,我嗰陣終於明阿盈以前係有幾難受.」
「然後有一次佢竟然仲偷偷地帶左個女人上屋企搞野,我咁啱返到屋企當場斷正,之後就同佢嘈左場大交,佢同我離婚跟住就趕走埋我,跟住我再係出面租左個細單位住.」
「我嗰陣真係好心痛,自己個乖女俾自己害死左,老公又走埋,我好後悔以前對個女咁衰,所以先會搞到有今時今日呢個局面出現.」
「我依家真係乜野都冇晒,我真係好掛住我個乖女,好想佢依家仲會係度陪住我.」
「但可能呢啲都係我嘅報應,上天賜我一個乖女俾我一手摧毀左,作為阿媽我真係唔應該咁樣對個女,係個天注定我下半世要孤獨終老,對唔住阿盈…嗚嗚.」
未幾伯母講下講下就流下眼淚,係悔疚嘅眼淚.
果然家家有本難念的經,原來伯母對阿盈咁差都係迫於佢對佢老公嘅愛,就只係為守住兩人之間嘅愛,係變質的愛,但就好自私地放棄左阿盈,最後一個錯嘅選擇令自己一無所有.
「嗚嗚…但你知唔知我係學校俾人恰係有幾辛苦,每次返到黎屋企同你地講我俾人恰好辛苦你地就只會話我冇做好自己本分所以先俾人整蠱,話人地邊會冇啦啦恰我,屈我話一定係我做得壞事多先咁樣俾人玩.」
阿盈聽完後不斷流下眼淚然後就發表佢以前俾人恰嘅感受,睇到佢嘅眼神好絕望咁,感覺就算知道佢依家好慘但好似依然仲好憎伯母,但我知道其實阿盈內心其實都好掛住佢阿媽.
「仲有一次係學校我俾成班女仔圍住推撞我,我情急下想離開現場所以大力推開左個女仔走左,佢跌左落地下隻手瘀左.」
「然後佢地就同miss講跟住就去左搵你地,個miss話我打傷人,成班女仔可以做證,我不斷解釋話件事唔係咁,但你地只係叫我收聲一口咬定就係我錯,你地信晒佢地啲大話.」
「返到去仲打左我一身,仲爆晒粗咁鬧我做乜打人搞到要見家長,話我做左壞事就要受到懲罰.」
「我真係好難受,好無辜,我係受害者,但全世界就只係覺得我錯,仲要受到懲罰,你嗰陣做過啲乜野黎,就只係識得配合老豆一齊打我屈我,今時今日嘅後果係你自己攞黎.」
阿盈發表左一堆以前係中學難堪嘅事跡,同埋充斥住一股恨意,而嗰陣我應該咁啱未落堂所以唔知佢發生左呢件事.
「原來係因為咁所以你先對阿盈咁差,依家大致清楚左件事嘅背後.」
「係呢,我聽佢以前講話佢成日係學校俾人恰但返到屋企你地仲屈佢打佢,係咪有啲咁嘅事?」
然後我隨即代阿盈問伯母,想俾佢親耳聽到伯母嘅解釋.
「係…係有啲咁嘅事,其實嗰陣我都知佢真係係學校俾人恰,試問本身咁乖又唔多出聲嘅女仔又點會主動去搞人做壞事.」
「不過都係我衰,係我仆街,我為左想得到佢老豆嘅愛就算知道件事唔係咁我都照配合佢打鬧阿盈,同埋將一切都發洩晒落佢度,我真係好後悔…」
「嗚嗚…」
阿盈聽完後冇講野將視線移向側邊繼續落淚.
「佢又真係幾乖架,平時好靜咁坐係個位度睇書做功課,小息都好少離開個位,絕少同人有交流,同我一樣都係邊緣人.」
「所以佢絕對係唔會係學校做壞事去搞人,反而係其他人覺得佢怪異好恰就過黎玩下佢恰下佢,久而久之就越玩越過份,所以你以前真係誤會左佢,班女仔做證係夾埋一齊屈佢.」
「嗚嗚…乖女…我真係對你唔住,係我搞到你咁辛苦咁難受,我真係唔配做你阿媽,我寧願死嗰個係我而唔係你,你咁乖咁叻女真係唔應該咁早就離開左呢個世界.」
伯母知道以前件事嘅實情後,不斷自言自語怪責自己.


text:
(成姓名字大全)提供:姓成的名字,起名字姓成免费在线起名查询服务,姓成起名取名大全(www.4qx.net)提供的名字皆充分考虑了名字的音,行,义,数理五行,相关内容采编自《宝宝免费取名大全》《周易免费取名网站》《免费起名大师》等软件典籍.
成云冉 成娟平 成忠丽 成莲英 成兆雪 成雨雪 成程颖 成柳婵 成梨媛 成涌燕 成怡静 成韵洁 成汝萍 成璐瑶 成芷玥 成雨红 成怀英 成家琳 成春梅 成娟花 成树文 成月红 成彦丽 成晓琴 成静玉 成妍祺 成文颖 成妍彤 成师婧 成伟倩 成
分类:成姓女孩起名
成瑶林 成倩旋 成爱梅 成书娟 成泓莉 成淑琴 成加琳 成怡燃 成树英 成泽英 成笼茹 成佳玲 成诗媛 成其芳 成华芳 成雪娟 成佳玥 成洋雪 成倩佳 成雪花 成肖燕 成燕云 成冰茹 成飞婷 成玥茵 成涵玥 成永颖 成鲲玲 成培芬 成焕霞 成
分类:成姓女孩起名
成文瑶 成海洁 成蓉 成慧琴 成兰蓉 成靖文 成希悦 成宝梅 成婧妍 成丹蓉 成玺婷 成新玲 成靖媛 成世娟 成慎玲 成婧泽 成凡婷 成安怡 成圆媛 成静玲 成爱洁 成沁媛 成建美 成淑琳 成均瑶 成淇玉 成美琴 成婧杰 成文婧 成凯文 成糊
分类:成姓女孩起名
成燕娜 成曼琳 成怡杉 成妍 成日娜 成骏婷 成钦梅 成红莹 成晗颖 成天怡 成谏冉 成艺颖 成莸琴 成珍倩 成舒怡 成翠丽 成尚怡 成亚冉 成玉文 成政洁 成远美 成远花 成姝婵 成石英 成玥桐 成浩莹 成琴芳 成丽燕 成怡禧 成雅芳 成琳
分类:成姓女孩起名
成冰洁 成小花 成多艳 成师玉 成占美 成霏茹 成十燕 成学芳 成清艳 成妍优 成燕玲 成燕春 成心瑶 成忠红 成雪莹 成娜娜 成莉亚 成卓妍 成莲花 成妍霓 成芙瑶 成存英 成映琳 成少英 成钟萍 成兴怡 成瑛 成熙文 成舒芳 成晓颖 成英
分类:成姓女孩起名
成小娜 成俊媛 成莉琨 成晔琳 成娅舒 成瑛彤 成雪琴 成筱燕 成家文 成罗英 成焕英 成嘉琼 成玉艳 成淑梅 成祝梅 成澄瑶 成泽玲 成燕芬 成春艳 成白雪 成佳玉 成冬文 成瑞雪 成梦瑶 成熙怡 成郗怡 成之玲 成琴卫 成国红 成桂玲 成
分类:成姓女孩起名
成偲颖 成榆婷 成月婷 成玥琳 成立婷 成霞 成思洁 成肖红 成永莉 成莹芝 成元英 成蓉熔 成钰娥 成菊红 成希妍 成璐瑶 成映梅 成楚梅 成黎萍 成慧蓉 成淑霞 成桐瑶 成兆美 成素蓉 成雅丽 成遗婷 成倩婷 成媛月 成爱萍 成佩琳 成怡
分类:成姓女孩起名
成颖裴 成贤萍 成润琳 成司媛 成文萍 成琳文 成如英 成书霞 成嘉颖 成婉怡 成协洁 成秋艳 成习文 成炜怡 成铁红 成玟瑶 成妍婵 成灵丽 成兰娥 成欣怡 成世琼 成悦含 成佳莹 成怡越 成忆梅 成韵洁 成嫣 成薪莉 成林萍 成晓娟 成艳
分类:成姓女孩起名
成祥龙 成俊峻 成豪楠 成成彦 成宇航 成伟 成万 成念叙 成炫回 成文迅 成泓佚 成明珠 成章辉 成欢飘 成森栋 成兆轩 成已菁 成志先 成小敏 成思淇 成若萁 成沂轩 成京伦 成大凤 成东升 成庆和 成玉磊 成明建 成晓 成语欣 成金铠 成
分类:成姓男孩起名
成卓群 成胤燃 成靖萱 成嘉滢 成愉 成晓凡 成树楼 成延增 成云双 成吉迅 成椁 成昕仪 成敏涛 成育冕 成咏淇 成睿烊 成魁 成国力 成南 成博渊 成加林 成宁夏 成佳林 成凌霄 成孝昆 成濠 成语夏 成旺 成斌 成夕纯 成耀尘 成德平 成学
分类:成姓男孩起名


text:
法蘭連接
友誠管業,以品質求發展,以口碑做市場
全國服務熱線13703173800
- 環氧云鐵防腐鋼管應用領域:鋼結構支柱工程
連接方式:法蘭連接
- 鋼管內防腐水泥砂漿外三油兩布應用領域:污水處理工程
連接方式:法蘭連接
- 聚乙烯復合鋼管應用領域:煤礦管道工程
連接方式:法蘭連接
- 煤安證礦用涂塑鋼管應用領域:煤礦管道工程
連接方式:法蘭連接
- 井下通風涂塑鋼管應用領域:煤礦管道工程
連接方式:法蘭連接
- 煤礦用涂塑復合鋼管應用領域:煤礦管道工程
連接方式:法蘭連接
- 6米長螺旋管應用領域:煤礦管道工程
連接方式:法蘭連接
- 100毫米涂塑鋼管應用領域:消防管道工程
連接方式:法蘭連接
- 礦用涂塑復合鋼管應用領域:煤礦管道工程
連接方式:法蘭連接
- 鋼結構支柱螺旋鋼管應用領域:鋼結構支柱工程
連接方式:法蘭連接
- 鋼套鋼蒸汽保溫管多少錢應用領域:熱力管道工程
連接方式:法蘭連接
- 消防涂塑管廠家多少錢應用領域:消防管道工程
連接方式:法蘭連接
- 國標螺旋鋼管應用領域:煤礦管道工程
連接方式:法蘭連接
- 螺旋鋼管防腐廠家應用領域:給排水管道工程
連接方式:法蘭連接
- 內外雙抗涂塑復合鋼管應用領域:煤礦管道工程
連接方式:法蘭連接


text:
首長級薪級表 第1點
($150,950 - $165,200)
總薪級表 第10至27點
($24,070 - $55,995)
入面人事好複雜
管下面d郵差同郵務員好難
個個都十幾廿年年資 其實operational野好多都自動波 但係就中意玩新人
專登留d屎比ACPII食
管太嚴或太鬆 都可以招惹更多投訴
有親投訴 無論2蚊一封信 定係廿分鐘排隊時間之類
次次都要落case 寫investigation on file
投訴一多 就做死人
為左唔搞咁多formalities 佢地好興自己俾錢私了算 無論acpii定係郵務員
下下自己俾一百幾十 帶錢番工好慘
當你管得好 少投訴 就硬塞d無謂project你做 又唔係幫到賺錢 夾埋d投訴一齊做就長期OT 好多人都八點幾先收工
有d位仲要出去巡局 一個新人要管十間局 有遠有近 去親都冇半日
另外新人要管成三十幾位下屬 好demanding
去到派遞局就一人管百幾人 白卡又有 傷殘又有 sick leave abuse又有 好誇張
愈低級 愈唔搏升 愈惡
郵局文化唔會容許新人存在
要求你一埋位就識哂d野
好似要睇PO guide同departmental rules
期望你星期六日自願性OT
無咩上司有耐性教人
郁d就威脅寫花人appraisal 影響人搵工
所以上司係比下屬更難頂
郵政既management grade係嚴重人手不足 同樣係政府部門三四個人做既野 就谷哂去一個人做
好多人做到精神同身體有問題 做左十幾年都要quit
新人未過probationary period走成44%人
剩低果d都會遲下走 搵夠走又好 身體有事走又好 真係升天走左又好
有志之士唔好因為考唔到其他Officer grade就入黎做 流失率好高架 做過就知


text:
下畫在銅鑼灣,又未到見客時間,於是走去食午餐.
想試下新野,其實有間係景隆街既壽司店我都想去既,新開,價錢又唔貴,係翠華隔離,又無人,不過最大疑點係無人,所以最後都係無去.
去左呢一間:
Japanese Curry Shop BEE!
呢間我都有無數咁多次過門而不入,因為覺得佢既食物無乜特色,但呢次見佢無人,門口又好香下,於是就試下啦,下畫係銅鑼灣五十零蚊一個午餐包湯包咖啡仲想點!
入到去,馬上好似去左日本,除了裝修似日本既地道餐廳之外,連服務員都唔係香港人,好特別.
我選擇左親子飯,即係雞肉蛋飯,貪佢無骨,呢間日本餐廳環境都唔錯,都好有日本 feel 下:
大家睇下圖中既服務員,佢係乜人?我都唔知了,只知道佢唔係日本人,而且佢其他同事都唔係講廣東話,我諗佢係泰國人,又或者菲律賓人.
先黎前菜,好好味下:
甜蘿蔔再加瓜,簡簡單單,都已經係好好既前菜了!
再整多舊凍豆腐你嘆下,好特別,口感好好:
湯亦唔錯,雖然都係麵豉湯,但佢既味道好特別,同一般既絕對唔同,好鮮味呀!仲有舊豆卜咁既物體,都好好味!
到主菜親子飯了,反而一般,但都可以接受;起碼係日本米,雞肉超香,但我嫌佢汁唔夠;話得係親子飯,梗係比細路仔食啦,細路仔食飯最鐘意撈汁,所以親子飯一定要多汁,如果 D 蛋可以整得無咁熟就好了,咁蛋黃可以流落去碗飯度,一定香死了!
你睇 D 珍珠米幾圓!有 D 日本餐廳叫飯俾絲苖米,真係當人地傻既;十年前就得,而家 D 人一睇下次都唔會再去啦!
呢間餐廳好實際,用既料我相信都唔平:
餐後既咖啡都唔錯,嘆下咖啡,閑坐一下,都好開心!
食飯,一個人有一個人既快樂,兩個人又有兩個人既快樂,一班人又有一班人既快樂喎!總之食飯就係好快樂!
又想起一些一百磅仲嫌自己肥既女孩子,係咁節食,我覺得情緒都會好受影響下,無野食,人又唔開心,又無心機,減完亦唔知為乜;其實以相學黎講,有肉既人係會有福氣,以前皇帝都鐘意超肥既楊貴妃啦!
辛苦搵黎志在食,所以人都係要食好D,咁樣先至有心機去搵錢!
Japanese Curry Shop BEE
地址:銅鑼灣謝菲道(總統商場對面)
必食推介:親子飯
平均消費:每人六十元
分數:* * *(可以一去)
(分數指南:以六粒星最好,無星最差.)
無星:一生不去
一粒星:被迫才去
兩粒星:免費才去
三粒星:可以一去
四粒星:一定要去
五粒星:特登都去
六粒星:一生必去


text:
我係香港最後一個冇打針嘅人: 三/翻版林明禎?
「砰!砰!砰!」半睡半醒之間我聽到有人好大力咁敲打監倉嘅門,然後好粗暴咁打開.
「喂,即刻同我起身!我地要轉移還押地方,限你十分鐘之內同我準備好,著埋呢套衫!」一把粗獷嘅男聲係我頭頂到大聲吆喝,我睜開雙眼見到一個我從未見過嘅獄卒拎著枝警棍想向我打落來咁,我即刻坐起身用手護著頭講:「Sorry sir,係嘅即刻準備!」佢聽到之後就頭也不回咁離開咗我嘅監倉.
我喺到住咗差唔多一年都未見過呢個獄卒,同埋做咩無啦啦要去第二個地方,先前都冇聽我個律師講過,唔通有啲咩事發生咗?不過算啦我都冇得簡,佢話去第二度咪第二度囉,去邊都一樣.
好快咁梳洗完同著咗果套普通嘅出街衫之後,嗰個粗暴嘅獄卒又好暴力咁打開我度門,幫我帶上手扣,然後我就跟著佢離開咗我留咗差唔多一年嘅「家」.
出到去出面,我諗應該仲係零晨大約4,5點嘅時份,個天啱啱開始光,監獄門口停咗一架黑色嘅甲蟲車,車上面嘅人見到我地出來,就打開車門,我見到車入面坐著一個個樣好似林明禎嘅女人,大約29到30歲著住一套比較casual嘅黑色女軍裝,下身配一條長到大脾中間好貼身嘅西裙,套衫雖然冇露啲咩出來但係好貼身所以突顯到佢嘅玲瓏浮凸,我估應該有32C,再加埋對長腿同黑色斗零踭…佢嘅身材比起真正嘅林明楨都仲差啲不過個樣真係好甜美,佢著呢套衫我都已經覺得好正.正當我好猥瑣咁望著佢對…眼嘅時候,佢望著我嘅眼神帶著不屑,行落車同帶我來嗰個獄卒講:「饋hi嗯hi益智軒?(佢係唔係易梓軒?)」我知道大家睇唔明佢講緊咩所以加番個翻譯版俾大家.
譚仔姐姐版嘅林明禎?呢個組合我可以!同埋我成世仔都係第一次聽人叫我做益智軒,madam又幾風趣喎.獄卒答佢:「Yes madam!」之後翻版林明禎就用眼神示意佢可以帶我上車.我上到車之後,翻版林明禎就坐咗係我嘅右邊.突然我眼前一黑,原來個獄卒仲用咗一個黑布袋笠著我個頭.我聽到車門閂埋嘅聲音,然後翻版林明禎就用普通話同司機講:「去A389.」哇,佢地連地名都變埋做代碼咁神秘嘅.
開咗車之後,我坐坐下開始覺得有啲眼瞓就瞓著咗,迷糊之間我感覺到架車停低咗,翻版林明禎開車門出咗去,過咗一陣佢就番番入車到,但係今次仲多咗一個人坐咗係我左邊,呢個人相當大份,我感覺到我嘅大脾完全掂著佢嘅大脾,應該係一個男人來.翻版林明禎同司機講:「去口岸.」口岸?咩口岸?我剩係識得羅湖口岸炸喎.唔係咁大整蠱下嘛?我番咗大陸嘅話咪連渣都冇得剩?
但係呢個時候我只係階下囚,手又俾人扣著,頭又俾人遮埋,仲可以做啲咩,唉去就去,最多咪死,死咗嘅話阿嘉就會好快忘記我…
又坐咗唔知幾耐車,架車又停咗,翻版林明禎就同我講:「下車!」佢依家直頭連廣東話都懶得講直接講普通話.之後佢一手除咗我嘅黑布袋,一陣刺眼嘅陽光令我下意識合埋對眼,原來坐坐下依家已經係朝早.架車停咗係一個油站入面,我諗係要入油再去口岸,我擰去左邊見到坐係我隔來係一個大約60歲嘅男人,佢著住一套厚重嘅鴨屎綠軍裝,戴著黑色口罩,身形有啲臃腫,怪唔之得我覺得咁迫啦.
出奇地佢地又俾我呢個犯人行出來,我落咗車之後翻版林明禎用一塊黑布遮著我對手扣,然後捉著隻手扣中間嘅鐵鏈嘅位置扯我入油站隔來果間冇咩人嘅cafe.咦?嗰個男人冇落車同我地一齊來嘅?算啦佢唔來仲好.翻版林明禎扯咗我去最角落嘅位到坐底,然後同我講:「你在這裡坐著不要跑,你的手銬上有定位追蹤和遙距炸藥裝置,不想死就給我坐著.」之後佢就入咗cafe嘅廁所.
痴線架咩我又唔係啲咩殺人犯,有冇必要用啲咁嘅手扣呀…間cafe除咗我之外得小貓一兩隻,不過因為我有塊布遮著咗副手扣所以啲人都冇特別留意我,個女店主係counter後面拎著杯水行出來放係我枱面,同我講想叫啲咩就隨時叫佢.呢個時候我有一個大膽嘅諗法…
我同佢講:「唔好意思…我咁啱冇帶電話係身,呢到有冇得借電話打?」
佢面有難色咁望著我話:「先生,唔好意思呀我地店冇電話借架.出面有個電話亭,你不如出去打?」
拍廣告咩依家…仲電話亭,而且我離開咗個位仲得了嘅,未行到去個電話亭我已經爆炸死咗啦.要講啲咩令佢肯借佢部電話俾我呢…
「我…我約咗我婆婆來cafe附近但係我等咗好耐佢都冇出現,我又唔記得帶電話出來,我係好遠出來揾佢架所以冇時間再番去拎啦,同埋我身上面冇散紙打電話.唔該你呀,我好擔心我婆婆呀.」
「咁呀…一係我借啲散紙俾你啦?」
見佢仲咁好心想借散紙俾我佢真係幾好人,不過我要嘅係電話唔係散紙.我大力摵咗自己大脾一下,痛到眼水都差啲標出來.我用呢個楚楚可憐嘅樣望著佢講:「我婆婆成90歲人,仲有少少老人痴呆,如果佢有啲咩事我真係唔知點算,由細到大我同婆婆相依為命,我結咗婚先搬出來住,如果佢有啲咩三長兩短,我…」
店主姐姐見我講到眼水都就標埋出來,就話:「先生你冷靜啲先,我借我部電話俾你啦好冇?」講完佢就走番去counter後面拎咗佢個電話俾我.其實全程我都一直望著廁所度門幾時會開,佢一出來我就扮唔知個店主姐姐做緊啲咩咁就冇事.
我揭開咗少少塊黑布露咗半隻右手出來接著佢部電話,拎咗之後手都震埋,好驚下一秒俾人斷正佢即刻就隊冧我,不過都冇得諗咁多.我拎著部電話諗都冇諗就禁咗幾個數字之後停咗.係阿嘉嘅電話號碼…我仲打俾佢做咩…
我刪咗嗰幾個數字準備打俾我阿媽嘅時候,廁所度門突然打開,我即刻好似拎著個燒熱咗嘅鐵球咁拋番部電話俾店主姐姐,然後同佢講:「唔洗啦唔該!」佢一臉疑惑咁望著我,我用眼神示意佢行開,佢睇到之後就行開咗.死啦唔知翻版林明禎有冇見到呢…


text:
我的數碼暴龍世界(二)
嗰陣個世界又被Pokemon摧毀過一段時間,應該就係佢出動畫之後再出埋Gameboy 帶個期.
又係分哂派別,紅,藍,綠,黃版,我當然又沉淪埋一份(個陣仲發生咗一件趣事,將來有機會再講.)但重點係無耐,BANDAI都唔執輸再出咗隻「數碼暴龍世界1」係PS1平台.
故事內容就係主角(即係你)被召喚去拯救被病毒入侵嘅數碼世界.你就同你嘅朋友(亞古獸/加布獸)開始冒險旅程.
好有趣嘅係佢同以前玩暴龍機一樣你都係全天侯照顧佢起居飲食,同時間你亦要係數碼世界到周圍走.
除咗好似古惑仔咁,見廢柴就恰,見勁人就縮之外,仲要幫啲無咗你佢地就會迷失人生方向嘅數碼獸朋友.
(例如:無你就一世都鑽唔到地嘅鑽地獸;無你就一世都會迷失自己嘅火焰獸;無你就一世都會訓係條街嘅獨角馬獸;無你就一世都搵唔到自己祖先係乜水嘅獅子獸;無你就一世都搵唔到朋友嘅比丘獸……)
基本上如你唔出現,佢地只會係數碼世界嘅廢青,乜都唔識做.不過話哂都係救世主,呢啲門面嘢點都要做架.
除咗你所認識嘅數碼獸立體化之外,佢地嘅數碼暴龍世界觀亦都出現呢係個遊戲入面,例如:
肉係地下種出黎;怪獸們所屬嘅地方都會分哂,雪人獸就一定係冰封聖域,奧加獸就只會係大山谷;火屬嘅怪去到濕嘅地區就會變弱;你就唔屬於數碼世界,所以你亦唔會感到累到肚餓;佢地要安排啲雜魚角色,因此會出現一啲變種嘅數碼獸,冰亞古獸,黑加布獸等等.
咁當然玩得暴龍,一定係玩進化.
同以前暴龍機一樣,必須到達到某種進化條件先至可以成為某隻獸:亞古獸要攻,防,速,智都要達到100以上,無任何失誤先至可以成為暴龍獸.
不過呢隻有樣特別之處,就係佢係可以食道具進化.
食粒金香蕉就會變成悟空獸,不過食道具進化就自然差啲架啦.
當時可以係佢地嘅世界到周圍走,可以透切咁去了解哂成個數碼暴龍世界真係一樣好過癮嘅事.不過當時PS1未係咁多人有,所以唔係個個小朋友都可以拎住自己張卡去人地到玩BATTLE.
對比起Pokemon Gameboy年代,數碼暴龍世界已經係比唔上佢.不過動畫好快就再次將數碼暴龍炒起!
八神太一,亞古獸,被選中嘅細路,令人熱血嘅進化音樂就係我個小學六年班生涯到不斷咁巡迴.
直到中學生時代,我就無再望過佢地.
可能個陣青春期淨係想識女仔,又或者電視入面個班主角已經唔再係我認識嘅數碼獸.
「乜鳩嘢機甲進化呀?有呢啲嘢嘅咩?」
熱情就隨住我嘅年紀慢慢消失.
直到手遊時代出現,我時不時都會留意下幾時出返隻數碼暴龍GAME,結果絕對係令我失望.
下集,我會講「Digimon LinkZ 」同「PS vita 數碼暴龍 next order」 玩後感.


text:
原來寫嘢真係要持續寫先有動力,停一停,咁就停咗成個月⋯ 其實本來好多嘢想寫,因為呢一個月嘅變化非常大,但係有一日冇寫嘢之後,第二日要寫嘅嘢就多好多,跟住procrastinate多幾日之後,就好似便秘咁,太多嘢塞住咗,搞唔掂⋯ 我決定簡簡單單寫幾句,開返個引擎: 一個大市周期入邊,見底之後嘅階段叫做「希望階段」,係成個周期賺錢最快最急嘅階段,股價嘅升幅主要來自估值提升,而當時嘅盈利仍然係下跌(即係E跌10%,但係PE升40%,股價升30%).
每個人嘅人生中通常會出現幾次超級大趨勢,只要捉得住一兩個,基本上就已經可以上岸,例如上一輩喺香港經濟起飛當中買咗樓,QE時代買入錢嘅相反資產(美股,香港樓),虛擬貨幣未普及前已經有conviction等,所以唔好將時間同精力,追逐短期可見的回報,從而忽視真正改變命運嘅大趨勢 對於近排股市大跌,無論輸得少或者輸得多嘅投資者,大部份人嘅諗法係希望把握今次機會,喺低位買入優質資產,追番之前失去嘅回報,但係要小心你心目中嘅「優質資產」未必係新世界嘅「優質資產」(例如2020年出無限QE,俾你捉到大市低位,但若果買咗防守型嘅高息股,而唔係具幻想空間嘅增長股或crypto,回報會爭好遠,因為當時嘅底層邏輯係超低利息同放水,你心目中嘅優質股,未必係市場認可嘅優質) 現時好多現象都只係表徵,我哋需要做嘅係理解底層嘅邏輯,由於底層嘅邏輯未一面倒被大部份人認可,舊思維同新思維嘅投資者會導致表徵會出現好大嘅波動性: 以石油同日圓為例,用舊嘅底層邏輯,你可以畫一條30年嘅trading range,認為石油喺$100已經好貴,日元已經跌到好平(每次去親銀行,銀行職員都叫我買),但另一邊股神巴菲特不停買入油股,投行交易員不斷沽日元,佢哋唔係傻嘅,相信係底層邏輯同市場有所不同(巴菲特覺得石油喺未來唔會比新能源代替,反而比國家更大嘅安全感;投行交易員沽日圓買美金,當中息差搵一部份買埋保險,仍然有套利機會) 講咗咁耐,所謂嘅「新世界底層邏輯」係指乜嘢,下一篇文講,大家不妨討論下覺得成個世界喺未來有乜嘢結構性嘅改變! (續上篇) 透過觀察唔同國家嘅行動(例如沙地阿拉伯考慮用人民幣買石油,印度用七折買俄羅斯石油等),市場價格走勢(例如俄羅斯盧布對歐元大跌之後破新高,增長股同優質股一齊破底等),大資金嘅部署(例如巴菲特2/3你嘅新投資都係石油相關),我嘗試判斷佢哋背後嘅底層邏輯: 1)美債認受性(可能被削弱,導致其他資產地位提升) 喺Bretton Wood II嘅制度入邊,美債理論上係最安全嘅資產,金融教科書都將佢定義為risk free asset,當中嘅risk free rate構成左大部份金融估值模型嘅基礎.
Marvel入面嘅奇異博士係弩飛好鍾意嘅角色,佢可以睇到未來會發生嘅不同可能性,而每次我做完重大嘅投資決定之後,都會思考平衡時空嘅自己會否比現實做得好還是差:做得唔好嘅會諗吓操作上有咩改善空間,做得好嘅會考慮當中有幾多係運氣成份,因為長遠始終「贏幾盡係睇運氣,輸幾少係睇知識」 話說三月中18000點嘅時候,中國政府係急跌之後提出五點安撫投資者嘅負面情緒,當時弩飛同個女上緊英文堂,錯過咗最佳入市位,之後我不斷問可以改善嘅地方喺邊度:係冇事先做好準備?定係唔應該1:00上堂?我一直希望嗰日又可以嚟多次,讓我了解我係咪一定會錯過最佳入市位 估唔到上星期五好似時光倒流,重新出現返18000點急劇反彈嘅情況:喺食飯前,科技股開始有異動,當時估計係春江鴨嘅表現,根據《高/低風險入場位》嘅諗法,低位博反彈係應該入高風險嘅股票,所以當時揀咗7226(兩倍科指ETF),而非較安全嘅優質股 我喺收市之前係放咗大部份嘅貨止賺(都超過10%盈利),主因係1)消息面同上一次大致相同,都係上次果五點,2)沽空比率比上次少好多,相信冇乜short squeeze嘅情況,3)H股相對A股較受外國資金嘅影響,所以政策底同市場底嘅關聯性,H股比A股較低,因此寧願揸住早一日買嘅3188/3147,而day trade 7226 最後,我發現係完全準備嘅情況下,投入呢個trade嘅資金相對有限,所以上次lost profit其實都係唔係想像中咁多.
話說上海封城差唔多成個月,好多基金經理掛住周圍搵食物,唔得閒投資股票,嚟緊好似又到北京隨時封城.
Yield curve inversion係市場上公認為最準確嘅熊市leading indicator,分析員普遍認為熊市訊號出現咗之後同大跌市中間仍然有時間差,大家唔使咁緊張住.
由於今年嘅大環境係「高通脹,低增長,利息上升」,所以conviction係持有「價值型高股息」嘅股票尋求保值,但係呢一兩日烏俄大戰,令到市場有劇烈動盪,改變左每類資產嘅risk adjusted return,因此弩飛決定先行減倉止賺,等自己同大市消化完呢個衝擊,再重新部署.
簡單來講,今年最後都係輸幾個%⋯ 其實本來去到十一月中回報都仲係正負零,但由於最後個半月指數都要跌多10%,整體回報跌去負數都係冇辦法⋯幸好,今年年初將一部份資金轉咗去非股票資產,嗰邊嘅升幅都補償到中港股票嘅跌幅,亦都令到中港股票個base細咗,減低左absolute嘅損失.
過去兩個月,港股一直係低位浮浮沉沉,而過往兩個月三次嘅調整,弩飛分別將倉位逐步加上,由六成到八成到而家九成幾,有趣嘅係雖然指數不停向下,但整體嘅PnL一次比一次高(應該贏多咗指數7%),想同大家拆解番背後嘅諗法: 原先諗住若果資金返嚟,通常會先選擇大型優質股,有更加多資金先會流入去中型股/質素普通嘅股票.
回顧第三季:守住了正負零 - 係全球股市持續破頂嘅情況下,第三季嘅港股跌咗一成幾,科指跌咗兩成幾,個別股票更加慘不忍睹⋯幸好大部份時間三成倉,hit and run嘅做法,加上火電股嘅幫助,季結啱啱好守住正負零.
其實當價值股同指數分道揚鑣咁行嘅時候,我一直喺度問,究竟個調整係risk off定係sector rotation.
喺上個星期一嘅文章《最後逃生門?加倉到四成》 提到我入咗唔同行業嘅貨,去感受一下唔同行業龍頭嘅「特斯拉閥」嘅情況.
以下文章獲Blogger「弩飛投資」授權轉載,不代表Market Digest的平台立場.
以下文章獲Blogger「弩飛投資」授權轉載,不代表Market Digest的平台立場.


text:
最近英國有間蛋糕店,訪問咗大約二千名男女,發現當中有一成六女士,願意為一件蛋糕而放棄享受性愛,睇嚟佢哋嘅另一半,真係要好好檢討一下,而嚟自9號會所嘅松松就話:「美食同性愛可以同時享受!」
松松話:「我自細就好為食,只要有嘢食,我就會老竇姓乜都唔記得,阿媽話我小時候好黐身,成日都要阿媽抱住,阿媽抱得耐難免手軟,呢個時候如果交畀其他人抱,我實會喊到唔停到口,所以相當麻煩,後嚟再大個啲開始識得食嘢,喺呢個時候開始一百八十度轉變,只要有人畀嘢我食,我就會跟邊個,就算三唔識七嘅陌生人,只要攞住食物,我就會撲埋去跟佢,我阿媽呢個時候又開始擔心,因為咁易跟人,萬一遇到拐子佬,我就實冇得剩,所以每次一放手,我阿媽就會打醒十二分精神望到我實一實,就因為咁,我至冇被人拐走咋!到咗中學時期,開始生得亭亭玉立,啲男同學唔知點解竟然知道我呢個弱點,所以為咗追我,一日三餐都有人供應,多到食都食唔晒!」
你食咁多唔怕肥咩?松松話:「個天對我真係唔錯,我雖然食咁多嘢,但食極都唔肥,你睇我條腰,十幾年都一樣只有廿三吋,講番用美食嚟討我歡心,記得讀書時男同學全部都係用零食同糖果類,醒目啲嘅同學,就會叫阿媽特別煮啲家鄉菜畀我試吓,所以大江南北嘅家常小菜,我都食過晒咁滯,所以我唔撈呢行,走去做食評家都一定冇問題,但呢啲男朋友我都只係同佢哋拍吓拖,冇進一步發展,直至出嚟做嘢,畀我識到個日本大廚,佢除咗搵到錢又靚仔之外,仲好識得煮嘢食,呢個時候發現會煮出美食嘅男人,係特別性感嘅,每次食完佢煮嘅美食之後都難免以身相許,用我嘅肉體嚟好好咁報答佢,自此,我揀親男朋友都係大廚,希望魚與熊掌兩者兼得!」
年齡:22歲
三圍:34-23-34
撰文:小德
攝影:阿生


text:
惡頂上司 – 5宗罪(你上司中左幾多條?)
搵到一間實力雄厚嘅公司,一個啱心水嘅職位,但遇著一個惡頂上司,都好難有運行,好嘅上司為提攜你,嚴格教育;惡頂上司為㩒低你,嚴格侮辱,呢度講嘅上司除左你阿頭之外,亦包括啲職場老屎忽,嚴格嚟講係可以點你做嘢嘅同事,辦公室入面,人事關係複雜本身分黨分派,已經要小心處理以免犯眾憎,再加個惡頂上司基本上你都應該做唔長,有人會為左份工係自己鍾意嘅,人工又合適,就死頂希望惡頂上司會早過自己離職,結果佢上司依然生龍活虎,穩坐不起,猶如改編自小說嘅電影《穿Prada的惡魔》,自己就鬱到生不如死,倒地不起,應該逆來順受待百忍成金?定東家唔打打西家?本文綜合惡頂上司5宗罪,你睇下你上司中幾多,如果咁不幸中哂,你快啲走,佢好危險.
惡頂上司 – 罪行一:
忌才唔教嘢 出事由你死
通常一個新人剛步入職場,最緊張係自己嘅工作流程係咪配合到公司要求,邊個可以幫到你?就係你上司,但好多惡頂上司忌才,怕你青出於藍,所以好多時教一半唔教不一半,教一半係因為你出事被老細照肺果時用嚟自保,唔教你果半方便推你出嚟孭鑊,「咪教左你囉,人頭豬腦累我俾人鬧」,無恥之餘略顯無辜,人面獸心死有餘辜,通常呢種上司鍾意蠢人,愈蠢愈好,因為你夠聰明你就會知道,忌才嘅人你愈叻愈醒,佢愈唔會俾你表現,隨時試用期都過唔到,仲要受氣,你做埋我果份啦!
惡頂上司罪行二:
平時懶醒 出事冇影
有啲上司恃住年資長,做野唔見多,口水特別多,口頭禪係「有咩問我我咩都遇過」,當你有事請教佢,最後做錯嘢你話佢教嘅,佢表情一定非常驚訝,為保面子飾演一個被誤會嘅同事,佢唔再係老屎忽佢係老戲骨,佢更加會話你知,嘩你攪到咁大獲我都救你唔到,呢句係佢一生中最謙虛嘅說話,你受完耙佢就會滿腹經綸,勉勵你下次小心啲,橫練演技令人動容.
惡頂上司罪行三
領功卸膊快如閃電
惡頂上司領功速度極快,團隊有幾勁,全靠我帶領,常見於銷售團隊,口頭禪係「你做得好好,老闆都讚你,好快升職加人工」,其實你老闆連你係邊個都唔知,有時辛辛苦苦跟個大客,惡頂上司因為想幫你,會同你一齊見,傾得成係因為佢,傾唔成係因為你,可能你呼吸太大聲,或者講嘢無抑揚頓挫,總之衰咗唔關我事,卸膊速度同樣快如閃電,簡直就係職場經典畫面!
惡頂上司罪行四
潛規則當員工福利
公司資源好多時由管理層分配,有人會透過呢個權力,壓榨下屬索取回扣,利益,甚至破壞道德,遇上潛規則上司應該立即舉報,同流合污雖然坐擁較豐富嘅資源,但有如毒品上癮一樣受人控制,你有把柄響佢度,無論工作上定個人仕途上,都逃唔出佢手掌心.
惡頂上司罪行五
言而無信 水之呼吸
惡頂上司講嘢水份極高,信佢一成雙目失明,信佢十足萬事皆空,冇一樣嘢佢講唔出口,亦冇一樣嘢佢做得出手,所以承諾都係拖住拖住,從未實現,但你就為左一個疑幻疑真嘅夢,接受一切公平或不公平嘅對待,當然,亦唔排除佢係講真,但如果一直只聞樓梯響,都係盡快接受現實,搵過一份有發展前景嘅工作,呢類型嘅惡頂上司一般好親切,好識氹人,係名副其實嘅笑面虎,分分鐘害左你你都唔知咩事,屬於玩弄職場高手級別!
對付惡頂上司,一定唔可以孤軍作戰,團結就是力量,用輿論,群眾壓力令惡頂上司收歛,同事間當然要經常食飯聯誼先會有好嘅方法,Kama Delivery貨架上有好多唔同嘅多人美食到會套餐,無論係Lunch Time,Happy Friday定Tea Time都啱食,就算真係無計,食住講下壞話減下壓都好應該丫!
聯絡我們
WhatsApp 查詢/訂購熱線:5188 0757 / 6599 9941
Email:[email protected]
追蹤我們
延伸閱讀
部份圖片出處
*未經許可,以上圖片及文章不得轉載或引用*


text:
1. 自己畫嘅圖
好多時教科書嘅圖並唔係最啱使.要解決呢個方法除咗可以上網搵合適嘅圖(尤其是maps果d)之外,亦可以考慮吓自己用人手/電腦畫.有d人可能覺得咁樣好浪費時間,但我自己就認為可以深化自己記憶之餘,都可以當係娛樂嘅一種
2. 用table去表達d pts/ 比較兩樣野
有買我notes嘅都知道我自己好鐘意用table😂我覺得咁樣表達會好清晰!另外,加番d 適當嘅aspects就會更加清楚!所有野會一目了然,非常方便溫書呀😍
3. 寫past paper remarks/ modify d marking schemes
大家有買dse geog paper黎睇都知道eaa d marking schemes有幾hea😂尤其是essay😑但essay正正就係分高下嘅地方!所以,大家應該好好研究吓佢畀果d大pts,然後自己可以加番d examples落去~如果自己知道d pts點樣elab,就可以喺notes省略呢part
4. 加入common misconceptions嘅部分
雖然大家其實就咁睇d common misconceptions覺得咁簡單,自己一定唔會中伏咁,但身經百戰嘅我可以話畀大家聽你去到考試嘅時候一係就突然唔記得咗個伏位,一係就緊張到撈亂曬d concepts😢為咗避免自己失分,應該喺notes加入呢一part,等自己每次睇嘅時候都可以remind吓自己!長久下去就容易變為long-term memory~
5. 寫低d題目嘅伏位
呢個同pt 4嘅分別在於前者針對geog concepts上嘅混淆,而後者就針對番不同題型上答法嘅混淆.Geog呢科應該同樣著重concepts+答題嘅approach!不可缺一架!如果自己mark番低呢d野,就自然可以減低重蹈覆轍嘅機會啦!錯都應該錯d自己唔識嘅野,而唔係錯d自己已經錯過/學過嘅野!


text:
12 FEBRUARY 2014(WED)
氹仔就開嗰啲商場都真係唔係太啱我地,所以我地離開威尼斯之後,就搭車去市中心嘅官也街,行吓食吓最啱我地~
還記得對上一次嚟官也街,都係好熱鬧,好多小食又好多人.不過今日嚟到,真係唔同晒,除左兩間大型手信店之外,其他都好少店舖開,都比例冷清呀!
係街頭其中一間手信店,原來上兩層都有啲特式擺設,我地當然又去八卦吓啦~
去買吓手信先~
嚟得依度,一定要去莫義記啦~
不過,我覺得真係冇上次嚟咁好食啦~
之後我地就周圍行吓,依個小小豬全程都痴住小豬媽同小豬爸呀~
氹仔市中心真係同上次嚟差好遠,所以我地行左一個圈之後,見冇乜特別嘢食,所以就搭車返澳門市嗰邊啦!
唔知係唔係小小豬精神已經到左極限,平日一向好少係街度瞓覺嘅小小豬既然係車上瞓著左,仲要到落車都仍然唔起身.所以最後我地就安置大肥豬同小小豬係教堂入面休息一陣,我地就繼續周圍行啦~
行左一陣,收到細路電話,所以我地就返酒店拎埋行李,等車帶我地去食晚飯啦~
之前都講過,由於細路係澳門返工,所以今日晚餐就由佢老闆帶我地去食,原來都係去返氹仔一間海鮮酒家食好嘢呀!
始終係細路老闆,所以我都唔敢影太多相,只係隨便影吓啲餸,啲餸菜真係勁豐富呀~
第一次用刀叉食花膠呀~
仲有椰汁燕窩做糖水呀~
食完依個咁豐富嘅晚餐,我地兩日一夜澳門之旅就結束啦!
雖然我地都唔係去左好多地方,不過我地過嚟都志在玩吓行吓輕鬆吓嘛!
不過,今次依個旅程,我發覺小小豬係勁鐘意酒店,因為到走嘅時候,佢仍然要求返酒店,仲話好鐘意住酒店,到上左船之後仍然係講十六蒲...十六蒲,真係有少少俾佢激C呀!
今次就短程玩吓先,希望好快可以再一齊去旅行,不過就要搭飛機啦!


text:
Mbps咩意思?一文看清網速!
Mbps咩意思?一文看清網速!
咁究竟mbps係乜嘢意思呢?咁其實mbps呢經常都會出現喺寬頻速度,又或者係手機上網速度嘅計劃入面嘅.不過mbps所代表嘅係乜嘢呢?其實佢一個量度單位嚟嘅.就好似揸車嘅時候我哋講每小時幾多公里一樣.而mbps呢就係megabits per second,代表嘅係每秒可以傳輸幾多資料嘅數量.除咗mbps之外呢你可能仲會見到kbps,kilobits per second.同埋gbps,gigabits per second.佢哋同樣都係量度單位嚟嘅.
咁我哋今次就主要講mbps啦.咁喺手機上網入面呢,我哋可能會比較常見到21mbps,42mbps,又或者係2mbps等等.而喺家居上網入面我哋經常所講嘅100m,200m,300m,其實都係講緊100mbps,200mbps,300mbps等等.咁講咗咁多數字其實可能會好空泛都唔知道究竟每秒係傳輸咗幾多資料嘅,又或者唔知道平時上網究竟係需要每秒傳輸幾多資料.咁其實就唔難理解嘅,譬如你上網睇Youtube影片,Netflix影片,又或者係Disney +嘅影片呢,以高清解像度即係1080p嘅解像度嚟睇呢,大約係需要5mbps嘅.換言之呢如果你個手機係有21mbps嘅下載速度呢,理論上就足夠同時播放4條youtube高清影片.而100m嘅家居上網,理論上就足夠20部智能裝置同時睇youtube高清影片.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我嘅頻道,我哋下集再同大家分享其他資訊,拜拜!